അഹല്യയുടെ വഞ്ചന തുടരുന്നു; വിദ്യാര്‍ത്ഥി സമരത്തെ പിന്തുണച്ചെന്നാരോപിച്ച് അധ്യാപകരെ പുറത്താക്കി\n12 March 2016 3:26 PM GMT\nപാലക്കാട് അഹല്യ ആയുര്‍വേദ കോളേജില് വീണ്ടും മനേജ്‌മെന്റിന്റെ ജനാധിപത്യവിരുദ്ധ നടപടികള്. ഒരു മാസം മുമ്പ് വിദ്യാര്‍ത്ഥികളാണ് മാനേജ്‌മെന്റിനെതിരെ സമരത്തിനിറങ്ങിയതെങ്കില് ഇത്തവണ അധ്യാപകരുടെ നേതൃത്വത്തിലാണ് അവകാശസംരക്ഷണത്തിനായി സമരം നടക്കുന്നത്. ഈ പോരാട്ടത്തിന് വിദ്യാര്‍ത്ഥികളുടെ പിന്തുണയും അവര്‍ക്കുണ്ട്.\nആരോഗ്യസര്‍വകലാശാല ഗവേണിംഗ് കൗണ്‍സില് ഐക്യകണ്‌ഠേന അംഗീകരിച്ചു പുറത്തിറക്കിയ സര്‍ക്കുലര് പ്രകാരം ആയുര്‍വേദ കോളേജുകളിലെ ഹൗസ് സൗര്‍ജന്‍സിക്കാര്‍ക്ക് നല്‍കേണ്ട സ്‌റ്റൈപെന്‍ഡിന് സ്വശ്രയ കോളേജുകളിലെ ഹൗസ് സൗര്‍ജന്‍സിക്കാര്‍ക്കും അര്‍ഹതയുണ്ട്. എന്നാല് കേരളത്തിലെ 12 സ്വാശ്രയമാനേജ്‌മെന്റ് കോളേജുകളും വിദ്യാര്‍ത്ഥികള്‍ക്ക് ഈ അവകാശം നല്‍കാന് സന്നദ്ധരായില്ല. ഇതേ തുടര്‍ന്നായിരുന്നു അഹല്യയിലെ ഹൗസ് സര്‍ജന്‍സി വിദ്യാര്‍ത്ഥികള് സമരത്തിനിറങ്ങിയത്. നിരവധി ഭീഷണികളും ഹോസ്റ്റലില് നിന്നും പുറത്താക്കലുമെല്ലാം നേരിട്ടിട്ടും വിദ്യാര്‍ത്ഥികള് സമരരംഗത്ത് ഉറച്ചു നില്‍ക്കുകയായിരുന്നു. ഇതേ തുടര്‍ന്ന് മാനേജ്‌മെന്റ് മാര്‍ച്ച് 17 നുചേരുന്ന ജയിംസ് കമ്മിറ്റിയില് വിദ്യാര്‍ത്ഥികള്‍ക്ക് അനുകൂലമായ തീരുമാനം എടുക്കാമെന്ന് വാക്കാലുള്ള ഉറപ്പ് നല്‍കുകയും ഇതേ തുടര്‍ന്ന് സമരം അവസാനിപ്പിക്കുകയുമായിരുന്നു.\nഎന്നാല് വിദ്യാര്‍ത്ഥികളെ വഞ്ചിക്കുന്ന നിലപാടാണ് മാനേജ്‌മെന്റ് സ്വീകരിച്ചെന്നാണ് ഇപ്പോഴത്തെ സംഭവങ്ങള് തെളിയിക്കുന്നത്.\nസമരത്തില് പങ്കെടുത്ത വിദ്യാര്‍ത്ഥികളെ തെരഞ്ഞുപിടിച്ച് അവര്‍ക്ക് ആവശ്യമായ ഹാജര് ഇല്ലെന്നും ഇന്റേണല് മാര്‍ക്ക് അപര്യാപ്തമാണെന്നുമൊക്കെ ചൂണ്ടിക്കാട്ടി പരീക്ഷ എഴുതുന്നതില് നിന്നും വിലക്കാന് ശ്രമം നടത്തി. എന്നാല് വിദ്യാര്‍ത്ഥികള്‍ക്കനുകൂലമായി ആയുര്‍വേദ മെഡിക്കല് ആസോസിയേഷന് ഓഫ് ഇന്ത്യ(AMAI), സെന്‍ട്രല് മെഡിക്കല് ഓഫ് ഇന്ത്യന് കൗണ്‍സില്, ആയുഷ് ഡിപ്പാര്‍ട്ട്‌മെന്റ് എന്നിവര് ഇടപെട്ടത് മാനേജ്‌മെന്റ് ശ്രമങ്ങള്‍ക്ക് തിരിച്ചടിയായി.\nപക്ഷേ മാനേജ്‌മെന്റിന്റെ പകപോക്കാല് അവിടംകൊണ്ട് അവസാനിച്ചില്ലെന്നാണ് വിദ്യാര്‍ത്ഥികള് ഇപ്പോള് പറയുന്നത്. തങ്ങളുടെ സമരത്തെ പിന്തുണച്ചെന്നാരോപിച്ച് രണ്ട് അധ്യാപകരെയാണ് അകാരണമായി മാനേജ്‌മെന്റ് പുറത്താക്കിയിരിക്കുന്നതെന്ന് അവര് ആരോപിക്കുന്നു. പഞ്ചകര്‍മ വിഭാഗത്തിലെ ഹെഡ് ഓഫ് ദി ഡിപ്പാര്‍ട്ട്‌മെന്റ് വിനോദ് ജി, ലക്ചറര് സജിത് കുമാര് എന്നിവരെയാണ് അഹല്യ മാനേജ്‌മെന്റ് പുറത്താക്കിയിരിക്കുന്നത്.\nസമരത്തില് നിന്നും പിന്തിരിയാന് ഞങ്ങളെ പ്രേരിപ്പിച്ചില്ലെന്നും അഴിമുഖ മടക്കമുള്ള ഓണ്‍ലൈന് മാധ്യമങ്ങളില് മാനേജ്‌മെന്റിനെ അവഹേളിക്കുന്ന തരത്തില് പ്രചരണം നടത്താന് വിദ്യാര്‍ത്ഥികളെ പ്രേരിപ്പിച്ചുവെന്നും ആരോപിച്ചാണ് ഈ അധ്യാപകര്‍ക്കെതിരെ മാനേജ്‌മെന്റ് തിരിഞ്ഞിരിക്കുന്നത്. വാസ്തവത്തില് ഞങ്ങളുടെ സമരത്തെ നേരിട്ടോ അല്ലാതെയോ പിന്തുണയ്ക്കുകയോ എതിര്‍ക്കുകയോ ചെയ്തിട്ടുള്ളവരല്ല ഇവിടുത്തെ അധ്യാപകര്. ന്യായമായ അവകാശത്തിനുവേണ്ടിയാണ് ഞങ്ങള് സമരം ചെയ്യുന്നതെന്ന് അവര്‍ക്ക് ബോധ്യമുണ്ടായിരുന്നു. ഒരധ്യാപകന്റെയും പ്രേരണയിലല്ല അഹല്യയിലെ അനീതികള്‍ക്കെതിരെ ഞങ്ങള് പ്രതികരിച്ചത്. ഞങ്ങളതിന്റെ നേരിട്ടുള്ള ഇരകളാണ്. വിദ്യാര്‍ത്ഥികളോട് എന്തുതരം നിലപാടാണോ മാനേജ്‌മെന്റ് കൈക്കൊണ്ടിട്ടുള്ളത് അതു തന്നെയാണ് ഇപ്പോള് അധ്യാപകരോടും കാണിക്കുന്നത്. ഈ അനീതിക്കെതിരെ ശബ്ദമുയര്‍ത്താനും ഞങ്ങളുടെ അധ്യാപകര്‍ക്കൊപ്പം നിലകൊള്ളാനും കൗണ്‍സില് ഓഫ് ആയുര്‍വേദ സ്റ്റുഡന്റ്‌സ് ഇന് കേരള(CASK)യുടെ നേതൃത്വത്തില് വിദ്യാര്‍ത്ഥികള് തയ്യാറായിരിക്കുകയാണ്. കഴിഞ്ഞ മൂന്നു ദിവസമായി കോളേജിനകത്താണ് ഞങ്ങളുടെ പ്രതിഷേധം. ഇത്രയും ദിവസമായിട്ടും ഈ വിഷയത്തില് ഒന്നിടപെടാന് പോലും കോളേജ് പ്രിന്‍സിപ്പല് തയ്യാറായിട്ടില്ല. ഇനിയും ഇതേ നിംസംഗതയാണ് തുടരുന്നതെങ്കില് തിങ്കളാഴ്ച്ച മുതല് സമരം ജനങ്ങള്‍ക്കു മുന്നിലേക്ക് വ്യാപിപ്പിക്കാനാണ് ഞങ്ങളുടെ തീരുമാനം; വിദ്യാര്‍ത്ഥികളുടെ പ്രതിനിധി പറയുന്നു.\nആയുഷ് മന്ത്രാലയത്തിനു കീഴിലുള്ള സ്റ്റ്യാട്യുട്ടറി ബോഡിയായ സെന്‍ട്രല് കൗണ്‍സില് ഓഫ് ഇന്ത്യന് മെഡിസിന്(CCIM) ആണ് ആയുര്‍വേദ കോഴ്സുകളെ നിയന്ത്രിക്കുന്നത്. സി സി ഐ എം നിര്‍ദേശിക്കുന്ന മിനിമം സ്റ്റാന്‍ഡേര്‍ഡ് റിക്കവര്‍നസ് അനുസരിക്കുന്ന കോളേജുകള്‍ക്കാണ് നടത്തിപ്പനുമതി ലഭിക്കുന്നുള്ളു. എം എസ് ആറില് പറയുന്ന ചില പ്രധാന കാര്യങ്ങള്, കോളേജ് നടത്തുന്നതിനാവശ്യമായ ഇന്‍ഫ്രാസ്ട്രക്‌ചേഴ്‌സ് ഉണ്ടായിരിക്കുക (മിനിമം മൂന്നേക്കര് സ്ഥലം വേണം), വിദ്യാര്‍ത്ഥികള്‍ക്കാനുപാതികമായി ജീവനക്കാര്(60 കുട്ടികള്‍ക്ക് 29 ജീവനക്കാര്) ഉണ്ടായിരിക്കുക, നിശ്ചിതകണക്കു പ്രകാരമുള്ള രോഗികള്‍ക്കാവശ്യമായ ബെഡുകള് ഉണ്ടായിരിക്കുക, ഒ പി പേഷ്യന്റ്‌സായി നിശ്ചിത കണക്കുപ്രകാരമുള്ളവര് വരുന്നിടമായിരിക്കണം എന്നൊക്കെയാണ്.\nഅഹല്യയില് സ്‌റ്റൈപന്‍ഡ് ചോദിച്ചാല് വിദ്യാര്‍ത്ഥികളെ പെരുവഴിയിലിറക്കി വിടും, പട്ടിണിക്കിടും\nപാലക്കാട് അഹല്യ ആയുര്‍വേദ കോളേജിലെ വിദ്യാര്‍ത്ഥി സമരം വിജയം\nഇതുകൂടാതെ ആയുര്‍വേദ കോളേജുകളിലെ അധ്യാപകരുടെ കാര്യത്തില് വ്യക്തമായൊരു ടീച്ചേഴ്‌സ് പോളിസി ഉണ്ടാക്കിയിട്ടുണ്ട്. ഇതുപ്രകാരം അധ്യാപകരെ റഗുലര് സ്റ്റാഫായി വേണം നിയമിക്കാന്. എല്ലാ വര്‍ഷവും സിസിഐഎമ്മിന്റെ പ്രതിനിധികള് കോളേജുകളില് പരിശോധനയ്ക്കായി എത്തും. പരിശോധന സമയത്ത് കോളേജ് മാനേജ്‌മെന്റ് ഒരു സത്യവാങ്മൂലം നല്‍കണം. ഇത്തരത്തില് നല്‍കുന്ന സത്യവാങ്മൂലത്തില് അധ്യാപകരുടെ നില രേഖപ്പെടുത്തേണ്ടതുണ്ട്. അതായാത് ഇവിടെയുള്ള അധ്യാപകര് റഗുലര് സ്റ്റാഫ് ആണോ, കോണ്‍ട്രാക്ട് ആണോ, വിസിറ്റിംഗ് ആണോ എന്നു വ്യക്തമാക്കണം. അഹല്യ നല്‍കുന്ന സത്യവാങ്മൂലത്തില് അവരുടെ അധ്യാപകരെല്ലാം റഗുലര് സ്റ്റാഫ് ആണ്. എന്നാല് ഈ സത്യവാങ്മൂലം തികച്ചും തെറ്റാണെന്നാണ് ഡോക്ടര് ഹണി ആര് എസ് പ്രസാദ് പറയുന്നത്. അഹല്യയിലെ അധ്യാപകനും പ്രൈവറ്റ് ആയുര്‍വേദ കോളേജ് ടീച്ചേഴ്‌സ് ഓര്‍ഗനൈസേഷന്(PACTO) സംസ്ഥാന ജനറല് സെക്രട്ടറിയുമാണ് ഡോക്ടര് ഹണി. അധ്യാപകസമരത്തിന് നേതൃത്വം കൊടുക്കുന്ന ഹണി അഹല്യയിലെ അധ്യാപക ചൂഷണങ്ങളെ കുറിച്ച് പറയുന്നതിതാണ്;\nസിസിഐഎമ്മിന്റെ നിര്‍ദേശങ്ങള് പാലിക്കാത്ത കോളേജുകളുടെ അഫിലിയേഷന് റദ്ദാക്കപ്പെടും. ഈ ഭയം ഉള്ളതുകൊണ്ട് സത്യാവസ്ഥകള് മറച്ചുപിടിച്ചാണ് മാനേജ്‌മെന്റ് ഓരോ കൊല്ലവും അവര്‍ക്ക് സത്യവാങ്മൂലം നല്‍കുന്നത്. അധ്യാപകരുടെ നിയമനകാര്യത്തില് മാനേജ്‌മെന്റ് പറയുന്നത് കള്ളമാണ്. അഹല്യയില് നിയമനം കിട്ടുന്ന അധ്യാപകനെ കൊണ്ട് ആദ്യം മാനേജ്‌മെന്റ് എഴുതി വാങ്ങുന്നത് ഒരു കോണ്‍ട്രാക്ട് പേപ്പറാണ്. രണ്ടോ മൂന്നോ വര്‍ഷത്തേക്കുള്ളതാണ് ഈ കോണ്‍ട്രാക്ട്. റഗുലര് സ്റ്റാഫ് ആയിവേണം അധ്യാപകരെ നിയമിക്കാനെന്ന് നിര്‍ദേശം ഉള്ളപ്പോള് തന്നെയാണ് അഹല്യയിലെ കള്ളത്തരം. ഈ കോണ്‍ട്രാക്ട് പേപ്പറാകട്ടെ അധ്യാപകര്‍ക്ക് നല്‍കാറുമില്ല. ഞാനിവടെ വന്നിട്ട് മൂന്നര വര്‍ഷമായിരിക്കുന്നു. ഇപ്പോഴും എനിക്ക് കോണ്‍ട്രാക്ട് പേപ്പര് കിട്ടിയിട്ടില്ല. ഓരോ തവണയും എച്ച് ആര് വിഭാഗത്തില് ബന്ധപ്പെടുമ്പോള് കിട്ടുന്ന മറുപടി സിറോക്‌സ് മെഷീന് കംപ്ലയിന്റ് ആണെന്നാണ്. മൂന്നുവര്‍ഷമായിട്ടും ഇതുവരെ ഫോട്ടോസ്റ്റാറ്റ് മെഷീന് ശരിയാക്കിയിട്ടില്ല! എച്ച് ആര് ഡിപ്പാര്‍ട്ട്‌മെന്റ് തന്നെ മറ്റൊരു തമാശയാണ്. അഹല്യ ഗ്രൂപ്പിന്റെ ചിട്ടിക്കമ്പിനിയുടെ കാര്യം മുതല് ആയുര്‍വേദ കോളേജിലെ അധ്യാപകരുടെ കാര്യങ്ങള് വരെ ഈ എച്ച് ആര് ഡിപ്പാര്‍ട്ട്‌മെന്റാണ് കൈകാര്യം ചെയ്യുന്നത്. ചിട്ടിക്കാരെയും അധ്യാപകരെയും ഒരുപോലെയാണവര് കാണുന്നത്!\nഎന്തുകൊണ്ടാണ് ഞങ്ങള്‍ക്കവര് കോണ്‍ട്രാക്ട് പേപ്പര് നല്‍കാത്തതെന്നതിനുള്ള കാരണം നിസാരമാണ്. ഈ പേപ്പര് അധ്യാപകര് സിസിഐഎമ്മിന് കൈമാറിയാല് കോളേജിന് അതു ഭീഷണിയാണ്. അത്തരമൊരു ഭീഷണി ഒഴിവാക്കാനാണ് നിരന്തരം അവര് കള്ളത്തരം പറയുന്നത്.\nറഗുലര് സ്റ്റാഫായി നിയമിതനാകേണ്ടിടത്ത് കോണ്‍ട്രാക്ട് ബേസില് ജോലിക്കു കയറേണ്ടി വരുന്ന അധ്യാപകര് എല്ലാവരും തന്നെ കടുത്ത അരക്ഷിതാവസ്ഥ നേരിടുകയാണ്. ഏതു നിമിഷം വേണമെങ്കിലും അവര് ജോലിയില് നിന്നും പിരിച്ചുവിടപ്പെടാം. ആ കോണ്‍ട്രാക്ട് പേപ്പര് മാനേജ്‌മെന്റിന്റെ ആയുധമാണ്. ഇപ്പോള് രണ്ടധ്യാപകരെ പുറത്താക്കിയിരിക്കുന്നതും ഇതേ ആയുധം ഉപയോഗിച്ചാണ്.\nഅധ്യാപകര് ഇവിടെ നേരിടുന്ന മറ്റൊരു വിവേചനം പേ സ്‌കെയിലില് വരുന്ന വ്യത്യാസമാണ്. മാനേജ്‌മെന്റിന്റെ സ്വാര്‍ത്ഥ താത്പര്യമാണ് അതിലും പ്രകടമാകുന്നത്. ഓരോ അധ്യാപകനും ശമ്പളം നിശ്ചയിക്കുന്നത് മാനദണ്ഡങ്ങള്‍ക്കനുസരിച്ചല്ല. എന്നെക്കാള് ആറുമാസം ജൂനിയറായ മറ്റൊരാള്‍ക്ക് കിട്ടുന്നത് ആറായിരം രൂപ കൂടുതല്, ഒരു വര്‍ഷത്തെ എക്‌സ്പീരിയന്‍സുള്ളവര് തന്നെക്കാള് മുന്നേ വന്നവരെക്കാള് ശമ്പളം കൂടുതല് വാങ്ങുന്ന സ്ഥിതിയും അഹല്യയിലുണ്ട്. ഭിന്നിപ്പിച്ച് ഭരിക്കുക എന്ന തന്ത്രമാണ് ഇതിലൂടെ മാനേജ്‌മെന്റ് നടപ്പാക്കുന്നത്. ഒരു വിഭാഗത്തെ അവരുടെ കൂടെ നിര്‍ത്താം. പി എഫ്, മറ്റ് ആനുകൂല്യങ്ങളോ ഒന്നും തന്നെ അധ്യാപകര്‍ക്ക് ലഭിക്കുന്നില്ല.\nമാനേജ്‌മെന്റിന്റെ മറ്റൊരു അധ്യാപകവിരുദ്ധ ഇടപെടല് മെറ്റേണിറ്റി ലീവിന്റെ കാര്യത്തിലാണ്. മൂന്നോ ആറോ മാസം അവധി നല്‍കാന് തയ്യാറാണ്. പക്ഷേ ആ അവധിക്ക് ശമ്പളം നല്‍കില്ല. അവധികളുടെ കാര്യത്തില് അധ്യാപകരോട് തൊഴിലാളി വിരുദ്ധനിലപാടാണ് അഹല്യ മാനേജ്‌മെന്റ് പിന്തുടരുന്നത്.\nഈ വിഷയങ്ങളെല്ലാം കാണിച്ച് സംഘടനയുടെ നേതൃത്വത്തില് മാനേജ്‌മെന്റിന് പരാതി സമര്‍പ്പിക്കുകയുണ്ടായി. ഇതിമേല് ഒരു ചര്‍ച്ച നടത്താമെന്ന് മാനേജ്‌മെന്റിന്റെ ഭാഗത്തു നിന്ന് ഉറപ്പ് ലഭിച്ചിരുന്നു. ഇതിനുശേഷമാണ് വിദ്യാര്‍ത്ഥികളുടെ സമരം ആരംഭിക്കുന്നത്. വിദ്യര്‍ത്ഥി സമരത്തെ പിന്തുണച്ചു എന്നത് അധ്യാപകര്‍ക്കെതിരെ തിരിയാന് മാനേജ്‌മെന്റ് കാരണമാക്കി; ഡോക്ടര് ഹണി പറയുന്നു.\nഅധ്യാപകര്‍ക്കെതിരെയുള്ള പ്രതികാര നടപടി\nഗവണ്‍മെന്റ് സര്‍വീസില് നിന്നും വിരമിച്ചശേഷം അഹല്യയില് ഫാക്കല്‍റ്റിയംഗമായി എത്തിയതാണ് മുതിര്‍ന്ന ആയുര്‍വേദ ഡോക്ടറായ വിനോജ് ജി. പഞ്ചകര്‍മ വിഭാഗത്തിലെ തലവനായ വിനോദ് ആരോഗ്യ സര്‍വകലാശ ഗവേണിംഗ് കൗണ്‍സില് അംഗം കൂടിയാണ്. വിനോദിന്റെ സേവനം മതിയാക്കുകയാണെന്ന നിലപാടിലേക്ക് പെട്ടെന്നൊരു ദിവസം മാനേജ്‌മെന്റ് എത്തുകയായിരുന്നു. അദ്ദേഹത്തിന്റെ ബോണ്ട് പുതുക്കാന് ആഗ്രഹിക്കുന്നില്ലെന്നായിരുന്നു മാനേജ്‌മെന്റ് പറഞ്ഞത്. ഇത്രയും സീനിയറായൊരു അധ്യാപകനെ അകാരണമായി പുറത്താക്കിയതിനു പിന്നില് മാനേജ്‌മെന്റിന് മറ്റൊരു കാരണവുമുണ്ടായിരുന്നു. ആരോഗ്യ സര്‍വകലാശാല ഗവേണിംഗ് കൗണ്‍സില് അംഗമായ വിനോദ് വിദ്യാര്‍ത്ഥികളുടെ സ്‌റ്റൈപന്‍ഡ് വിഷയത്തില് സ്വാശ്രയ മാനേജ്‌മെന്റുകള്‍ക്ക് അനുകൂലമായ നിലപാട് സ്വീകരിച്ചില്ലെന്നതായിരുന്നു കുറ്റം. 75 അംഗങ്ങളാണ് ഗവേണിംഗ് കൗണ്‍സില് ഉള്ളത്. എല്ലാവരും ഏകകണ്ഠമായാണ് ആ തീരുമാനം എടുത്തത്. എംബിബിഎസ്, ഡന്റല്, ഹോമിയോ, സിദ്ധ തുടങ്ങിയ എല്ലാ പ്രൊഫഷണല് കോഴ്‌സുകളിലെയും ഇന്റേണ്‍സായി വര്‍ക്ക് ചെയ്യുന്ന വിദ്യാര്‍ത്ഥികള്‍ക്കു സ്‌റ്റൈപന്‍ഡ് ആനുകൂല്യം ലഭിക്കണമെന്നായിരുന്നു ഗവേണിംഗ് കൗണ്‍സിലിന്റെ തീരുമാനം. സ്വാശ്രയ ആയുര്‍വേദ കോളേജുകളിലെ വിദ്യാര്‍ത്ഥികളെ മാത്രമായി ഇതില് നിന്ന് ഒഴിവാക്കണമെന്ന് പറയുന്നതെങ്ങനെയാണ്? എന്നാല് വിദ്യാര്‍ത്ഥികളുടെ സമരത്തിന് വിനോദ് സാറും കാരണമായെന്ന നിലപാടായിരുന്നു മാനേജ്‌മെന്റിന്.\nഅദ്ദേഹത്തെ പുറത്താക്കിയ അന്നു വൈകുന്നേരം തന്നെയാണ് മൂന്നുവര്‍ഷം പിന്നിട്ട ഡോ. സജിത് കുമാര് എന്ന ലക്ചറെയും മാനേജ്‌മെന്റ് പുറത്താക്കിയത്. സ്റ്റാഫുകളുടെ എണ്ണം കുറയ്ക്കാന് എന്നായിരുന്നു ഈ മാര്‍ച്ചില് കോണ്‍ട്രാക്ട് പൂര്‍ത്തിയാകുന്ന സജിത് കുമാറിനെ പുറത്താക്കാന് കാരണം കണ്ടെത്തിയത്. സ്റ്റാഫുകളുടെ ആധിക്യം ശമ്പളയിനത്തില് ഭാരമാകുന്നു എന്നു ന്യായം പറയുന്ന മാനേജ്‌മെന്റ് തന്നെയാണ് ആഴ്ച്ചതോറും പുതിയ അപ്പോയ്‌മെന്റുകള് നടത്തുന്നതും. വാസ്തവത്തില് സജിത് കുമാറിനെ പുറത്താക്കാന് കാരണവും വിദ്യാര്‍ത്ഥി സമരമാണ്. വിദ്യാര്‍ത്ഥികളെ പിന്തുണയ്ക്കുകയും മാനേജ്‌മെന്റിനെതിരെ സമൂഹമാധ്യമങ്ങളിലൂടെ അബദ്ധപ്രചരണം നടത്തിയെന്നുമാണ് സജിത്തിനെതിരെ കണ്ടെത്തിയിരിക്കുന്ന കുറ്റം. സമരത്തിന്റെ പേരില് ഫെയ്‌സബുക്കിലും മറ്റു നവമാധ്യമങ്ങളിലൂടെയും മാനേജ്‌മെന്റിനെ അപമാനിക്കുന്ന വാര്‍ത്തകള് പ്രചരിപ്പിച്ച വിദ്യാര്‍ത്ഥികള് മാപ്പ് പറയണമെന്ന വാശിയിലാണ് അവര്.\nഡോക്ടര് വിനോദിനെയും ഡോക്ടര് സജിത്തിനെയും അകാരണമായി പുറത്താക്കിയതിനെ ചോദ്യം ചെയ്ത ഞങ്ങള് അധ്യാപകര് മാനേജ്‌മെന്റിനെ സമീപിച്ചപ്പോള് ആദ്യമവര് സജിത്തിനെ തിരിച്ചെടുക്കാമെന്നും പക്ഷേ എന്തുവന്നാലും വിനോദിനെ തിരികെയടുക്കാന് സാധ്യമല്ലെന്നും അറിയിച്ചു. പിന്നീട് സിസിഐഎം പ്രതിനിധികള് ഇതേ വിഷയത്തില് ചര്‍ച്ച നടത്തിയപ്പോള് വിനോദിനെ തിരികെയെടുക്കാമെന്നും സജിത്തിനെ പുറത്തു നിര്‍ത്തുമെന്നായി. ഇത് അധ്യാപകര് അംഗീകരിക്കുന്നില്ല. രണ്ടുപേരെയും ഒരുപോലെ തിരിച്ചെടുക്കണമെന്നാണ് ഞങ്ങളുടെ ആവശ്യം. ഈ ആവശ്യത്തിലൂന്നിയാണ് അധ്യാപകരുടെ സമരം. മാനേജ്‌മെന്റ് തന്നെ വിദ്യാര്‍ത്ഥികള്‍ക്കിടയില് നടത്തിയ അസസ്‌മെന്റില് ഏറ്റവും മികച്ച അധ്യാപകരായി കുട്ടികള് തെരഞ്ഞെടുത്ത രണ്ടുപേരാണ് വിനോദും സജിത്തും. അങ്ങനെയുള്ളവരെയാണ് അകാരണായി പുറത്താക്കിയിരിക്കുന്നത്. വിദ്യാര്‍ത്ഥികളും ഞങ്ങള്‍ക്കൊപ്പം പങ്കു ചേര്‍ന്നിരിക്കുകയാണ്. ഒന്നുകില് മാനേജ്‌മെന്റ് ഞങ്ങളുടെ ആവശ്യങ്ങള് അംഗീകരിക്കണം, അല്ലെങ്കില് എല്ലാ അധ്യാപകരും അഹല്യയില് നിന്നും ഒരുമിച്ച് പുറത്തുപോകും; ഡോക്ടര് ഹണി വ്യക്തമാക്കുന്നു.\nസ്റ്റൈപന്‍ഡ് നല്‍കാമെന്നതും പറഞ്ഞു പറ്റിക്കല്\nന്യായമായും കിട്ടേണ്ട സ്റ്റൈപന്‍ഡിനു വേണ്ടിയാണ് ഒരുമാസം മുമ്പ് ഞങ്ങള് സമരം നടത്തിയത്. ഒടുവില് മാനേജ്‌മെന്റ് ഈ കാര്യത്തില് അനുകൂലമായ നടപടി സ്വീകരിക്കാമെന്ന് ഉറപ്പ് നല്‍കിയതുകൊണ്ടാണ് സമരം പിന്‍വലിച്ചത്. പക്ഷേ ഇപ്പോള് അറിയുന്നത് അന്നു തന്ന വാക്ക് മാനേജ്‌മെന്റ് പാലിക്കില്ല എന്നാണ്. മാര്‍ച്ച് 17 നു ചേരുന്ന ജയിംസ് കമ്മിറ്റിയില് ഹൗസ് സര്‍ജന്‍സി ചെയ്യുന്നവരുടെ സ്റ്റൈപന്‍ഡ് വിഷയത്തില് സ്വാശ്രയമാനേജ്‌മെന്റുകള് വിദ്യാര്‍ത്ഥികള്‍ക്ക് അനുകൂലമായി തീരുമാനം അറിയിക്കാമെന്നാണ്. ജയിംസ് കമ്മിറ്റിയെ തന്നെ ഇപ്പോള് മരിവിപ്പിച്ചു നിര്‍ത്തിയിരിക്കുകയാണ്. മാനേജ്‌മെന്റുകളുടെ അസോസിയേഷനായ കിസ്മയുടെ പുതിയ തീരുമാനം സ്റ്റൈപന്‍ഡ് നല്‍കേണ്ട എന്നാണെന്ന് അറിയുന്നു. സര്‍ക്കാര് വാശിപിടിച്ചാല് എല്ലാ കോളേജുകളും അടച്ചിടുമെന്നും അവ സര്‍ക്കാരിനോട് തന്നെ ഏറ്റെടുത്ത് നടത്താന് ആവശ്യപ്പെടുമെന്നുമാണ് അവര് പറയുന്നത്. കോളേജുകള് നഷ്ടത്തിലാണെന്നതാണ് ഞങ്ങളുടെ സ്റ്റൈപെന്‍ഡ് നല്‍കാതിരിക്കാന് കാരണമായി പറയുന്നു. കേരളത്തിലെ ഒരു ആയുര്‍വേദ സ്വാശ്രയ കോളേജുകളും നഷ്ടത്തില്ല. ഫീസിനു പുറമെ പന്ത്രണ്ടും പതിമൂന്നും ലക്ഷം രൂപ ഡൊണേഷന് ഓരോ വിദ്യാര്‍ത്ഥിയില് നിന്നും വാങ്ങുന്നുണ്ട്. ഈ കാശൊക്കെ എവിടെ പോകുന്നു. വിദ്യാര്‍ത്ഥികളുടെ അവകാശം അവര് കള്ളത്തരങ്ങള് പ്രചരിപ്പിച്ച് മൂടിവയ്ക്കാന് ശ്രമിക്കുകയാണ്. ഇതിനെതിരെ കോടതിയെ സമീപിക്കാന് ഒരുങ്ങുകയാണ് ഞങ്ങള്... അഹല്യയിലെ വിദ്യാര്‍ത്ഥികള് പറയുന്നു.


Acid Attack | സ്വത്ത് തര്‍ക്കത്തിനിടെ മകന്റെ ആസിഡ് ആക്രമണം; പൊള്ളലേറ്റ പിതാവ് മരിച്ചു – News18 Malayalam\nAcid Attack | സ്വത്ത് തര്‍ക്കത്തിനിടെ മകന്റെ ആസിഡ് ആക്രമണം; പൊള്ളലേറ്റ പിതാവ് മരിച്ചു\nമുഖത്തും ശരീരത്തിലും ആസിഡ് ഒഴിച്ച് കൊലപ്പെടുത്താന് ശ്രമിച്ചെന്നാണ് ആശുപത്രി അധികൃതര് അറിയിച്ചിട്ടുള്ളത്.\nLast Updated : April 11, 2022, 14:46 IST\nഇടുക്കി: സ്വത്ത് തര്‍ക്കത്തിനിടെ മകന്റെ ആസിഡ് ആക്രമണത്തില്(Acid Attack) ഗുരുതരമായി പൊള്ളലേറ്റ ചികിത്സയിലായിരുന്ന പിതാവ് മരിച്ചു(Death). ഇരുമ്പുപാലം പഴമ്പിള്ളിച്ചാലില് പടയറ വീട്ടില് ചന്ദ്രസേനന് (60) ആണ് മരിച്ചത്. കഴിഞ്ഞ മാര്‍ച്ചില് സ്വത്ത് തര്‍ക്കത്തെത്തുടര്‍ന്നാണ് മകന് പിതാവിന്റെ ദേഹത്ത് ആസിഡ് ഒഴിച്ചത്.\nപൊള്ളലേറ്റ ചന്ദ്രസേനനെ അടിമാലി താലൂക്ക് ആശുപത്രിയില് പ്രവേശിപ്പിച്ചിരുന്നു. മുഖത്തും ശരീരത്തിലും ആസിഡ് ഒഴിച്ച് കൊലപ്പെടുത്താന് ശ്രമിച്ചെന്നാണ് ആശുപത്രി അധികൃതര് അറിയിച്ചിട്ടുള്ളത്.\nആക്രമണത്തില് പരിക്ക് ഗുരുതരമായ ചന്ദ്രസേനനെ ഗുരുതരമായതിനാല് കോട്ടയം മെഡിക്കല് കോളേജില് പ്രവേശിപ്പിച്ചു. ഇവിടെവെച്ചാണ് മരണം സംഭവിച്ചത്. മകനെ അടിമാലി പൊലീസ് അറസ്റ്റ് ചെയ്തിരുന്നു.\nAlso Read-Gang Rape | കൂട്ടബലാത്സംഗത്തിനിരയായ ഒൻപതാം ക്ലാസ് വിദ്യാർഥിനി മരിച്ചു; മൃതദേഹം നിർബന്ധിച്ച് സംസ്കരിച്ചു; തൃണമൂൽ നേതാവിന്റെ മകൻ ഉൾപ്പെടെ അറസ്റ്റിൽ\nAlso Read-Mud Racing |ആറുവയസ്സുകാരനെ മഡ് റെയ്സിങ്ങ് പരിശീലനത്തിനയച്ച പിതാവിനെതിരെ കേസ്\nFirst published: April 11, 2022, 14:46 IST\nacid attackarrestcrime news


(കേരളത്തിലെ നിയമസഭാമണ്ഡലങ്ങൾ എന്ന താളിൽ നിന്നും തിരിച്ചുവിട്ടതു പ്രകാരം)\n1956 ൽ കേരളം രൂപീകൃതമായതിനുശേഷം 1957 ൽ നടന്ന ആദ്യതിരഞ്ഞെടുപ്പിൽ 127 നിയമസഭാമണ്ഡലങ്ങളായിരുന്നു. 1965 ൽ നടന്ന മണ്ഡല പുനഃക്രമീകരണത്തിൽ മണ്ഡലങ്ങളുടെ ആകെയുള്ള എണ്ണം 127 ൽ നിന്ന് 140 ആയി വർദ്ധിച്ചു. 2008 ൽ നടന്ന മണ്ഡല പുനഃക്രമീകരണത്തിൽ മണ്ഡലങ്ങളുടെ ആകെയുള്ള എണ്ണത്തിൽ (140) മാറ്റം വന്നില്ലായെങ്കിലും മണ്ഡലങ്ങളുടെ അതിരുകൾക്ക് മാറ്റം സംഭവിച്ചിട്ടുണ്ട്. കുറെ മണ്ഡലങ്ങൾ റദ്ദാകുകയും പകരം അത്രയും എണ്ണം പുതിയ മണ്ഡലങ്ങൾ നിലവിൽ വന്നു.\nനിയമസഭാമണ്ഡലം പുനഃക്രമീകരണം - 2008[തിരുത്തുക]\nനിയമസഭാമണ്ഡലം പുനഃക്രമീകരണം - 1965[തിരുത്തുക]\nനിയമസഭാമണ്ഡലങ്ങൾ - 1957[തിരുത്തുക]\n114 മഞ്ചേശ്വരം കാസർകോട് എം. ഉമേഷ് റാവു സ്വതന്ത്രൻ\n113 കാസർഗോഡ് സി. കുഞ്ഞിക്കൃഷ്ണൻ നായർ കോൺഗ്രസ്\n112 ഹോസ്ദുർഗ് കെ. ചന്ദ്രശേഖരൻ പി.എസ്.പി.\n111 നീലേശ്വരം കല്ലളൻ വൈദ്യർ സി.പി.ഐ\n110 ഇരിക്കൂർ കണ്ണൂർ ടി.സി. നാരായണൻ നമ്പ്യാർ\n109 മാടായി കെ.പി.ആർ. ഗോപാലൻ\n108 കണ്ണൂർ -2 കെ.പി. ഗോപാലൻ\n107 കണ്ണൂർ -1 കണ്ണൻ ചാലിയോത്ത്\n106 തലശ്ശേരി വി.ആർ. കൃഷ്ണയ്യർ സ്വതന്ത്രൻ\n105 മട്ടന്നൂർ എൻ.ഇ. ബലറാം സി.പി.ഐ\n104 കൂത്തുപറമ്പ് പി.ആർ കുറുപ്പ് പി.എസ്.പി.\n103 വയനാട് വയനാട് ജില്ല എൻ.കെ. കുഞ്ഞിക്കൃഷ്ണൻ നായർ കോൺഗ്രസ്\n102 നാദാപുരം കോഴിക്കോട് സി. എച്ച്. കണാരൻ സി.പി.ഐ\n101 വടകര എം.കെ. കേളു\n100 പേരാമ്പ്ര എം. കുമാരൻ\n099 കൊയിലാണ്ടി കുഞ്ഞിരാമൻ നമ്പ്യാർ പി.എസ്.പി.\n098 ബാലുശേരി എം. നാരായണക്കുറുപ്പ്\n097 കൊടുവള്ളി എം.ഗോപാലൻ കുട്ടി കോൺഗ്രസ്\n096 കുന്ദമംഗലം ലീല ദാമോദര മേനോൻ\n095 ചേവായൂർ എ.ബാലഗോപാൽ\n094 കോഴിക്കോട് -2 പി.കുമാരൻ\n093 കോഴിക്കോട് -1 ശാരദ കൃഷ്ണൻ\n092 കൊണ്ടോട്ടി മലപ്പുറം എം.പി.എം. അഹമ്മദ് കുരിക്കൾ സ്വതന്ത്രൻ\n091 മഞ്ചേരി പി.പി. ഉമ്മർകോയ കോൺഗ്രസ്\nഎം. ചടയൻ സ്വതന്ത്രൻ\n090 മലപ്പുറം കെ. ഹസ്സൻ ഗാനി\n089 തിരൂരങ്ങാടി കെ. അവുക്കാദർ കുട്ടി നഹ\n088 കുറ്റിപ്പുറം സി. അഹമ്മദ് കുട്ടി\n087 താനൂർ സി.എച്ച്. മുഹമ്മദ്കോയ\n086 തിരൂർ കെ. മൊയ്തീൻ കുട്ടി\n085 മങ്കട കെ.വി. മുഹമ്മദ്\n084 പട്ടാമ്പി പാലക്കാട് ഇ.പി. ഗോപാലൻ സി.പി.ഐ\n083 ഒറ്റപ്പാലം കുഞ്ഞുണ്ണിനായർ\n082 പെരിന്തൽമണ്ണ മലപ്പുറം പി. ഗോവിന്ദൻ നമ്പ്യാർ\n081 മണ്ണാർക്കാട് പാലക്കാട് കെ. കൃഷ്ണമേനോൻ\n080 പറളി സി.കെ. നാരായണൻ കുട്ടി\n079 പാലക്കാട് ആർ. രാഘവ മേനോൻ കോൺഗ്രസ്\n078 എലപ്പുള്ളി എ.കെ. രാമൻകുട്ടി സി.പി.ഐ\n077 ചിറ്റൂർ കെ. ഈച്ചരൻ കോൺഗ്രസ്\n076 ആലത്തൂർ ആർ. കൃഷ്ണൻ\n075 കുഴൽമന്ദം ജോൺ സ്വത\n074 പൊന്നാനി കെ. കുഞ്ഞമ്പു കോൺഗ്രസ്\nഇ.ടി. കുഞ്ഞൻ സി.പി.ഐ\n073 അണ്ടത്തോട് തൃശ്ശൂർ കെ. ഗോവിന്ദൻകുട്ടി മേനോൻ\n072 ഗുരുവായൂർ പി.കെ. കോരു സ്വത\n071 നാട്ടിക കെ.എസ്. അച്യുതൻ കോൺഗ്രസ്\n070 വടക്കാഞ്ചേരി കെ. കൊച്ചുകുട്ടൻ\nസി.സി. അയ്യപ്പൻ സി.പി.ഐ\n069 കുന്നംകുളം ടി.കെ. കൃഷ്ണൻ\n068 ഒല്ലൂർ പി.ആർ. ഫ്രാൻസിസ് കോൺഗ്രസ്\n067 തൃശ്ശൂർ എ.ആർ. മേനോൻ സ്വതന്ത്രൻ\n066 മണലൂർ ജോസഫ് മുണ്ടശ്ശേരി സി.പി.ഐ\n065 ഇരിങ്ങാലക്കുട സി. അച്യുതമേനോൻ\n064 ചാലക്കുടി സി.ജി. ജനാർദ്ദനൻ പി.എസ്.പി.\nപി.കെ. ചാത്തൻ സി.പി.ഐ\n063 കൊടുങ്ങല്ലൂർ ഇ. ഗോപാലകൃഷ്ണ മേനോൻ\n062 വടക്കേക്കര എറണാകുളം ജില്ല കെ.എ. ബാലൻ\n061 പറവൂർ എൻ. ശിവൻ പിള്ള\n060 കോതകുളങ്ങര എം.എ. ആന്റണി കോൺഗ്രസ്\n059 പെരുമ്പാവൂർ പി ഗോവിന്ദപ്പിള്ള സി.പി.ഐ\n058 ആലുവ ടി.ഒ. ബാവ കോൺഗ്രസ്\n057 കണയണൂർ ടി.കെ. രാമകൃഷ്ണൻ സി.പി.ഐ\n056 എറണാകുളം നിയമസഭാമണ്ഡലം എ.എൽ. ജേക്കബ് കോൺഗ്രസ്\n055 ഞാറയ്ക്കൽ കെ.സി. എബ്രഹാം\n054 മട്ടാഞ്ചേരി കെ.കെ. വിശ്വനാഥൻ\n053 പള്ളുരുത്തി അലക്സാണ്ടർ പറമ്പിത്തറ\n052 പുലിയന്നൂർ കോട്ടയം ജില്ല ജോസഫ് ചാഴിക്കാട് പി.എസ്.പി.\n051 പൂഞ്ഞാർ ഇടുക്കി ജില്ല ടി.എ. തൊമ്മൻ കോൺഗ്രസ്\n050 കാരിക്കോട് കുസുമം ജോസഫ്\n049 തൊടുപുഴ സി.എ. മാത്യു\n048 ദേവികുളം റോസമ്മ പുന്നൂസ് സി.പി.ഐ\nഎൻ. ഗണപതി കോൺഗ്രസ്\n047 മൂവാറ്റുപുഴ എറണാകുളം ജില്ല കെ.എം. ജോർജ്ജ്\n046 രാമമംഗലം ഇ.പി. പൗലോസ്\n045 കടുത്തുരുത്തി കോട്ടയം എം.സി. എബ്രഹാം\n044 വൈക്കം കെ.ആർ നാരായണൻ\n043 മീനച്ചിൽ പി.എം. ജോസഫ്\n042 ഏറ്റുമാനൂർ ജോസഫ്\n041 കോട്ടയം പി. ഭാസ്കരൻ നായർ സി.പി.ഐ\n040 പുതുപ്പള്ളി പി.സി. ചെറിയാൻ കോൺഗ്രസ്\n039 കാഞ്ഞിരപ്പള്ളി കെ.ടി. തോമസ്\n038 വാഴൂർ പി.ടി ചാക്കോ\n037 ചങ്ങനാശ്ശേരി കല്യാണകൃഷ്ണൻ നായർ സി.പി.ഐ\n036 തകഴി ആലപ്പുഴ തോമസ് ജോൺ കോൺഗ്രസ്\n035 അരൂർ പി.എസ്.കാർത്തികേയൻ സി.പി.ഐ\n034 ചേർത്തല കെ.ആർ. ഗൗരിയമ്മ\n033 മാരാരിക്കുളം സി.ജി. സദാശിവൻ\n032 ആലപ്പുഴ ടി.വി. തോമസ്\n031 ചെങ്ങന്നൂർ ആർ. ശങ്കരനാരായണൻ തമ്പി\n030 തിരുവല്ല പത്തനംതിട്ട ജി. പത്മനാഭൻ തമ്പി സി.പി.ഐ\n029 കല്ലൂപ്പാറ എം.എം. മത്തായി കോൺഗ്രസ്\n028 ആറന്മുള മാലേത്ത് ഗോപിനാഥപിള്ള\n027 പത്തനംതിട്ട തോപ്പിൽ ഭാസി സി.പി.ഐ\n026 റാന്നി ഇടിക്കുള വയലാ കോൺഗ്രസ്\n025 പുനലൂർ കൊല്ലം പി.ഗോപാലൻ സി.പി.ഐ\n024 പത്തനാപുരം എൻ. രാജഗോപാലൻ നായർ\n023 ചടയമംഗലം വെളിയം ഭാർഗവൻ\n022 കൊട്ടാരക്കര ഇ. ചന്ദ്രശേഖരൻ നായർ\n021 കുന്നത്തൂർ പി.ആർ. മാധവൻ പിള്ള\n020 മാവേലിക്കര ആലപ്പുഴ ജില്ല പി.കെ. കുഞ്ഞച്ചൻ\n019 ഹരിപ്പാട് വി. രാമകൃഷ്ണപിള്ള കോൺഗ്രസ്\n018 കാർത്തികപ്പള്ളി ആർ. സുഗതൻ സി.പി.ഐ\n017 കായംകുളം കെ.ഒ. അയിഷാ ബായ്\n016 കൃഷ്ണപുരം ജി.കാർത്തികേയൻ\n015 കരുനാഗപ്പള്ളി കൊല്ലം പി. കുഞ്ഞുകൃഷ്ണൻ കോൺഗ്രസ്\n014 തൃക്കടവൂർ കെ.കരുണാകരൻ സി.പി.ഐ\n013 കൊല്ലം എ.എ. റഹീം കോൺഗ്രസ്\n012 ഇരവിപുരം പി. രവീന്ദ്രൻ സി.പി.ഐ\n011 വർക്കല തിരുവനന്തപുരം ടി.എ. മജീദ്\n010 ആറ്റിങ്ങൽ ആർ. പ്രകാശം\n009 നെടുമങ്ങാട് നീലകണ്ഠരു\n008 ആര്യനാട് ബാലകൃഷ്ണപിള്ള\n007 ഉള്ളൂർ വി. ശ്രീധരൻ\n006 തിരുവനന്തപുരം -2 പട്ടം താണുപിള്ള പി.എസ്.പി.\n005 തിരുവനന്തപുരം -1 ഇ.പി. ഈപ്പൻ\n004 നേമം എം. സദാശിവൻ സി.പി.ഐ\n003 വിളപ്പിൽ പൊന്നറ ശ്രീധർ പി.എസ്.പി.\n002 നെയ്യാറ്റിൻകര ഒ. ജനാർദ്ദനൻ നായർ സി.പി.ഐ\n001 പാറശ്ശാല എം. കുഞ്ഞുകൃഷ്ണൻ നാടാർ കോൺഗ്രസ്\n↑ "ഇലക്ഷൻ കമ്മീഷൻ കേരളം". മൂലതാളിൽ നിന്നും 2014-07-27-ന് ആർക്കൈവ് ചെയ്തത്. ശേഖരിച്ചത് 2011-03-26.\nഇലക്ഷൻ കമ്മീഷൻ 2006 നിയമസഭാ തിരഞ്ഞെടുപ്പ്[പ്രവർത്തിക്കാത്ത കണ്ണി]\n"https://ml.wikipedia.org/w/index.php?title=കേരളത്തിലെ_നിയമസഭാമണ്ഡലങ്ങളുടെ_പട്ടിക&oldid=3715786" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:40, 18 ഫെബ്രുവരി 2022.


ആദ്യ പകുതിയിൽ കേരള ബ്ലാസ്റ്റേഴ്സും എ ടി കെ മോഹൻ ബഗാനും ഒപ്പത്തിനൊപ്പം | Fanport\nHome Football Indian Super League ആദ്യ പകുതിയിൽ കേരള ബ്ലാസ്റ്റേഴ്സും എ ടി കെ മോഹൻ ബഗാനും ഒപ്പത്തിനൊപ്പം\nആദ്യ പകുതിയിൽ കേരള ബ്ലാസ്റ്റേഴ്സും എ ടി കെ മോഹൻ ബഗാനും ഒപ്പത്തിനൊപ്പം\nNovember 20, 2020 - 8:20 PM\nഐ എസ് എൽ ഏഴാം സീസണിലെ ആദ്യ മത്സരം ഹാഫ് ടൈമിൽ എത്തിയപ്പോൾ കേരള ബ്ലാസ്റ്റേഴ്സും നിലവിലെ ചാമ്പ്യന്മാരായ എ ടി കെ മോഹൻ ബഗാനും ഒപ്പത്തിനൊപ്പം നിൽക്കുകയാണ്. അധികം അവസരങ്ങൾ സൃഷ്ടിക്കപ്പെടാത്ത ആദ്യ പകുതിയിൽ മെച്ചപ്പെട്ട് നിന്നത് കേരള ബ്ലാസ്റ്റേഴ്സ് ആണെന്ന് പറയാം. ചെറിയ പാസുകളിലൂടെ പന്ത് കൂടുതൽ സമയൻ കൈവശം വെച്ചത് കേരള ബ്ലാസ്റ്റേഴ്സ് ആണ്.\nഎന്നാൽ മികച്ച ഡിഫൻസീവ് ശൈപ്പ് സൂക്ഷിച്ച എ ടി കെ മോഹൻ ബഗാന്റെ ഡിഫൻസിനെ ഭേദിച്ച് നല്ല ഒരു അറ്റാക്കിങ് പാസ് നൽകാൻ കേരള ബ്ലാസ്റ്റേഴ്സിനായില്ല. നിർണായക സമയങ്ങളിലെ മിസ് പാസുകളും കേരള ബ്ലാസ്റ്റേഴ്സിന് വിനയായി. ആദ്യ പകുതിയിൽ സൂസൈരാജ് പരിക്കേറ്റ് പുറത്ത് പോയത് മോഹൻ ബഗാന് ക്ഷീണമായി. 34ആം മിനുട്ടിൽ റോയ് കൃഷ്ണയുടെ ഒരു ലോങ് റേഞ്ചർ ആയിരുന്നു മോഹൻ ബഗാന് ലഭിച്ച മികച്ച അവസരം. ആ ഷോട്ട് പോസ്റ്റിന് മുകളിലൂടെ പുറത്തേക്ക് പോയി.\n37ആം മിനുട്ടിൽ ഒരു തുറന്ന അവസരം കേരള ബ്ലാസ്റ്റേഴ്സിന് ലഭിച്ചു എങ്കിലും റിത്വിക് ദാസിന് പന്ത് ലക്ഷ്യത്തിൽ എത്തിക്കാൻ ആയില്ല. നവോറത്തിന്റെ ക്രോസിൽ നിന്നായിരുന്നു ഈ അവസരം വന്നത്. രണ്ടാം പകുതിയിൽ കൂടുതൽ അവസരങ്ങൾ. സൃഷ്ടിക്കാൻ ആകും രണ്ട് ടീമുകളും ശ്രമിക്കുക.\nPrevious articleറൊമേയുവിന് പുതിയ കരാർ\nNext articleഗോഡിനും കൊറോണ പോസിറ്റീവ്


കോവിഡ് കാലത്തെ ബജറ്റിൽ കേരളത്തിൻ്റെ സൈന്യമായ മത്സ്യത്തൊഴിലാളികൾക്ക് എന്ത് ലഭിക്കും? | Fishermen keep high hope on the upcoming state budget – News18 Malayalam\nകോവിഡ് കാലത്തെ ബജറ്റിൽ കേരളത്തിൻ്റെ സൈന്യമായ മത്സ്യത്തൊഴിലാളികൾക്ക് എന്ത് ലഭിക്കും?\nസമാനതകളില്ലാത്ത വറുതിക്കാലത്തിലൂടെയായിരുന്നു ഇക്കഴിഞ്ഞ പതിനൊന്നു മാസവും തീരദേശത്തിൻ്റെ ജീവിതം കടന്നു പോയത്\nLast Updated : January 09, 2021, 19:48 IST\nആലപ്പുഴ: ബജറ്റിൽ പ്രതീക്ഷയർപ്പിച്ച് മത്സ്യത്തൊഴിലാളി മേഖല. സമാനതകളില്ലാത്ത വറുതിക്കാലത്തിലൂടെയായിരുന്നു ഇക്കഴിഞ്ഞ പതിനൊന്നു മാസവും തീരദേശത്തിൻ്റെ ജീവിതം കടന്നു പോയത്. കോവിഡ് പ്രതിസന്ധി ഏൽപ്പിച്ച ആഘാതം മറികടക്കാനുള്ള സമഗ്ര പാക്കേജ് ബജറ്റിലുണ്ടാകുമെന്ന പ്രതീക്ഷയാണ് മത്സ്യത്തൊഴിലാളികൾക്കുളളത്.\nഅക്ഷരാർത്ഥത്തിൽ കോവിഡിൽ ശ്വാസംമുട്ടുകയായിരുന്നു മത്സ്യ ബന്ധന മേഖല. ലോക്ക്ഡൗൺ നിയന്ത്രണങ്ങൾക്കിടെ നശിച്ച വള്ളവും വലയും ബോട്ടുകളും, അതിനുപുറമെ പലർക്കും ലക്ഷങ്ങളുടെ വായ്പാ ബാധ്യത. പിന്നെയുമുണ്ട് തിരയൊടുങ്ങാത്ത പോലെ ദുരിതങ്ങൾ.\nപതിനൊന്നു മാസത്തിനിടെ 900 കോടി രൂപയുടെ മത്സ്യ കയറ്റുമതി സാധ്യത കോവിഡിൽ തട്ടി തകർന്നു. വിപണിയില്ലാതെ പരമ്പരാഗത തൊഴിലാളികളും യന്ത്രവത്കൃത ബോട്ടുമടകളും ദുരിതച്ചുഴിയിൽപ്പെട്ടു. കട്ടമരക്കാർക്കും ചെറുവള്ളങ്ങൾക്കും പുറമേ അൻപതിനായിരത്തോളം ഔട്ട് ബോർഡ് വള്ളങ്ങളും മൂവായിരത്തിലധികം യന്ത്രവത്കൃത യാനങ്ങളും മത്സ്യ ബന്ധന രംഗത്തുണ്ട്.\nഹാർബറുകളിൽ അഞ്ചു ശതമാനം നികുതി ഏർപ്പെടുത്തിയ നടപടി പുനപരിശോധിക്കണമെന്ന് ബോട്ടുടമ അസോസിയേഷൻ സംസ്ഥാന പ്രസിഡൻ്റ് പീറ്റർ മത്യാസ് പറഞ്ഞു. എന്നാൽ നികുതിയുടെ പൂർണമായ പ്രയോജനം മത്സ്യത്തൊഴിലാളികൾക്ക് തന്നെയെന്ന് ഫിഷറീസ് വകുപ്പ് ആവർത്തിച്ച് വ്യക്തമാക്കുന്നു. തൊഴിലാളി ക്ഷേമത്തിന് ഉൾപ്പെടെയാണ് തുക വിനിയോഗിക്കുന്നത്. സർക്കാരിലേക്ക് ഒരു പൈസയും പോകുന്നില്ലെന്നും വകുപ്പ് പറയുന്നു.\nകോവിഡ് നിയന്ത്രണ സമയത്ത് മത്സ്യസമ്പത്ത് വർധിച്ചെങ്കിലും അതിൻ്റെ പ്രയോജനം പൂർണമായും ലഭിച്ചില്ല. മറ്റു സംസ്ഥാനങ്ങളിൽ നിന്നുള്ളവും വിദേശ ട്രോളറുകളും പ്രതീക്ഷകൾ തകിടം മറിച്ചു. കടൽ സുരക്ഷയും നൂതനമായ വിപണിയും തീരദേശ ജനതയുടെ ബജറ്റ് ആവശ്യങ്ങളിൽ പ്രധാനപ്പെട്ടവയുടെ കൂട്ടത്തിലുണ്ട്.\nകൂടുതൽ കാലത്തേക്ക് സമ്പൂർണ്ണ പലിശരഹിത മൊറട്ടോറിയം, മത്സ്യബന്ധനോപകരണങ്ങൾക്ക് ഉയർന്ന സബ്സിഡി, ലേല രീതിയിലെ അപാകതകൾ പരിഹരിക്കൽ, കയറ്റുമതി ഇളവ്, പുലിമുട്ടുകളുടെ നിർമ്മാണം, സമഗ്ര പാർപ്പിട പദ്ധതി, പാകം ചെയ്ത വിഭവങ്ങളുടെ വൈവിധ്യവത്കരണവും വിപണി ഉറപ്പാക്കലും ഇങ്ങനെ നിരവധി ആവശ്യങ്ങൾ തീരദേശം സർക്കാരിനു മുന്നിൽ വയ്ക്കുന്നു. കേരളത്തിൻ്റെ സൈന്യത്തിന് ബജറ്റ് കരുത്താവുമെന്നു തന്നെ കരുതാം.\nFirst published: January 09, 2021, 19:48 IST\nkerala budgetKerala Budget 2020


സ്വർണം കടത്താൻ ഒത്താശ ചെയ്ത് കസ്റ്റംസ് ഉദ്യോഗസ്ഥർ; കണ്ണൂർ വിമാനത്താവളത്തിൽ പിരിച്ചുവിട്ടത് മൂന്നു പേരെ– News18 Malayalam\nTHREE CUSTOMS OFFICIALS DISMISSED AT KANNUR AIRPORT AFTER HELP TO SMUGGLE GOLD AR TV\nകണ്ണൂർ വിമാനത്താവളത്തിലെ മൂന്ന് ഉദ്യോഗസ്ഥരും സസ്പെൻഷൻ കാലാവധിക്കു ശേഷം കൊച്ചിയിൽ പ്രിവന്റീവ് വിഭാഗം ഹെഡ്ക്വാർട്ടേഴ്സിൽ ജോലിയിൽ തിരികെ പ്രവേശിച്ചിരുന്നു. ഇവർക്ക് കള്ളക്കടത്തിൽ വ്യക്തമായ പങ്കുണ്ട് എന്ന് ബോധ്യപ്പെട്ടതിനെ അടിസ്ഥാനത്തിലാണ് പിരിച്ചുവിടൽ നടപടി\nLast Updated : July 25, 2021, 12:05 IST\nസ്വർണകടത്തിന് കൂട്ടുനിന്ന മൂന്ന് ഉദ്യോഗസ്ഥരെ സർവീസിൽ നിന്നും പിരിച്ചു വിട്ടത് കള്ളക്കടത്ത് സംഘങ്ങളും കസ്റ്റംസും തമ്മിലുള്ള ബന്ധമാണ് വെളിച്ചത്തുകൊണ്ടുവന്നത്. രാജ്യമെമ്പാടുമുള്ള വിമാനത്താവളങ്ങൾ വഴി സ്വർണ്ണം കടത്തുന്നതിന് ഒത്താശ ചെയ്യുന്നതിന് കസ്റ്റംസിന് അകത്തുനിന്നു തന്നെ ഒരു സംഘം പ്രവർത്തിക്കുന്നതിന്റെ വിവരങ്ങളും ഡയറക്ടറേറ്റ് ഓഫ് റവന്യു ഇൻറലിജൻസ്സിന് ലഭിച്ചിട്ടുണ്ട്.\nകണ്ണൂർ വിമാനത്താവളം വഴി സ്വർണം കടത്തിയതിന് ഒത്താശ നൽകിയ മൂന്ന് കസ്റ്റംസ് ഇൻസ്പെക്ടർമാരെ കഴിഞ്ഞ വ്യാഴാഴ്ചയാണ് പിരിച്ചുവിട്ടത്. രോഹിത് ശർമ, സാകേന്ദ്ര പസ്വാൻ, കൃഷൻ കുമാർ എന്നിവർക്ക് എതിരെയാണ് നടപടി. പ്രിവന്റീവ് വിഭാഗം കസ്റ്റംസ് കമ്മീഷണർ സുമിത് കുമാറിന്റെതാണ് ഉത്തരവ്.\nഡൽഹി സ്വദേശിയായ രോഹിത് ശർമയ്ക്കും ബിഹാർ സ്വദേശിയായ സാകേന്ദ്ര പാസ്വാനും ഉത്തർപ്രദേശ് സ്വദേശിയായ കൃഷൻ കുമാറിനും വേണ്ട നിർദ്ദേശങ്ങൾ നൽകിയത് മറ്റൊരു ഉദ്യോഗസ്ഥനായ രാഹുൽ പണ്ഡിറ്റാണ്.\n2019 ഓഗസ്റ്റ് 19ന് കണ്ണൂർ വിമാനത്താവളത്തിൽ 4.5 കിലോഗ്രാവുമായി മൂന്ന് കാരിയർമാർ ഡയറക്ടറേറ്റ് ഓഫ് റവന്യൂ ഇന്റലിജൻസിന്റെ പിടിയിലായിരുന്നു. തുടർന്ന് നടത്തിയ അന്വേഷണത്തിലാണ് ഇവർ പതിനൊന്ന് കിലോ സ്വർണം കണ്ണൂർ വിമാനത്താവളം വഴി കടത്തിയിട്ടുണ്ട് എന്ന് വ്യക്തമായത്. കള്ളക്കടത്തിന് വേണ്ട ഒത്താശ ഉദ്യോഗസ്ഥർ ചെയ്തു. അന്ന് കോഴിക്കോട് വിമാനത്താവളത്തിലെ കസ്റ്റംസ് പ്രിവന്റീവ് വിഭാഗം ഇൻസ്പെക്ടറായിരുന്ന രാഹുൽ പണ്ഡിറ്റിന്റെ നിർദേശാനുസരണമാണ് കണ്ണൂരിലെ മൂന്ന് ഉദ്യോഗസ്ഥർ പ്രവർത്തിച്ചിരുന്നത് എന്നും അന്വേഷണസംഘം കണ്ടെത്തി.\n2019 ഓഗസ്റ്റിൽ തന്നെ നാല് ഉദ്യോഗസ്ഥരും അറസ്റ്റിലായിരുന്നു. രാഹുൽ പണ്ഡിറ്റ് ആണ് വിവിധ വിമാനത്താവളങ്ങൾ വഴി സ്വർണക്കടത്തിന് വേണ്ട ഒത്താശകൾ ചെയ്തു കൊടുക്കുന്നത് എന്ന് ബോധ്യപ്പെട്ടതോടെ കഴിഞ്ഞവർഷം ഇയാളെ പിരിച്ചുവിട്ടു.\nകണ്ണൂർ വിമാനത്താവളത്തിലെ മൂന്ന് ഉദ്യോഗസ്ഥരും സസ്പെൻഷൻ കാലാവധിക്കു ശേഷം കൊച്ചിയിൽ പ്രിവന്റീവ് വിഭാഗം ഹെഡ്ക്വാർട്ടേഴ്സിൽ ജോലിയിൽ തിരികെ പ്രവേശിച്ചിരുന്നു. ഇവർക്ക് കള്ളക്കടത്തിൽ വ്യക്തമായ പങ്കുണ്ട് എന്ന് ബോധ്യപ്പെട്ടതിനെ അടിസ്ഥാനത്തിലാണ് പിരിച്ചുവിടൽ നടപടി.\nഓൺലൈൻ ബാങ്കിങ് ഇടപാടുകളുടെ സുരക്ഷ ഉറപ്പു വരുത്താനുള്ള മുന്നറിയിപ്പുമായി കേരള പൊലീസ്. സൈബർ ക്രിമിനലുകൾക്ക് പണം തട്ടിയെടുക്കുന്നതിന് ഇത്തരത്തിലുള്ള ഒടിപികൾ ആവശ്യമുണ്ട്. അവ തട്ടിയെടുക്കുന്നതിനായി പല മാർഗങ്ങളാണ് തട്ടിപ്പുകാർ മുന്നോട്ടുവെയ്ക്കുന്നതെന്നും അതില് വീഴാതിരിക്കാന് ശ്രദ്ധിക്കേണ്ടതുണ്ടെന്നും കേരള പൊലീസ് ഔദ്യോഗിക ഫേസ്ബുക്ക് പേജിലൂടെ അറിയിച്ചു.\nപല രീതിയിലുള്ള കബളിപ്പിക്കലും നടത്തിയാണ് ഒടിപികൾ തട്ടിയെടുക്കുന്നത്. അതിനായി തട്ടിപ്പ് സംഘങ്ങൾ സ്ഥിരമായി ഉപയോഗിക്കുന്ന ചില രീതികള് ചൂണ്ടിക്കാണിച്ചുകൊണ്ട് ജാഗ്രത പാലിക്കണമെന്നും നിർദ്ദേശവും പൊലീസ് മുന്നോട്ടുവെച്ചിട്ടുണ്ട്.\nAlso Read- കൊച്ചി തൃക്കാക്കരയില് നടന്നത് നായ്ക്കളുടെ കൂട്ടക്കൊല; ചവറുകൂനയില് നിന്ന് നിരവധി നായ്ക്കളുടെ ജഡങ്ങള് കണ്ടെടുത്തു\nനഹി എന്ന് പറഞ്ഞാൽ നഹി\nഒ ടി പി പറയൂല്ല !\nഓൺലൈൻ ബാങ്കിങ് ഇടപാടുകളുടെ സുരക്ഷ ഉറപ്പു വരുത്താനുള്ള ഒരു ടു സ്റ്റെപ് വെരിഫിക്കേഷന് രീതിയാണ് OTP (One Time Password). ബാങ്കിൽ നൽകിയിരിക്കുന്ന മൊബൈൽ നമ്പറുകളിലേക്കോ ഈ മെയിൽ വിലാസത്തിലേക്കുമാണ് OTP അയക്കുന്നത്. ഇങ്ങനെ വരുന്ന പാസ്‌വേഡ് കൂടി രേഖപ്പെടുത്തിയാല് മാത്രമേ ഒരു ഇടപാട് പൂര്‍ത്തിയാക്കുവാന് കഴിയുകയുള്ളൂ. നിങ്ങള് തന്നെയാണ് ആണ് ഇത് ഉപയോഗിക്കുന്നത് എന്ന് ഉറപ്പു വരുത്താന് വേണ്ടിയാണ് ഇത്തരം OTP മെസ്സേജുകള് അയക്കുന്നത്.\nAlso Read- KSRTC ജീവനക്കാരി അടിക്കാന് ഒരുങ്ങി; ഒഴിഞ്ഞുമാറി 'സൽപ്പേരിന് കളങ്കംവരുത്തിയ' സഹപ്രവർത്തകനെതിരെ ശിക്ഷാനടപടി\nസൈബർ ക്രിമിനലുകൾക്ക് പണം തട്ടിയെടുക്കുന്നതിന് ഇത്തരത്തിലുള്ള ഒ.ടി.പികൾ കൂടി ആവശ്യമുണ്ട്. അതിനായി പല രീതിയിലുള്ള കബളിപ്പിക്കലും നടത്തിയാണ് നിങ്ങളുടെ പക്കൽ നിന്നും ഒ.ടി.പികൾ തട്ടിയെടുക്കുന്നത്. അതിനായി തട്ടിപ്പ് സംഘങ്ങൾ സ്ഥിരമായി ഉപയോഗിക്കുന്ന ചില രീതികളാണ് താഴെ പറയുന്നത്.\nനിങ്ങള്‍ക്ക് ഒരു വിദേശ ലോട്ടറി അടിച്ചു. അതിന്റെ തുക നിങ്ങളുടെ അക്കൗണ്ടില് വരും. അതിനാല് ഒ.ടി.പി. വേണം എന്നു പറഞ്ഞുള്ള തട്ടിപ്പ്.\nനിങ്ങളുടെ ബാങ്കും മറ്റൊരു ബാങ്കും തമ്മില് ലയിക്കുവാന് പോകുന്നു അതുകൊണ്ട് വലിയൊരു തുക നിങ്ങളുടെ അക്കൗണ്ടില് നിക്ഷേപിക്കാന് പോകുന്നു. അതുകൊണ്ട് ഒടിപി ആവശ്യമുണ്ട്.\nബാങ്കിലെ സോഫ്റ്റ്‌വെയർ സിസ്റ്റം അപ്‌ഡേറ്റ് ചെയ്യാന് പോകുന്നു. അതുകൊണ്ട് ഇപ്പോള് നിങ്ങള്‍ക്ക് ഒരു ഒ ടി പി ലഭിക്കും. അത് പറഞ്ഞു തരിക\nമരിച്ചുപോയവരുടേയും ഓര്‍മ്മ നഷ്ടപ്പെട്ടവരുടെയും അവകാശികള് ഇല്ലാത്ത വലിയൊരു തുക ഞങ്ങളുടെ ബാങ്കിൽ കെട്ടികിടക്കുന്നു. അത് ഞങ്ങളുടെ കസ്റ്റമേഴ്‌സിന് വീതിച്ചു കൊടുക്കുവാന് ആഗ്രഹിക്കുന്നു. അത് നിങ്ങളുടെ അക്കൗണ്ടില് അയക്കുവാന് പണം തരണം. OTP പറഞ്ഞുതരുക.\nപലപ്പോഴും വേണ്ടത്ര ശ്രദ്ധയില്ലായ്മ മൂലവും അറിവില്ലായ്മ മൂലവും വിദ്യാസമ്പന്നരുൾപ്പെടെ ഇത്തരം കുടുക്കുകളില് ചാടിയിട്ടുണ്ട് . ലോക്ക് ഡൗണ് കാലമായതിനാല് ഇത്തരത്തിലുള്ള തട്ടിപ്പുകള് കൂടുകയും ചെയ്യുന്നതായി റിപ്പോര്‍ട്ടുകള് ഉണ്ടെന്നും പൊലീസ് അറിയിക്കുന്നു.\nFirst published: July 25, 2021, 12:03 IST\ncustomscustoms commissionerGold Smuggling Casekannurkerala news


ടൗട്ടേ; സ്ഥിഗതികള് വിലയിരുത്താന് പ്രധാനമന്ത്രി ബുധനാഴ്ച ഗുജറാത്ത് സന്ദര്‍ശിക്കും\nSun May 22 2022 01:20:00 GMT+0530 (India Standard Time)\nരാവിലെ ഒന്‍പതോടെ അദ്ദേഹം ഡല്‍ഹിയില്‍നിന്ന് പുറപ്പെടും. അവിടെ നിന്ന് ഉന, ഡിയു, ജാഫരാബാദ്, മഹുവ എന്നിവിടങ്ങളില് ആകാശ സര്‍വ്വേ നടത്തും.\nBY SRF18 May 2021 7:04 PM GMT\nSRF18 May 2021 7:04 PM GMT\nന്യൂഡല്‍ഹി: ടൗട്ടേ ചുഴലിക്കാറ്റ് കനത്ത നാശം വിതച്ച ഗുജറാത്ത് പ്രധാനമന്ത്രി നരേന്ദ്ര മോദി ബുധനാഴ്ച സന്ദര്‍ശിക്കും. രാവിലെ ഒന്‍പതോടെ അദ്ദേഹം ഡല്‍ഹിയില്‍നിന്ന് പുറപ്പെടും. അവിടെ നിന്ന് ഉന, ഡിയു, ജാഫരാബാദ്, മഹുവ എന്നിവിടങ്ങളില് ആകാശ സര്‍വ്വേ നടത്തും. അഹമ്മദാബാദില് നടക്കുന്ന അവലോകന യോഗത്തിലും മോദി പങ്കെടുക്കും.\nടൗട്ടേ ചുഴലിക്കാറ്റ് ഗുജറാത്തില് വന് നാശനഷ്ടങ്ങളാണ് ഉണ്ടാക്കിയത്. ഏഴ് പേരാണ് ഇവിടെ മരിച്ചത്. കനത്ത മഴയില് ഗുജറാത്തില് പലയിടത്തും മണ്ണിടിച്ചില് ഉണ്ടായി. വൈദ്യുതലൈനുകള് പൊട്ടിവീണു, മരങ്ങള് കടപുഴകി. നിരവധി വീടുകള്‍ക്കും കേടുപാടുകള് സംഭവിച്ചിട്ടുണ്ട്. മഹാരാഷ്ട്രയിലും കനത്ത നാശമാണ് ചുഴലിക്കാറ്റ് വിതച്ചത്.6പേരാണ് ഇവിടെ മരണപ്പെട്ടത്. മഴയില് പല പ്രദേശങ്ങളും വെള്ളത്തിനടയിലായി. കനത്ത കാറ്റിനെത്തുടര്‍ന്ന് നിരവധി സ്ഥലങ്ങളില് മരങ്ങള് വീണും റോഡ് ഗതാഗതം തടസ്സപ്പെട്ടിരുന്നു.\nകര്‍ണാടകയില് ചുഴലിക്കാറ്റുമായി ബന്ധപ്പെട്ട അപകടങ്ങളില് എട്ട് പേര് മരിച്ചു. ദക്ഷിണ കന്നഡ, ഉഡുപ്പി, ഉത്തര കന്നഡ, കൊടഗു, ചിക്കമഗളൂരു, ഹസ്സന്, ബെലഗവി എന്നീ ഏഴ് ജില്ലകളിലെ 121 ഗ്രാമങ്ങളില് ചുഴലിക്കാറ്റ് ബാധിച്ചിട്ടുണ്ട്. കേരളത്തില് ഏഴ് പേര് മരിക്കുകയും 1500 ഓളം വീടുകള്‍ക്ക് നാശനഷ്ടമുണ്ടാകുകയും ചെയ്തിരുന്നു.\nഅതേസമയം ചുഴലിക്കാറ്റിന്റെ ശക്തി കുറഞ്ഞതായി കാലാവസ്ഥാ നിരീക്ഷകര് അറിയിച്ചു. ഇന്നലെ രാത്രി ഗുജറാത്തില് അതിതീവ്ര ചുഴലിക്കാറ്റായി മാറിയ ടൗട്ടേ സൗരാഷ്ട്ര മേഖലയില് തുടരുകയാണ്.\nprime minister gujarat


Janmabhumi| അന്ന് യോഗിയെ എലി എന്ന് വിളിച്ചു കളിയാക്കി; ഇന്ന് അധോലോക നായകനായ സഹോദരന് യുപി ജയിലില് ആയതോടെ പേടിച്ചുവിറച്ച് അഫ്‌സല് അന്‍സാരി\nApril 07, 2021, 02:13 p.m.\nജയിലില് വച്ച് മുക്താര് കൊല്ലപ്പെടുമെന്നാണ് അഫ്‌സലിന്റെ ഭയം. സഹോദരന് നേരത്തെ വിഷം ചായ നല്‍കിയ അതേ ജയിലാണ് ഇതെന്ന് വാര്‍ത്ത ഏജന്‍സിയോട് അഫ്‌സല് പ്രതികരിച്ചു.\nലക്‌നൗ: ബിഎസ്പി എംപിയും അധോലോക നായകനുമായ മുഖ്താര് അന്‍സാരി യുപിയിലെ ബാന്ദ ജയിലില് തടവിലാക്കപ്പെട്ടതോടെ മുക്താറിന്റെ ജീവനില് ആശങ്ക പ്രകടിപ്പിച്ച് സഹോദരനും ബിഎസ്പി എംപിയുമായ അഫ്‌സല് അന്‍സാരി. ജയിലില് വച്ച് മുക്താര് കൊല്ലപ്പെടുമെന്നാണ് അഫ്‌സലിന്റെ ഭയം. സഹോദരന് നേരത്തെ വിഷം ചായ നല്‍കിയ അതേ ജയിലാണ് ഇതെന്ന് വാര്‍ത്ത ഏജന്‍സിയോട് അഫ്‌സല് പ്രതികരിച്ചു. അവരുടെ ഉദ്ദേശ്യം ശരിയല്ല. അതേ ബാന്ദ ജയിലില് മുഖ്താറിന് ചായയില് വിഷം നല്‍കിയിരുന്നു. ഞങ്ങള്‍ക്ക് ജുഡീഷ്യറിയില് പൂര്‍ണ വിശ്വാസമുണ്ട്. അദ്ദേഹത്തിന് മെഡിക്കല് സൗകര്യങ്ങള് ഒരുക്കണമെന്ന് അഭ്യര്‍ഥിച്ചെന്നും അഫസല്. ക്രിമിനലുകള്‍ക്കു നേരേ കടുത്ത നടപടി സ്വീകരിക്കുന്ന മുഖ്യമന്ത്രിയാണ് യോഗി ആദിത്യനാഥ്. ഇതാണ് അഫ്‌സലിനെ പേടിപ്പിക്കുന്നത്. അധികാരത്തിലിരിക്കുന്നവര് ആരെയെങ്കിലും കൊല്ലില്ലെന്ന് സുപ്രീം കോടതി ഉറപ്പാക്കുമെന്ന് പ്രതീക്ഷയുണ്ടെന്നും അദ്ദേഹം പറഞ്ഞു. മുക്താര് അന്‍സാരി വഹിച്ച കാര് അതിര്‍ത്തിയില് അപകടത്തില്‍പെടുമെന്ന് ബിജെപി നേതാക്കള് സൂചന നല്‍കിയിരുന്നെന്നും അദ്ദേഹം ആരോപിച്ചു.\n2019ല് തെരഞ്ഞെടുപ്പിനിടെ യോഗി ആദിത്യനാഥിനെ എലി എന്നു വിളിച്ചു കളിയാക്കിയ നേതാവാണ് അഫ്‌സല് അന്‍സാരി. മുലായം സിംഗ് യോഗി ആദിത്യനാഥിനെ അഞ്ച് ദിവസത്തേക്ക് ജയിലിലേക്ക് അയച്ചു അതിന്റെ പേരില് അദ്ദേഹം ലോക്‌സഭയില് കരഞ്ഞെന്നും യോഗി വെറും എലിയാണെന്നുമായിരുന്നു അഫ്‌സലിന്റെ പ്രതികരണം. അതേ യോഗി മുഖ്യമന്ത്രി ആണെന്നും ഭയമുണ്ടോ എന്നുമുള്ള ചോദ്യത്തിന് ഭരണകൂടം ഏകപക്ഷീയമായി എന്തെങ്കിലും ചെയ്യുകയാണെങ്കില് അത് സ്വേച്ഛാധിപതികളുടെ അവസാനത്തിനുള്ള സമയം അടുത്തിരിക്കുന്നു എന്നതിന്റെ തെളിവാണ്.. സ്വേച്ഛാധിപത്യം അവസാനിപ്പിക്കാന് ത്യാഗം ആവശ്യമാണ്. അത്തരമൊരു കാര്യം സംഭവിക്കുകയാണെങ്കില്, ഏകാധിപത്യ ഗവണ്‍മെന്റിന്റെ അവസാനത്തിനായി മുക്തറിനെ ബലിയര്‍പ്പിച്ചതായി ഞാന് പരിഗണിക്കുമെന്നായിരുന്നു അഫ്‌സലിന്റെ മറുപടി.\nഅതേസമയം, ഉത്തര്‍പ്രദേശിലെ ബാന്ദ ജയിലില് എത്തിച്ച മുക്താര് അന്‍സാരിയെ മറ്റൊരു തടവുകാരനും എത്തിച്ചേരാന് കഴിയാത്ത ബാരക് നമ്പര് 15ലായിരിക്കും പാര്‍പ്പിച്ചിരിക്കുന്നത്. മുക്താര് അന്‍സാരിയെ പഞ്ചാബിലെ രൂപ്നഗര് ജയിലില് നിന്നും ഉത്തര്‍പ്രദേശിലെ ജയിലിലേക്ക് മാറ്റാന് മാര്‍ച്ച് 26ന് സുപ്രീംകോടതി ഉത്തരവിട്ടിരുന്നു. ഏപ്രില് എട്ടിന് മുമ്പ് പഞ്ചാബിലെ ജയിലില് നിന്നും ഇദ്ദേഹത്തെ മാറ്റണമെന്ന് പഞ്ചാബിലെ ആഭ്യന്തര വകുപ്പ് യുപി സര്‍ക്കാരിന് നിര്‍ദേശം നല്‍കിയിരുന്നു. ഇതിന്റെ അടിസ്ഥാനത്തിലാണ് ശക്തനായ മാഫിയ തലവനെ കൊണ്ടുവരാന് വന്‍പൊലീസ് സംഘം പോയത്.\n2015 മുതല് പഞ്ചാബിലെ രൂപ്നഗര് ജയിലിലായിരുന്നു മുക്താര് അന്‍സാരി. ഉത്തര്‍പ്രദേശ് സര്‍ക്കാര് നല്‍കിയ അപേക്ഷയിലായിരുന്ന സുപ്രീംകോടതിയുടെ വിധി. മുക്താര് അന്‍സാരിയ്ക്കെതിരെ 52 ഓളം ക്രിമിനല് കേസുകളാണ് ഉത്തര്‍പ്രദേശില് നിലനില്‍ക്കുന്നത്. ഈ കേസുകളില് അന്വേഷണം പുരോഗമിക്കാന് മുക്താര് അന്‍സാരിയെ യുപിയില് എത്തിക്കേണ്ടത് അത്യാവശ്യമായതിനെ തുടര്‍ന്നാണ് സുപ്രീം കോടതിയില് സര്‍ക്കാര് അപേക്ഷ നല്‍കിയത്.\nനേരത്തെ സുപ്രീംകോടതിയില് മുക്താര് അന്‍സാരിയുടെ അഭിഭാഷകന് യുപി സര്‍ക്കാരിന്റെ നീക്കത്തെ എതിര്‍ത്തിരുന്നു. ഉത്തര്‍പ്രദേശിലേക്ക് അയയ്ക്കുന്നത് അദ്ദേഹത്തിന്റെ ജീവന് ഭീഷണിയാകുമെന്ന് അഭിഭാഷകന് വാദിച്ചു. എന്നാല് യുപി സര്‍ക്കാരിന്റെ വാദം സുപ്രീംകോടതി അംഗീകരിച്ച് മുക്താര് അന്‍സാരിയെ ഉത്തര്‍പ്രദേശിലേക്ക് മാറ്റാന് ഉത്തരവിടുകയായിരുന്നു.\nമന്ത്രിയെ ആക്രമിക്കാന് ശ്രമിച്ച തൃണമൂല് എംപി ശന്തനു സെന്നിന് സസ്‌പെന്‍ഷന്; ബംഗാളിലെ അക്രമരാഷ്ട്രീയം പാര്‍ലമെന്റിലും എത്തിച്ചെന്ന് അശ്വനി വൈഷ്ണവ്\nരാജ്യസഭയില് തൃണമൂല് എംപിയുടെ ഗുണ്ടായിസം; മോദിയുടെ മിടുക്കനായ ഐടി മന്ത്രി അശ്വിനി വൈഷ്ണവിനെ നേരിടാനാവാതെ പ്രതിപക്ഷം


ജയലളിത പോയി, കരുണാനിധി അവശതയിലാണ്. തമിഴ്നാടിനു ഇനിയൊരു നേതാവ് വേണം. എംജിആറിന്‍റെ പിന്‍ഗാമി ഇനി ഞാന് തന്നെ യെന്നു പ്രഖ്യാപിച്ച് രജനീകാന്ത് രംഗത്ത്\nചെന്നൈ∙ ‘ഒരു പാർട്ടിയും എന്റെ രാഷ്ട്രീയ പ്രവേശനം ഇഷ്ടപ്പെടുമെന്നു തോന്നുന്നില്ല. എന്തിനാണു നിങ്ങൾ എന്നെയും മറ്റുള്ളവരെയും ഭയക്കുന്നത്? ഇപ്പോഴുള്ള സര്‍ക്കാരും മറ്റു രാഷ്ട്രീയക്കാരും എന്നോടു ചോദിക്കുന്നു, എന്തിനാണ് സിനിമ വിട്ട് രാഷ്ട്രീയത്തിലേക്കു വരുന്നതെന്ന്!\nഎനിക്ക് 67 വയസ്സായി. എന്നിട്ടും രാഷ്ട്രീയത്തിൽ ഇറങ്ങാൻ തോന്നിയെങ്കിൽ അത് നിങ്ങൾ നിങ്ങളുടെ ജോലി കൃത്യമായി ചെയ്യാത്തതു കൊണ്ടാണ്…’ – രാഷ്ട്രീയ പ്രവേശനത്തിന് വിശദീകരണവുമായി ഡോ.എംജിആർ എജ്യുക്കേഷനൽ ആൻഡ് റിസർച്ച് ഇൻസ്റ്റിറ്റ്യൂട്ടില് സൂപ്പര്‍താരം രജനീകാന്ത് നടത്തിയ പ്രസംഗം തീപ്പൊരിയായി . എംജിആറിന്റെ പ്രതിമ അനാച്ഛാദനം ചെയ്യുന്ന ചടങ്ങിലായിരുന്നു രജനിയുടെ പ്രസംഗം.\n‘ജയലളിത നമ്മെ വിട്ടു പോയിരിക്കുന്നു. കരുണാനിധി ശാരീരികമായി അവശതയിലാണ്. തമിഴ്നാടിന് ഒരു നേതാവിനെ വേണം. ആ ഒഴിവു നികത്താനാണ് എന്റെ വരവ്. എവിടെയെല്ലാം തെറ്റു നടക്കുന്നുണ്ടെന്ന് എനിക്കു കൃത്യമായറിയാം. ദൈവം എന്റെയൊപ്പമുണ്ട്…’ തന്റെ ഭാവി പദ്ധതികളിൽ വ്യക്തത വരുത്തിക്കൊണ്ട് രജനീകാന്ത് പറഞ്ഞു.\n‘എം.കരുണാനിധി, ജി.കെ.മൂപ്പനാർ തുടങ്ങിയവരുമായി നല്ല ബന്ധമാണ്. അവരിൽ നിന്നെല്ലാം രാഷ്ട്രീയത്തെപ്പറ്റി ഏറെ പഠിച്ചു. ജീവിതത്തില് ഞാൻ സന്തോഷത്തോടെയിരിക്കാൻ കാരണക്കാരിൽ ഒരാൾ എംജിആർ ആണ്. എന്റെ വിവാഹത്തിൽ ഉൾപ്പെടെ അദ്ദേഹത്തിന്റെ ഇടപെടലുണ്ട്. പല നിർണായക ഘട്ടങ്ങളിലും സഹായിക്കാനെത്തി. രാഷ്ട്രീയത്തിലെ യാത്ര അത്ര എളുപ്പമല്ലെന്ന് എനിക്കറിയാം.\nകല്ലും മുള്ളും വിഷപ്പാമ്പുകളും നിറഞ്ഞ വഴിയിലൂടെയായിരിക്കും യാത്ര. പക്ഷേ എംജിആർ ജനങ്ങൾക്കു സമ്മാനിച്ച അതേ ഭരണം നൽകാൻ എനിക്കാകും. അക്കാര്യത്തിൽ എനിക്കുറപ്പുണ്ട്’ രജനീകാന്ത് പറഞ്ഞു. സർവരേയും സമഭാവനയോടെ കാണുമെന്നും സാങ്കേതികവിദ്യ പരമാവധി പ്രയോജനപ്പെടുത്തുമെന്നും രജനി പറഞ്ഞു .\nവിദ്യാർഥികളോടുള്ള കൂടിക്കാഴ്ചയിലും കണ്ടു രജനീകാന്തിന്റെ തനതു ശൈലിയിലുള്ള പ്രയോഗങ്ങൾ– ‘വിദ്യാർഥികൾക്ക് പഠനത്തിൽ മാത്രമായിരിക്കണം ശ്രദ്ധ. വിദ്യാലയത്തിലേക്കുള്ള ഓരോ പടികളും കയറുമ്പോഴും അച്ഛനെയും അമ്മയെയും ഓർക്കണം.\nഅവരുടെ സന്തോഷമാകണം മനസ്സിൽ. പഠിപ്പ് ഉപേക്ഷിച്ച് രാഷ്ട്രീയത്തിൽ വരരുത്. പകരം വോട്ടു ചെയ്താൽ മതി. ഞാൻ പാർട്ടി ആരംഭിച്ചാൽ പോലും പഠിത്തം കളഞ്ഞ് എന്റെ ഒപ്പം ചേരരുത്.’ സദസ്സിൽ നിറഞ്ഞ കയ്യടികൾക്കിടയിൽ രജനീകാന്ത് പറഞ്ഞു.\n‘ഇംഗ്ലിഷ് പഠിക്കണം. അതാണു നിങ്ങളുടെ തൊഴിലിൽ സഹായിക്കുക. തൊഴിലിൽ മുന്നേറണമെങ്കിൽ ഇംഗ്ലിഷ് അറിഞ്ഞിരിക്കണം. തമിഴൻ വളർന്നാലേ തമിഴ് ഭാഷയും വളരൂ, നാട് വളരൂ. അതിനു തമിഴ് മാത്രം സംസാരിച്ചാൽ മാത്രം പോരാ.\nഇംഗ്ലിഷ് പഠിച്ച് പല നാടുകളിൽ പോയാൽ തമിഴ്നാടിനാണു പേര്, തമിഴ് ഭാഷയ്ക്കാണു പേര്. സുന്ദര് പിച്ചൈ, അബ്ദുൽ കലാം എന്നിവരെല്ലാം അത്തരത്തിൽ തമിഴിനു പെരുമ നൽകിയവരാണ്…’ രജനീ കുട്ടികളെ ഉപദേശിച്ചു .\nനല്ല ഗുണങ്ങളോടെയിരിക്കുക, നല്ല സുഹൃത്തുക്കൾക്കൊപ്പമിരിക്കുക, അതാണു ജീവിതത്തിൽ മുന്നേറാനും വിജയിക്കാനും സഹായിക്കുക എന്നു പറഞ്ഞ് പ്രസംഗം അവസാനിക്കുമ്പോൾ ആയിരക്കണക്കിനു പേരാണ് പിന്തുണയറിയിച്ച് കരഘോഷം മുഴക്കിയത്.


ചാവക്കാട് നഗരസഭയിലെ വഴിയോര കച്ചവട സര്‍വ്വെ തുടങ്ങി – Chavakkad Online\nചാവക്കാട് നഗരസഭയിലെ വഴിയോര കച്ചവട സര്‍വ്വെ തുടങ്ങി\nചാവക്കാട് നഗരസഭയിലെ വഴിയോര കച്ചവടക്കാരെ കുറിച്ചുള്ള സര്‍വ്വെ കച്ചവടക്കാരനില് നി് വിവരങ്ങള് ശേഖരിച്ച് ചെയര്‍മാന് എന്.കെ.അക്ബര് ഉദ്ഘാടനം ചെയ്യുന്നു\nചാവക്കാട്: നഗരസഭയിലെ വഴിയോര കച്ചവടക്കാരെക്കുറിച്ചുള്ള സര്‍വ്വെക്ക് വെള്ളിയാഴ്ച തുടക്കമായി. നഗരസഭ പരിധിയിലെ വഴിയോര കച്ചവടക്കാരെ പുനരധിവസിപ്പിക്കുതിന്റെ ഭാഗമായുള്ള സര്‍വ്വെ നടത്തുന്നത് മമ്മിയൂര് ലിറ്റില് ഫ്‌ളവര് കോളേജിലെ എം എ സാമ്പത്തിക ശാസ്ത്രം വിദ്യാര്‍ത്ഥികളാണ്. വെള്ളിയാഴ്ച രാവിലെ നഗരസഭ ഓഫീസിന് സമീപത്തെ വഴിയോരകച്ചവടക്കാരനില് നി്ന്ന് വിവരങ്ങള് ശേഖരിച്ച് ചെയര്‍മാന് എന്.കെ.അക്ബര് സര്‍വ്വെ ഉദ്ഘാടനം ചെയ്തു. വിദ്യാര്‍ത്ഥികള് അഞ്ചു പേരടങ്ങുന്ന നാല് ഗ്രൂപ്പായി തിരിഞ്ഞാണ് നഗരത്തിന്റെ വിവിധ ഭാഗങ്ങളിലുള്ള വഴിയോര കച്ചവടക്കാരില് നിന്ന് വിവരങ്ങള് ശേഖരിച്ചത്. ദേശീയ നഗര ഉപജീവന മിഷന്റെ തെരുവുകച്ചവടക്കാരെ കണ്ടെത്താനുള്ള ചോദ്യാവലിയെ അടിസ്ഥാനമാക്കിയാണ് കച്ചവടക്കാരി ല് നിന്ന് വിവരങ്ങള് ശേഖരിക്കുന്നത്. കച്ചവടക്കാരന്റെ വ്യക്തിപരമായ വിവരം, കച്ചവടം ചെയ്യുന്ന സ്ഥലത്തിന്റെ വിവരം, കച്ചവടത്തിന്റെ സ്വഭാവം, മറ്റ് വിവരങ്ങള് എിങ്ങനെ നാല് വിഭാഗമായി തിരിച്ചാണ് ചോദ്യാവലി തയ്യാറാക്കിയിരിക്കുന്നത്. ഇത് പ്രകാരം വഴിയോര കച്ചവടക്കാരനെ സംബന്ധിച്ച മുഴുവന് വിവരങ്ങളും ലഭ്യമാക്കാനാവും. വെള്ളിയാഴ്ച 60 വഴിയോര കച്ചവടക്കാരില് നിന്നും വിവരങ്ങള് ശേഖരിച്ചു. ബാക്കിയുള്ളവരുടെ വിവരങ്ങള് തിങ്കളാഴ്ച ശേഖരിക്കും. നഗരസഭ പരിധിയില് നൂറില് പരം വഴിയോരകച്ചവടക്കാരുണ്ട്.\nമുഴുവന് കച്ചവടക്കാരുടേയും വിവരങ്ങള് ശേഖരിച്ച ശേഷം സര്‍വ്വെ റിപ്പോര്‍ട്ട് നഗരസഭക്ക് കൈമാറും. തുടര്‍ന്ന് ഈ റിപ്പോര്ട്ട് നഗരസഭയുടെ കച്ചവട കമ്മറ്റി പരിശോധിച്ച് തുടര് നടപടികള് സ്വീകരിക്കും. ഗതാഗതത്തിന് തടസ്സമുണ്ടാക്കാതെ കച്ചവടക്കാരെ നഗരത്തില് തന്നെ മറ്റൊരിടത്തേക്ക് പുനരധിവസിപ്പിക്കാനുള്ള നടപടി റിപ്പോര്‍ട്ട് കിട്ടിയാലുടന് ആരംഭിക്കുമെന്ന് ചെയര്‍മാന് എന്.കെ.അക്ബര് പറഞ്ഞു. സര്‍വ്വെ റിപ്പോര്‍ട്ടില് ഉള്ള എല്ലാ വഴിയോര കച്ചവടക്കാര്‍ക്കും തിരിച്ചറിയല് കാര്‍ഡ് നല്‍കും. കച്ചവടത്തിനാവശ്യമായ സാമ്പത്തിക സഹായവും പരിശീലനവും ഇവര്‍ക്ക് നല്‍കുമെന്നും ചെയര്‍മാന് പറഞ്ഞു. കച്ചവടത്തിനുള്ള വണ്ടികള്, യൂണിഫോം, വെയിലും മഴയും ഏല്‍ക്കാതിരിക്കാനുള്ള മറകള്, ശുചിത്വത്തോടെ കച്ചവടം ചെയ്യാനുള്ള സംവിധാനങ്ങള് എന്നിവയും നഗരസഭ ഒരുക്കും. നഗരസഭ വൈസ് ചെയര്‍പേഴ്‌സന് മഞ്ജുഷ സുരേഷ്, സഫുറ ബക്കര്, എ.എച്ച്.അക്ബര്, നഗരസഭ സെക്ര’റി എം.കെ.ഗിരീഷ്, കുടുംബശ്രീ മെമ്പര് സെക്രട്ടറി ബിന്ദു പി ബി, ആരോഗ്യവകുപ്പ് ഉദ്യോഗസ്ഥര് തുടങ്ങിയവര് ഉദ്ഘാടനയോഗത്തില് പ്രസംഗിച്ചു.\nപുന്നയൂര് പഞ്ചായത്ത് തീരമേഖലയിലെ പുറമ്പോക്ക് കയ്യേറ്റം തടയണം – സി പി ഐ


‘38 വയതിനിലേ’; മലയാളത്തിന്റെ മുഖശ്രീക്ക് പിറന്നാൾ മധുരം | manju | bd | story\nMonday 10 September 2018 04:30 PM IST : By സ്വന്തം ലേഖകൻ\n‘38 വയതിനിലേ’; മലയാളത്തിന്റെ മുഖശ്രീക്ക് പിറന്നാൾ മധുരം\nMonday 10 September 2018 04:30 PM IST\nമലയാളിക്ക് സ്വന്തം വീട്ടിലെ ആളാണ് മഞ്ജുവാരിയർ. സിനിമയുടെ മായിക ലോകത്ത് നിന്നിറങ്ങി, കേരളീയരുടെ ഹൃദയത്തോട് ചേർന്ന് നിൽക്കുന്ന പ്രതിഭ, മലയാള സിനിമയുടെ മുഖശ്രീ... ഇന്ന്, 38–ാം പിറന്നാളിന്റെ നിറവിൽ നിൽക്കുമ്പോൾ മഞ്ജുവിന്റെ എത്രയെത്ര കഥാപാത്രങ്ങളും കഥാ സന്ദർഭങ്ങളുമാണ് ഓർമ്മയുടെ തിരശ്ശീലയിൽ മിന്നിമായുന്നത്...\nമലയാളം കണ്ട എക്കാലത്തെയും മികച്ച നടിമാരിൽ ഒരാൾ എന്ന വിശേഷണത്തോടെ വിജയത്തിന്റെ പടികൾ വേഗത്തിൽ ഓടിക്കയറുന്നതിനിടെ, വിവാഹിതയായി സിനിമ വിട്ട മഞ്ജുവിന്റെ രണ്ടാം വരവ് പ്രേക്ഷകർ ആഘോഷമാക്കിയത് ‘ലേഡി സൂപ്പർസ്റ്റാർ’ എന്ന അംഗീകാരം നൽകിയാണ്. രണ്ടാം വരവിലാകട്ടെ വേദനിക്കുന്നവരുടെ കണ്ണീരൊപ്പി, കാരുണ്യത്തിന്റെ സാന്ത്വനവുമായി ജനകീയമായ മറ്റൊരു മുഖവും അവർ സ്വന്തമാക്കി. ഈ പിറന്നാൾ ദിനത്തിൽ, രൂപ ദയാബ്ജി തയാറാക്കി ‘വനിത’യിൽ പ്രസിദ്ധീകരിച്ച, കേരളത്തിലെ പല ജില്ലകളിൽ നിന്നു തിരഞ്ഞെടുക്കപ്പെട്ട വീട്ടമ്മമാരുടെ മഞ്ജു വാരിയരുമായുള്ള സ്നേഹ സല്ലാപം വീണ്ടും വായിക്കാം:\nസ്വപ്നം പോലെയായിരുന്നു മഞ്ജുവിനൊപ്പമുള്ള ആ ദിവസം. ‘ആമി’യുടെ കൊൽക്കത്തയിലെ ലൊക്കേഷനിൽ നിന്ന് രാത്രി വൈകിയെത്തിയതിന്റെ അലട്ടലൊന്നുമില്ലാതെയാണ് മഞ്ജു അവിടേക്കെത്തിയത്. പ്രത്യേക അഭ്യർഥനയെ തുടർന്ന് ഇപ്പോഴത്തെ പ്രശ്നങ്ങളെ ഒഴിവാക്കി കൗതുകവും അത്ഭുതവും നിറച്ച് വീട്ടമ്മമാർ ചോദിച്ച ചോദ്യങ്ങൾക്കെല്ലാം ഹൃദയം കൊണ്ടുതന്നെ മഞ്ജു മറുപടി പറഞ്ഞു.\n∙ കൊൽക്കത്ത യാത്രയുടെ വിശേഷങ്ങൾ എന്തൊക്കെ ?\nഒരു വയസ്സിൽ താഴെ പ്രായമുള്ളപ്പോൾ ഞാൻ കൊൽക്കത്തയിൽ പോയിട്ടുണ്ടത്രേ. അമ്മയുടെ ചേച്ചിയും കുടുംബവും 40 വർഷത്തോളം അവിടെയായിരുന്നു. ഓർമ വച്ച ശേഷം കൊൽക്കത്തയിൽ പോകുന്നത് ‘ആമി’യുടെ ഷൂട്ടിങ്ങിനു വേണ്ടിയാണ്. അപ്പോഴേക്കും വല്യമ്മയും കുടുംബവും ചെന്നൈയിലേക്ക് താമസം മാറി. എല്ലാവർക്കും ഇഷ്ടം തോന്നുന്ന നഗരമാണ് കൊൽക്കത്ത. ആ പേരിന്റെ സൗന്ദര്യവും, കുട്ടിക്കാലം മുതൽ കേട്ടു പരിചയിച്ച ടാഗോറും, മദർ തെരേസയുടെ പ്രവർത്തനങ്ങളും ഒക്കെയാകാം കാരണം. സാംസ്കാരികമായി വളരെയധികം പെരുമയുള്ള നഗരമാണത്. കെട്ടിടങ്ങളും തെരുവുകളും പഴമയുടെ ആഢ്യത്തത്തോടെ ഇപ്പോഴും നിലനിർത്തുന്നു. അന്നാട്ടുകാരെ കണ്ടാലും കലാകാരന്മാരാണെന്നു തോന്നും. ഉരുട്ടിയുരുട്ടിയുള്ള ബംഗാളി ഭാഷ കേൾക്കാൻ നല്ല സുഖമാണ്.\nആറുദിവസമാണ് അവിടെ തങ്ങിയത്. പഴയ തരത്തിലുള്ള ഒരു വീട്ടിലായിരുന്നു ഷൂട്ടിങ്. ‘ആമി’യുടെ ഛായാഗ്രാഹകൻ മധു നീലകണ്ഠനും നടൻ മുരളി ഗോപിയും ഞാനും കൂടി അവിടത്തെ പലതരം ഭക്ഷണങ്ങൾ കണ്ടെത്തി കഴിക്കാൻ പോകുമായിരുന്നു. രസഗുള കഴിച്ചു, ട്രാമിൽ ഷൂട്ട് ചെയ്തു, അമ്മയ്ക്ക് ഇഷ്ടപ്പെടുന്ന തരം സാരികളും വാങ്ങി. ഒരിക്കലെങ്കിലും കണ്ടിരിക്കേണ്ട നഗരമാണ് കൊൽക്കത്ത എന്ന് നേരിട്ടു ബോധ്യമായി.\n∙ കഥാപാത്രത്തിനു വേണ്ടി തയാറെടുക്കാറുണ്ടോ ?\nനന്നായി തയാറെടുത്ത് സ്വയം നന്നാക്കുന്ന ആളുകളാണ് ഭൂരിപക്ഷവും. പക്ഷേ, ഒരുപാട് തയാറെടുക്കാത്ത ആളാണ് ഞാൻ. ആഗ്രഹമുണ്ടാകുമെങ്കിലും നടക്കാറില്ല, അതാണ് നല്ലതെന്നു തോന്നിയിട്ടുമുണ്ട്. എന്നോടു ചില സംവിധായകർ പറഞ്ഞിട്ടുണ്ട് തയാറെടുപ്പില്ലാതെ ചെയ്യുമ്പോഴാണ് നാച്ചുറലാകുന്നത് എന്ന്. ഇതൊക്കെയാണെങ്കിലും കഥാപാത്രത്തെ കുറിച്ച് നന്നായി മനസ്സിലാക്കിയിട്ടേ സീനിനു വരൂ. കഥ കേൾക്കുമ്പോൾ ഒരു കാര്യമാണ് നോക്കാറ്, ആ സിനിമ തിയറ്ററിൽ പോയി കാണാൻ തോന്നുന്നുണ്ടോ എന്ന്. ചിലർ സംവിധായകനെയാകും നോക്കുക, ചിലർ കഥ നോക്കും, ചിലർ നിർമാണ കമ്പനി, ചിലർ നായകനെയോ നായികയെയോ. ഒരു ഘടകം മാത്രം നന്നായി എന്നതുകൊണ്ട് സിനിമ വിജയിക്കണമെന്നില്ല. കൃത്യമായ ഫോർമുല ഇക്കാര്യത്തിൽ പറയാനാകില്ല. അങ്ങനെയായാൽ എല്ലാ സിനിമയും വിജയിക്കണ്ടേ.\nഏതു കഥാപാത്രം ചെയ്യുമ്പോഴും ഉള്ളിന്റെയുള്ളിൽ നിന്ന് പരിശ്രത്തിന്റെ നൂറുശതമാനവും പുറത്തെടുക്കാറുണ്ട്. അത്രമാത്രം ഡെഡിക്കേറ്റ് ചെയ്യാറുമുണ്ട്. അതുകൊണ്ടുതന്നെ എല്ലാ കഥാപാത്രങ്ങളും ഹൃദയത്തോടു ചേർന്നു നിൽക്കുന്നവയാണ്. ഒടുവിൽ റിലീസായ ‘സൈറാബാനു’വും ഇപ്പോൾ അഭിനയിച്ച ആമിയും സുജാതയുമെല്ലാം അങ്ങനെ തന്നെ. സീൻ എടുക്കുന്നതിനു മുമ്പല്ല, നല്ലൊരു പെർഫോമൻസ് ചെയ്താലാണ് ഉറക്കമില്ലാത്ത രാത്രിയുണ്ടാകുന്നത്. സന്തോഷം കൊണ്ടു മനസ്സു നിറഞ്ഞിരിക്കുന്നതാണ് അതിനു കാരണം.\n∙ ‘ഉദാഹരണം സുജാത’യുടെ ഷൂട്ടിങ് മുമ്പൊരു കാലത്ത് കുപ്രസിദ്ധമായിരുന്ന തിരുവനന്തപുരത്തെ ചെങ്കൽചൂള കോളനിയിലായിരുന്നല്ലോ. അവിടെവച്ച് മനസ്സിനെ സ്പർശിച്ച അനുഭവങ്ങളുണ്ടായോ ?\nആദ്യമായാണ് ചെങ്കൽചൂളയിലേക്ക് പോകുന്നത്. വളരെ സ്നേഹത്തോടെയാണ് ഷൂട്ടിങ് ടീമിനെ അവർ സ്വീകരിച്ചത്. ആവശ്യമുള്ളതെല്ലാം എത്തിക്കാൻ മത്സരിച്ചു. ഒരു വീടിന്റെ മുകളിലത്തെ നിലയിൽ സെറ്റിട്ടാണ് ഷൂട്ട് ചെയ്യുന്നത്. താഴെ താമസിക്കുന്ന അമ്മൂമ്മ എല്ലാ ദിവസവും കാത്തിരിക്കും. മുണ്ടും ബ്ലൗസുമാണ് അവരുടെ പതിവുവേഷം. തോർത്തു കൂടി ഉണ്ടെങ്കിൽ എന്തോ വിശേഷമുണ്ടെന്നു തീർച്ച. എന്നും ഷൂട്ടിങ്ങിനു ചെല്ലുമ്പോൾ ‘രാവിലെ എന്താ കഴിച്ചത്’ എന്നൊക്കെ ചോദിച്ച് കവിളിൽ ഉമ്മതരും. തിരിച്ചുപോകുമ്പോഴും ഉമ്മ തന്നാണു വിടുന്നത്. ‘രാത്രി കഴിക്കാൻ കഞ്ഞി ഉണ്ടാക്കിതരട്ടേ’ എന്നു മിക്ക ദിവസവും ചോദിക്കും. ഷൂട്ടിങ് തീർന്ന ദിവസം അമ്മൂമ്മയ്ക്ക് ഒരു മുണ്ട് വാങ്ങി കൊടുത്തു, കുറേ നേരം ആ വീട്ടിൽ ചെന്നിരുന്നു. ആ പ്രദേശത്തുള്ളവർ ഫോട്ടോയെടുക്കാൻ വന്നപ്പോഴെല്ലാം അമ്മൂമ്മ കൈയിൽ വിടാതെ പിടിച്ചിരുന്നു. ഇനിയും അമ്മൂമ്മയെ കാണാൻ പോണമെന്നു മോഹമുണ്ട്. അത്ര നിഷ്കളങ്കമായിരുന്നു ആ സ്നേഹം.\nമറക്കാനാകാത്ത മറ്റൊരു അനുഭവവും അവിടെ വച്ചുണ്ടായി. ഷൂട്ടിങ്ങിനിടെ വധഭീഷണി ഉണ്ടായി, അക്രമമുണ്ടായി എന്നൊക്കെ വാർത്ത വന്നു. അത്രമാത്രം ഷൂട്ടിങ്ങിനോടു സഹകരിച്ചവരെ കുറിച്ചുവന്ന മോശം വാർത്തയ്ക്ക് വിശദീകരണം നൽകണമെന്നു ഞങ്ങൾ തീരുമാനിച്ചു. പത്രക്കുറിപ്പ് പുറത്തിറക്കിയതിന്റെ പിറ്റേ ദിവസം സെറ്റിലെത്തുമ്പോൾ നാസിക് ധോൽ ഒക്കെ കൊട്ടി വലിയ മേളത്തോടെയാണ് അവർ സ്വീകരിച്ചത്. ആ കോളനിയിലെ സ്ത്രീകളും കുട്ടികളുമടക്കമുള്ള മുഴുവൻ പേരും എത്തി നന്ദി പറഞ്ഞു. അവരുടെ സ്നേഹം കണ്ട് കണ്ണുനിറഞ്ഞുപോയി.\n∙ ജീവിതത്തിൽ ഏറ്റവും സ്വാധീനിച്ച സ്ത്രീകൾ ?\nഎല്ലാവരെയും പോലെ തന്നെ ജീവിതത്തെ ഏറ്റവും സ്വാധീനിച്ച സ്ത്രീ അമ്മയാണ്. മറ്റുള്ളവരെല്ലാം ഒരു തരത്തിൽ അല്ലെങ്കിൽ മറ്റൊരു തരത്തിൽ സ്വാധീനിച്ചിട്ടുണ്ടെങ്കിലും പേരെടുത്തു പറയുമ്പോൾ ചിലർക്ക് വിഷമമാകും. ജീവിതത്തെ സ്വാധീനിച്ച എല്ലാ സ്ത്രീകളെയും ഈ നിമിഷം ഓർക്കുന്നു.\n∙ ഗ്ലാമർ ഒട്ടുമില്ലാത്ത റോളുകളിൽ അഭിനയിക്കാനും മഞ്ജു റെഡിയാണ്, കന്മദവും ഉദാഹരണം സുജാതയും പോലുള്ളവ. അഭിനയം പാഷനായത് എങ്ങനെയാണ് ?\nഗ്ലാമർ ഉള്ള വേഷങ്ങൾ ചേരാത്തതു കൊണ്ടാകും അത്. ഭയങ്കര ഗ്ലാമറസ് ആയ ദിവാ റോളുകളൊന്നും എന്നെ തേടി വന്നിട്ടില്ല. ചേരാത്ത വേഷങ്ങൾ ഏതാണ് എന്നു തിരിച്ചറിയുന്നതാണല്ലോ വിജയം. പരിമിതികളെ കുറിച്ച് കൃത്യമായ ബോധ്യമുണ്ട്.\nഡീഗ്ലാമറൈസ്ഡ് എന്നത് അത്ര തെറ്റൊന്നുമല്ല. ചിലപ്പോൾ കഥാപാത്രം അത് ആവശ്യപ്പെടും. പല വീടുകളിൽ വീട്ടുജോലി ചെയ്യുന്ന, ചെരിപ്പുകമ്പനിയിലും പേപ്പർ ബാഗ് നിർമാണ കേന്ദ്രത്തിലും നെയ്ത്തുശാലയിലും ജോലിചെയ്ത്, അലഞ്ഞുനടന്ന് ജീവനോപാധി കണ്ടെത്തുന്ന സുജാതയ്ക്ക് സ്കിന്നിന്റെ കാര്യം നോക്കാൻ എവിടെ നേരം. കൊല്ലപ്പണി ചെയ്യുന്ന, തീയും കരിയുമേറ്റു ജീവിക്കുന്ന ‘കന്മദ’ത്തിലെ കൊല്ലത്തിക്കും അത്ര സൗന്ദര്യം മതിയാകും. ആളുകൾക്ക് തോന്നുന്ന സ്നേഹമല്ലേ വലുത്. അതുകൊണ്ടാണ് കഥാപാത്രങ്ങൾക്കും സൗന്ദര്യമുണ്ടാകുന്നത്.\n∙ ‘കന്മദ’ത്തിലെ കഥാപാത്രം ബോൾഡായി നിന്നിട്ടും പുരുഷനു മുന്നിൽ പെട്ടെന്നു ഒതുങ്ങിപ്പോകുന്നു. അത്ര പെട്ടെന്നു മയപ്പെടുത്താനാകുമോ പെണ്ണിനെ ?\nഅങ്ങനെ സങ്കൽപിച്ചതും എഴുതിയതും ലോഹിതദാസ് സാറാണ്. ആ സമയത്തൊന്നും ഇങ്ങനെ ചിന്തിക്കാനുള്ള അറിവ് എനിക്കില്ല, ഇപ്പോഴുമില്ല. ലാലേട്ടന്റെ കഥാപാത്രം കെട്ടിപ്പിടിച്ച് ഉമ്മ വയ്ക്കുന്ന സീനിലാണ് ആ കീഴടങ്ങൽ പ്രകടമാകുന്നത്. ആ നിമിഷത്തിനു ഒരു സൗന്ദര്യമുണ്ട്. അങ്ങനെ കാണാനാണ് എനിക്ക് ഇഷ്ടവും.\n∙ നാഗർകോവിലിൽ ജനിച്ചു, കണ്ണൂരിൽ പഠിച്ചു, പുള്ളിൽ ജീവിച്ചു. ആ കാലത്ത് കണ്ട സ്വപ്നങ്ങളുടെ അതിര് എവിടെയായിരുന്നു ?\nഞാൻ കണ്ണൂരുകാരി ആണെന്നാണ് ഇപ്പോഴും പലരുടെയും ധാരണ. പുള്ളിലാണ് അച്ഛന്റെ തറവാടെങ്കിലും നാഗർകോവിലിൽ വച്ചാണ് ഞാൻ ജനിച്ചത്. അച്ഛനു കണ്ണൂരിൽ ജോലിയായിരുന്ന സമയത്ത് ആറാം ക്ലാസുമുതൽ പതിനൊന്നാം ക്ലാസുവരെ ചൊവ്വ ഹൈസ്കൂളിലും ചിന്മയ വിദ്യാലയയിലും പഠിച്ചു. ചിന്മയയിലെ കുട്ടിയായാണ് യുവജനോത്സവങ്ങളിൽ പങ്കെടുക്കുന്നത്. അതായിരുന്നു മേൽവിലാസം. നൃത്തം പഠിപ്പിച്ചിരുന്ന കൃഷ്ണൻ മാഷ് പയ്യന്നൂരുകാരനാണ്. മാടായിക്കാവിലെ പതിവുകാരിയായിരുന്നു ഞാൻ. ഏഴുവർഷം കണ്ണൂരിൽ താമസിച്ചു. സംസ്ഥാന സ്കൂൾ കലാതിലകമായ ശേഷം സിനിമയിലേക്ക് ക്ഷണം ലഭിക്കുന്നതും ആദ്യസിനിമയിൽ അഭിനയിക്കുന്നതുമെല്ലാം ആ കാലത്താണ്. ഈയിടെയും കണ്ണൂരിൽ നൃത്തപരിപാടി നടത്തി. ഇപ്പോഴും വളരെയധികം സുഹൃത്തുക്കളുണ്ട് കണ്ണൂരിൽ, ബന്ധുക്കളുമുണ്ട്. സിനിമയിൽ അഭിനയിച്ച കാലത്ത്, കണ്ണൂരിൽ നിന്ന് അച്ഛന്റെ ജോലി വിട്ട ശേഷമാണ് ഞങ്ങൾ പുള്ളിലേക്ക് തിരികെ വരുന്നത്.\nഅന്നും ഇന്നും സ്വപ്നങ്ങൾ എനിക്കില്ലായിരുന്നു. ആദ്യത്തെ സിനിമയിൽ അഭിനയിക്കുമ്പോഴും സിനിമാനടിയാകണമെന്ന് സ്വപ്നം കണ്ടിട്ടില്ല. ഒന്നിനു പിറകേ ഒന്നായി എല്ലാം സംഭവിച്ചു. ആദ്യം കുറേ അഭിനയിച്ചു, ഇടവേളയ്ക്കു ശേഷം വീണ്ടും അഭിനയിച്ചു. ഒന്നും സ്വപ്നങ്ങളിലോ ചിന്തകളിലോ ഇല്ലായിരുന്നു. നാളെ ഇത്ര സിനിമകളിൽ അഭിനയിക്കണം എന്നും സ്വപ്നം കാണുന്നില്ല. ജീവിതത്തിന്റെ ഒഴുക്കിനനുസരിച്ച് നീന്തിയിട്ടേയുള്ളൂ, ഇനിയും അങ്ങനെ തന്നെ. അതാണ് സുഖം. സ്വപ്നകഥാപാത്രവും ഇല്ല. ജോലിയോടു നീതി പുലർത്തണമെന്നേ സ്വപ്നം കാണാറുള്ളൂ.\n∙ കണ്ണൂരിൽ നിന്ന് ഒരുപാടു രാഷ്ട്രീയക്കാർ കേരളത്തിലുണ്ട്. മഞ്ജു രാഷ്ട്രീയത്തിലിറങ്ങുമോ ?\nരാഷ്ട്രീയത്തിലിറങ്ങാൻ താത്പര്യം മാത്രമല്ല, അറിവുമില്ല. അതുകൊണ്ടു തന്നെ എന്നെങ്കിലും രാഷ്ട്രീയത്തിലിറങ്ങുമെന്ന വിദൂരസ്വപ്നം പോലും എനിക്കില്ല. ഇടയ്ക്കെപ്പോഴോ തിരഞ്ഞെടുപ്പിൽ മത്സരിക്കുന്നു എന്ന തരത്തിൽ വാർത്തകൾ വന്നു. അതിലൊന്നും യാതൊരു സത്യവുമില്ലായിരുന്നു. രാഷ്ട്രീയത്തെ കുറിച്ച് മനസ്സിലാക്കാൻ ശ്രമിക്കുമ്പോൾ മിക്കപ്പോഴും കൺഫ്യൂഷൻ ഉണ്ടാകാറുണ്ട്. എല്ലാ പാർട്ടിയിലുള്ളവരുമായും എനിക്കു ബന്ധമുണ്ട്. അവരോടെല്ലാം ബഹുമാനമേയുള്ളൂ.\n∙ മാധവിക്കുട്ടിയെ വായിക്കുമ്പോൾ മനസ്സിലാകും പിടിതരാത്ത വ്യക്തിത്വമാണ് അവരെന്ന്. ‘ആമി’ക്കു വേണ്ടി തയാറെടുക്കുമ്പോൾ മഞ്ജുവിന് അങ്ങനെ തോന്നിയോ ?\nവളരെ വർഷങ്ങൾക്കു മുമ്പ് ഒരു ദിവസം ഞാൻ മാധവിക്കുട്ടി അമ്മയോടൊപ്പം ചെലവഴിച്ചിട്ടുണ്ട്. വളരെ സൗമ്യമായ സംസാരരീതിയും ഒരുപാടു സ്നേഹമുണ്ടെന്നു മനസ്സിലാക്കി തരുന്ന പെരുമാറ്റവുമാണ് അന്നെന്നെ ആകർഷിച്ചത്. പിന്നീട് ഞാൻ നാലപ്പാട്ട് പോയത് മാധവിക്കുട്ടി അമ്മയായാണ്. എല്ലാ കഥകളും വായിച്ചിട്ടില്ല. അമ്മയുടെ കുടുംബത്തെയും സഹോദരങ്ങളെയും മക്കളെയുമൊക്കെ കാണാനും സംസാരിക്കാനും അവസരമുണ്ടായി. സഹോദരി സുലോചനാന്റിയുമായാണ് കൂടുതൽ സംസാരിച്ചത്. അങ്ങനെ അമ്മയെ കൂടുതലറിഞ്ഞപ്പോൾ ആർക്കും അധികം പിടി തരാത്ത, ഡ്രീമി ആയ വ്യക്തിത്വമാണ് എന്നു തോന്നി. പല കഥകളിലും സങ്കൽപം ചേർത്തിട്ടുണ്ടോ എന്നു തോന്നും. മാധവിക്കുട്ടിയമ്മയുടെ ആരാധകരാണ് എന്ന് ശക്തമായി പറയുന്നവരിൽ അധികവും സ്ത്രീകളാണ്. സ്ത്രീകൾ പറയാൻ മടിച്ച പല കാര്യങ്ങളും ഇത്ര ഭംഗിയോടെ അമ്മ പറഞ്ഞതുകൊണ്ടാകും.\nകമൽ സാർ എഴുതിയ ആമിയുടെ സ്ക്രിപ്റ്റ് ഒറ്റയിരിപ്പിലാണ് വായിച്ചത്. അമ്മയുടെ ജീവിതത്തിലെ പല സന്ദർഭങ്ങളും ഏറ്റവും സൗന്ദര്യത്തോടെയാണ് അതിൽ എഴുതിയിരിക്കുന്നത്. ആ കഥാപാത്രമായി ജീവിച്ചു എന്നു പറയാനാണ് ആഗ്രഹം. പക്ഷേ, ജീവിതത്തിലേതുപോലെ പല സീനിലും പിടിതരാത്ത കഥാപാത്രമായിരുന്നു മാധവിക്കുട്ടി അമ്മ.\n∙ വിവാദങ്ങളെ തുടർന്ന് വിദ്യാബാലൻ ഉപേക്ഷിച്ച വേഷം സ്വീകരിക്കാൻ പേടി തോന്നിയില്ലേ ?\nപൂർണമായും വിശ്വാസമർപ്പിച്ചത് കമൽ സാറിലാണ്. ‘ഈ പുഴയും കടന്നും’ ‘കൃഷ്ണഗുഡിയിൽ ഒരു പ്രണയകാലത്തു’മൊക്കെ മലയാളികൾ എന്നും ഓർത്തിരിക്കുന്ന സിനിമകളാണ്. ഇത്രയും വലിയൊരു കഥാപാത്രം എന്നെയേൽപിക്കാൻ വിളിച്ചപ്പോൾ ഒന്നുമാത്രമേ പറഞ്ഞുള്ളൂ, ‘‘എന്നെക്കൊണ്ട് ചെയ്യിക്കാൻ സാധിക്കും എന്നു സാറിന് വിശ്വാസമുണ്ടെങ്കിൽ നൂറുശതമാനം കൂടെ നിൽക്കാം. അതാണ് എന്റെ ബലം.’’\nമാധവിക്കുട്ടിയായി വരുമ്പോൾ എന്താകുമെന്ന സംശയം ഉണ്ടായിരുന്നു. ഷൂട്ടിങ് കഴിയാറായപ്പോഴേക്കും പല സീനിലും എനിക്കു മാധവിക്കുട്ടിയമ്മയുടെ ഛായയുണ്ടെന്നു പലരും പറഞ്ഞു. മേക്കപ്പ് ചെയ്ത പട്ടണം റഷീദിക്കയ്ക്കും കോസ്റ്റ്യൂമും റിസർച്ചുമൊക്കെ ചെയ്തവർക്കുമാണ് അതിന്റെ ക്രെഡിറ്റ്.\n∙ ജീവിതത്തിലെ വഴിത്തിരിവ് എന്തായിരുന്നു ?\nഒരു ഒഴുക്കിലങ്ങനെ പോകുന്നു എന്നല്ലാതെ ജീവിതത്തിലെ വലിത്തിരിവുകളെ കുറിച്ച് ആലോചിക്കാറേയില്ല. ജീവിതം മാറിമറിയുന്നതു പോലും ആ ഒഴുക്കിലാണ്. അതങ്ങനെ പോകുന്നു എന്നുമാത്രം.\n∙ ഭക്ഷണപ്രിയയാണെന്നു കേട്ടിട്ടുണ്ട്. പാചകം ചെയ്യുമോ ?\nഭക്ഷണം നന്നായി അസ്വദിച്ചു കഴിക്കുന്ന ആളാണ്. അത്യാവശ്യം വന്നാൽ പാചകം ചെയ്യുമെന്നു മാത്രം. വിദേശികൾ നമ്മുടെ നാട്ടിൽ വന്നു പുട്ടും കടലയും അപ്പവും മുട്ടക്കറിയുമൊക്കെ കഴിക്കുന്നത് കണ്ടിട്ടില്ലേ. അതുപോലെ ഏത് നാട്ടിൽ ചെന്നാലും തനതായ വിഭവങ്ങൾ രുചിച്ചുനോക്കാൻ ഞാനും ശ്രമിക്കാറുണ്ട്. വിദേശയാത്രകളിൽ മിക്കവാറും ഇങ്ങനെ കുറേ സമയം ചെലവാക്കും. കൊൽക്കത്തയിലെ ചെറിയ ഹോട്ടലുകൾ തേടിപ്പിടിച്ചു പോയി കഴിച്ച ചോറിന്റെയും കറികളുടെയും രസഗുളയുടെയുമൊക്കെ രുചിയാണ് ഇപ്പോൾ നാവിൽ തങ്ങിനിൽക്കുന്നത്. അടുത്ത യാത്രയിൽ മറ്റൊരു വിഭവം രുചിക്കുമ്പോൾ അതു മാറിമറിയും.\nഡയറ്റിങ്ങൊന്നുമില്ല, ഡാൻസ് ചെയ്യുന്നതാണ് ആകെയുള്ള വ്യായാമം. അതും പതിവായിട്ടില്ല. പ്രോഗ്രാം വരുമ്പോൾ മാത്രമാണ് പ്രാക്ടീസ്.\n∙ കാവാലത്തിന്റെ സംസ്കൃതനാടകത്തിൽ അഭിനയിച്ചു. ഇനിയും അത്തരം പരീക്ഷണങ്ങൾ ?\nകാവാലം സാറിന്റെ ‘ശാകുന്തളം’ ചെയ്തത് കഴിഞ്ഞ വർഷമാണ്. അതു വീണ്ടുമൊരു സ്റ്റേജിൽ അവതരിപ്പിക്കാനുള്ള ഭാഗ്യം പക്ഷേ, ഉണ്ടായില്ല. കാവാലം സാറിന്റെ പേരിൽ രൂപീകരിച്ച ട്രസ്റ്റിന്റെ ആഭിമുഖ്യത്തിൽ ശാകുന്തളവും കൂടുതൽ നാടകങ്ങളും ചെയ്യാനുള്ള ആലോചനയുണ്ട്. ഈ വർഷം തന്നെ നടക്കുമെന്നാണ് വിശ്വാസം.\n∙ മഞ്ജുവിന്റെ സ്വഭാവവുമായി അടുപ്പമുള്ള കഥാപാത്രങ്ങളെ അവതരിപ്പിച്ചിട്ടുണ്ടോ ?\nഎല്ലാ കഥാപാത്രങ്ങളിലും നമ്മുടെ സ്വഭാവത്തിന്റെ കുറച്ചെന്തെങ്കിലുമൊക്കെ ഉണ്ടാകാറുണ്ട്. പ്രത്യേകിച്ച് എടുത്തുപറയാൻ ബുദ്ധിമുട്ടാണ്. ഇപ്പോൾ മനസ്സിലുള്ളത് ആമിയും സുജാതയുമാണ്. നമ്മുടെ ബുദ്ധിമുട്ടുകൾ ആരെയും അറിയിക്കാതെ, മറ്റുള്ളവർക്ക് സഹായം ചെയ്യുന്നയാളാണ് സുജാത. ആ സ്വഭാവം കുറച്ചൊക്കെ എനിക്കുമുണ്ട്.\nപക്വതയും ജീവിതാനുഭവങ്ങളുമുള്ള എത്രയോ പേരുണ്ട് നാട്ടിൽ. പലർക്കും തോന്നും ഞാനും അങ്ങനെയാണെന്ന്. സിനിമകളിൽ കാണുന്ന ഞാൻ ശരിക്കുമുള്ള ഞാനല്ലല്ലോ. അതൊക്കെ സംവിധായകരുടെ ക്രെഡിറ്റിൽ പോകുന്ന കാര്യങ്ങളല്ലേ. ‘ഹൗ ഓൾഡ് ആർ യൂ’ കണ്ടിട്ടൊക്കെ പലരും ഉപദേശം ചോദിച്ചു വന്നിട്ടുണ്ട്. സംവിധായകൻ റോഷൻ ആൻഡ്രൂസും തിരക്കഥാകൃത്തുക്കളായ ബോബിയും സഞ്ജയുമാണ് ആ മുഖം തന്നത്. അങ്ങനെയാകാൻ കഴിഞ്ഞതു നിമിത്തം മാത്രം.\n∙ സേവനപ്രവർത്തനങ്ങൾക്കിടെ മനസ്സിനെ സ്പർശിച്ച അനുഭവങ്ങൾ ?\nസേവനപ്രവർത്തനം എന്ന ലേബലിൽ ഒന്നും ചെയ്യാറില്ല, ആകുന്ന പോലെ എന്തെങ്കിലുമൊക്കെ ചെയ്യുന്നു എന്നല്ലാതെ അതൊന്നും അത്ര വലുതല്ല എന്നാണ് തോന്നാറ്. ഡാൻസ് പഠിപ്പിക്കാനായാണ് ആദ്യം കുറച്ചുകുട്ടികളെ തിരഞ്ഞെടുത്തത്. അവരുടെ ആവശ്യങ്ങൾ മനസ്സിലായപ്പോൾ ചെയ്യാവുന്ന സഹായങ്ങളൊക്ക െചയ്യാമെന്നു തോന്നി. അതിപ്പോൾ ഈ തരത്തിലെത്തി എന്നുമാത്രം.\nകുറച്ചുകാലം മുമ്പ് വീടില്ലാത്ത ഒരു കുട്ടിക്ക് വീടു പണിതുകൊടുക്കാം എന്നു വാക്കുകൊടുത്തപ്പോൾ കരഞ്ഞുകൊണ്ട് അവളെന്നെ കെട്ടിപ്പിടിച്ചു. ഉള്ളുകൊണ്ടു നമ്മളും തേങ്ങിപ്പോകുന്ന നിമിഷമാണത്. പല ബുദ്ധിമുട്ടുകളുണ്ടായിട്ടും അതൊന്നുമറിയിക്കാതെ വളർത്തിയ അച്ഛനമ്മമാരെ ഓർത്തുപോയി. എനിക്കു ചെറുപ്പത്തിൽ വാടകവീടുണ്ടായിരുന്നു. പക്ഷേ, ഇപ്പോഴും അടച്ചുറപ്പുള്ള വീടില്ലാത്ത എത്രയോ പേരുണ്ട് നമ്മുടെ നാട്ടിൽ. അച്ഛനമ്മമാരുടെ അസുഖം കാരണം പഠിത്തവും മറ്റും നിന്നുപോയ കുട്ടികളില്ലേ. തീവണ്ടിയിൽ താമസിച്ചിരുന്ന ഒരു കുടുംബത്തിനു സഹായം നൽകിയ നിമിഷവും മറക്കാനാകില്ല. വിഷമം പറഞ്ഞാൽ പെട്ടെന്നു മനസ്സിലാകുന്ന ആളാണ് ഞാൻ എന്നൊരു തോന്നൽ പലർക്കുമുണ്ട്. വ്യക്തിപരമായ വിഷമങ്ങളൊക്കെ വന്നുപറയുന്നവരുണ്ട്. എല്ലാവരെയും പറ്റുന്നതു പോലെ സഹായിക്കും. കാരണം അവരെല്ലാം ഒരു കൈത്താങ്ങ് ആഗ്രഹിക്കുന്നുണ്ട്.\n∙ ഒരുപാടു കൂട്ടുകാരുണ്ടോ മഞ്ജുവിന് ? സൗഹൃദങ്ങൾ പോസിറ്റിവ് എനർജി എത്രത്തോളമാണ് ?\nശക്തമായ ഒരുപാട് സൗഹൃദങ്ങൾ എന്റെ ജീവിതത്തിലുണ്ട്. സുഹൃത്തിനൊപ്പമിരിക്കുമ്പോൾ, ഒരു സ്വകാര്യം പങ്കുവയ്ക്കുമ്പോൾ ലഭിക്കുന്ന ശക്തി വലുതല്ലേ. ചോദ്യത്തിൽ തന്നെയുണ്ട് ഉത്തരം. എനിക്കുള്ളതിനെക്കാൾ കൂടുതൽ സുഹൃത്തുക്കളുള്ളവരാകാം നിങ്ങളൊക്കെ. അതുകൊണ്ട് ആ എനർജിയെ കുറിച്ച് കൂടുതൽ പറഞ്ഞുതരേണ്ട കാര്യമില്ല.\nഎല്ലാ സുഹൃത്തുക്കളെയും എപ്പോഴും കാണാനും സംസാരിക്കാനും തിരക്കുകൾ കാരണം കഴിയണമെന്നില്ല. പക്ഷേ, ഫോണും വാട്ട്സ്ആപ്പുമുള്ളപ്പോൾ അതു പ്രശ്നമേയല്ലല്ലോ. ആത്മാർഥമായ സൗഹൃദങ്ങൾക്ക് എന്നും സംസാരിക്കണമെന്നോ കറക്ടായി അപ്ഡേറ്റ് ചെയ്യണമെന്നോ നിർബന്ധമില്ല. എത്ര കാലത്തിനു ശേഷം സംസാരിച്ചാലും ഹൃദയബന്ധം സൂക്ഷിക്കുന്ന സുഹൃത്തുക്കളാണ് എനിക്കുള്ളത്.\n∙ സമയമില്ല എന്നതാണ് മിക്ക വീട്ടമ്മമാരുടെയും പരാതി. എങ്ങനെയാണ് ഇത് മാനേജ് ചെയ്യുന്നത് ?\nതിരക്കുള്ളപ്പോൾ അതിന്റെ തത്രപ്പാടുകളിലാകും ഞാൻ, തിരക്കില്ലാത്തപ്പോൾ വെറുതേയിരിക്കും. കൃത്യമായി മാനേജ് ചെയ്താൽ സമയക്കുറവ് ഉണ്ടാകില്ല എന്നാണ് തോന്നുന്നത്. പല കാര്യങ്ങൾ ഒരുമിച്ച് ചെയ്യേണ്ടിവരുമ്പോൾ കാര്യങ്ങൾ കൃത്യമായി പ്ലാൻ ചെയ്യാറുണ്ട്. തിരക്കുള്ളതും നല്ലതാണ്, തിരക്കില്ലാത്തതും നല്ലതാണ്.\n∙ ‘മോഹൻലാൽ’ എന്ന സിനിമയിൽ ലാലേട്ടന്റെ ഫാനായി അഭിനയിക്കുന്നു. മുമ്പ് ലാലേട്ടനോടൊപ്പം അഭിനയിച്ചപ്പോഴുള്ള മറക്കാനാകാത്ത ഓർമകളുണ്ടോ ?\nലാലേട്ടനോടൊപ്പം അഭിനയിച്ച ഓരോ നിമിഷവും മനസ്സിൽ കാത്തുവയ്ക്കാവുന്നതാണ്. നമ്മളൊക്കെ കണ്ടുപഠിക്കേണ്ട ഒരു വ്യക്തിയാണ് ലാലേട്ടൻ. മറ്റുള്ളവരോടു പെരുമാറുന്നതു മുതൽ അഭിനയിക്കുന്നതു വരെ നമുക്കു പഠിക്കാം. ‘ആറാം തമ്പുരാനി’ൽ അഭിനയിക്കുന്ന സമയം. വളരെ കാഷ്വലായാണ് ഓരോ സീനും ലാലേട്ടൻ ചെയ്യുന്നത്. പുതിയ ആളായതുകൊണ്ട് എന്നോടൊപ്പം അഭിനയിക്കാനുള്ള മടിയാണോ ലാലേട്ടന് എന്നു ഞാൻ ആലോചിച്ചു. ലാലേട്ടന്റെ പല കഥാപാത്രങ്ങളും മനസ്സിലുള്ളതു കൊണ്ട് ഓരോ ഷോട്ടിലും മാജിക് പ്രതീക്ഷിച്ചാണ് ഞാൻ നിൽക്കുന്നത്. പക്ഷേ, ഒന്നുമുണ്ടായില്ല. എന്നോടുള്ള അതൃപ്തി തന്നെയാകുമെന്ന് ഞാനുറപ്പിച്ചു.\nപിന്നീട് ആ സീൻ ഡബ് ചെയ്യാൻ ചെന്നപ്പോഴാണ് ഞെട്ടിപ്പോയത്. അമ്പലത്തിൽ വച്ച് കണ്ടുമുട്ടുന്ന സീൻ തിയറ്ററിലെ വലിയ സ്ക്രീനിൽ കണ്ടു. തൊട്ടടുത്ത് നിന്നിട്ടും ഞാൻ കാണാത്ത എത്രയെത്ര സൂക്ഷ്മഭാവങ്ങളാണ് ലാലേട്ടന്റെ മുഖത്ത് വിരിഞ്ഞത്. അതായിരുന്നു ശരിക്കും ലാൽ മാജിക്. ‘കന്മദ’ത്തിനു ശേഷം ‘സമ്മർ ഇൻ ബത്‌ലഹേമി’ലേക്ക് ചെല്ലുമ്പോൾ തീരുമാനിച്ചിരുന്നു, ലാലേട്ടൻ അഭിനയിക്കുന്നത് എവിടെയാണെന്നു കണ്ടുപിടിക്കും. പക്ഷേ, നമുക്കൊരിക്കലും അതു കണ്ടുപിടിക്കാൻ പറ്റില്ല. അതാണ് മാജിക്. ‘ഗോഡ്സ് ചോസൺ സൺ’ എന്നാണ് ലാലേട്ടനെ ഞാൻ ബഹുമാനത്തോടെ വിളിക്കുന്നത്. സംസാരിക്കുന്നതും എഴുതുന്നതും അഭിനയിക്കുന്നതുമെല്ലാം കാണുമ്പോൾ അതു ശരിയാണെന്നു മനസ്സിലാകും.\n∙ സിനിമ വിജയിപ്പിക്കാൻ മഞ്ജുവിന് നായകനെ ആവശ്യമില്ല. എങ്കിലും കൗതുകം കൊണ്ട് ചോദിക്കുകയാണ്, മഞ്ജുവും മമ്മൂട്ടിയും ഒന്നിക്കുന്ന ഒരു സിനിമ എപ്പോഴാണ് ഉണ്ടാകുക ?\nഫീമെയിൽ ഓറിയന്റഡ് എന്നുപറഞ്ഞാണ് എന്നെത്തേടി മിക്ക കഥകളും വരാറ്. അപ്പോഴും നല്ല ആക്ടർമാരുടെ കൂടെ ഇന്ററസ്റ്റിങ് കോമ്പിനേഷനിൽ അഭിനയിക്കാൻ എനിക്ക് വലിയ ആഗ്രഹമാണ്.\nപണ്ടും മമ്മൂക്കയോടൊപ്പം അഭിനയിക്കാൻ വലിയ ആഗ്രഹമായിരുന്നു, അന്നത് നടന്നില്ല. തിരിച്ചുവന്ന ശേഷവും ഏറ്റവും ആഗ്രഹത്തോടെ കാത്തിരിക്കുകയാണ് മമ്മൂക്ക എന്ന മഹാനടന്റെയൊപ്പം ഒരു ഫ്രെയിമിൽ നിൽക്കാൻ. ആ ഭാഗ്യം ഒന്നുവേറെ തന്നെയാണ്. ഇത്ര നന്നായി സൗന്ദര്യം കാത്തുസൂക്ഷിക്കുന്ന, ഹാൻസമായ മെഗാസ്റ്റാർ വേറെ ആരുണ്ട്. അങ്ങനെയൊരു സിനിമ ആരെങ്കിലും സൃഷ്ടിക്കട്ടെ, കൂടെ അഭിനയിക്കാനുള്ള അനുവാദം മമ്മൂക്ക തരട്ടെ. ജീവിതത്തിൽ ഏറ്റവും പ്രതീക്ഷയോടെ കാത്തിരിക്കുന്ന ഭാഗ്യമാണത്.\n∙ ഒഴുക്കോടെ മലയാളം സംസാരിക്കുന്ന മഞ്ജു മലയാളം നടിമാർക്കെല്ലാം ഉദാഹരണമാക്കാവുന്ന ആളാണ് ?\nവളരെ ഒഴുക്കോടെ എനിക്ക് സംസാരിക്കാനാകുന്ന ഏകഭാഷ മലയാളമാണ്, അതുകൊണ്ടാണ് മലയാളത്തിൽ തന്നെ സംസാരിക്കുന്നത്. മറ്റുള്ള ഭാഷകളൊക്കെ ഒപ്പിക്കാമെന്നേയുള്ളൂ. കേട്ടും സംസാരിച്ചും ഏറ്റവുമറിയുന്ന ഭാഷയല്ലേ ഇത്.\n∙ ഡ്രസുകളൊക്കെ ആരാണ് ഡിസൈൻ ചെയ്യുന്നത് ? ‘ഹൗ ഓൾഡ് ആർ യു’ സാരികൾ ഇപ്പോഴും കടകളിലുണ്ട് ?\nസിനിമയ്ക്ക് അതാത് ക്രൂവിലെ കോസ്റ്റ്യൂം ഡിസൈനർമാരുണ്ടാകും. പ്രത്യേക ഇഷ്ടം ഒരു ഡ്രസിനോടുമില്ല, സാരിയും ചുരിദാറും കുർത്തയുമെല്ലാം ഇടും. ഈ ഡ്രസ് ഡിസൈൻ ചെയ്തത് പൂർണിമ ഇന്ദ്രജിത്താണ്. ഫംഗ്ഷനുകൾക്ക് വേണ്ടിയും പൂർണിമ ഡ്രസ് ചെയ്തുതരാറുണ്ട്. ‘ഹൗ ഓൾഡ് ആർ യൂ’വിലെ സാരികളുടെ ക്രെഡിറ്റ് സമീറ സനീഷിനാണ്. ‘ഉദാഹരണം സുജാത’യിലെ സാരികൾക്കായി ചെങ്കൽച്ചൂളയിലെ വീടുകളിലെ അലമാരകൾ തപ്പിയ ശേഷമാണ് സമീറ സാരി വാങ്ങിയതെന്നൊരു കഥയുമുണ്ട്.\n∙ ഇനി പാട്ടു പാടുന്നത് എപ്പോഴാണ് ?\nവളരെ കുറച്ചുകാലമേ പാട്ട് പഠിച്ചിട്ടുള്ളൂ. അമ്മയും ഞാനും ഒന്നിച്ചാണ് പഠിച്ചത്. കുറച്ചുകഴിഞ്ഞപ്പോൾ ഞാൻ നിർത്തി. ‘ചെമ്പഴുക്ക’യ്ക്കു ശേഷം കുറേ വർഷങ്ങൾ കഴിഞ്ഞാണ് ‘ജോ ആൻഡ് ദ് ബോയി’യിൽ പാടിയത്. ഈയിടെ മനോരമയുടെ ക്യാംപയിനായ കേരളാ കാനിനു വേണ്ടി രതീഷ് വേഗ മ്യൂസിക് ഡയറക്ട് ചെയ്ത ഒരു പാട്ട് പാടി. വീണ്ടും പാട്ടു പാടാൻ ആരും വിളിച്ചിട്ടില്ല.\n∙ നെഗറ്റീവ് പബ്ലിസിറ്റി പ്രതീക്ഷിച്ച് മാധ്യമങ്ങൾ പുറത്തുവിടുന്ന വാർത്തകളെയും വിവാദങ്ങളെയും നേരിടാനുള്ള കരുത്ത് എവിടെനിന്നാണ് കിട്ടുന്നത് ?\nഇന്റർനെറ്റിൽ മഞ്ജു വാരിയർ എന്നു സെർച്ച് ചെയ്യുമ്പോൾ എന്തൊക്കെ വാർത്തകളാണ് വരാറ്, തിരഞ്ഞെടുപ്പിൽ മത്സരിക്കാൻ പോകുന്നു, ഇപ്പോഴത്തെ സംഭവങ്ങൾ പലതിലും പങ്കുണ്ട്, മകൾക്കുവേണ്ടി കോടതിയിലേക്ക് പോകുന്നു... ഇത്തരം വാർത്തകളൊന്നും പ്രതികരണം അർഹിക്കുന്നില്ല. സത്യമറിയാവുന്ന നമ്മളെന്തിനാണ് പേടിക്കുന്നത്. ഇവയെ നേരിടാൻ വലിയ ടെക്നിക്കുകളൊന്നുമില്ല, പോസിറ്റീവായി ഇരിക്കുക എന്നുമാത്രം. പലരും പലതും പറയും.\nഇൻർനെറ്റിൽ വരുന്ന വിവാഹവാർത്തകളെയും ചിരിയോടെയാണ് നേരിടാറ്. അത്തരം വാർത്തകൾക്ക് അവ അർഹിക്കുന്ന പ്രാധാന്യം മാത്രം കൊടുത്താൽ മതി. പലയിടത്തും പലരും പറയുന്ന കാര്യങ്ങൾ കേട്ട് നിങ്ങൾ വിശ്വസിക്കരുത്. എന്തെങ്കിലും ഉണ്ടെങ്കിൽ നേരിട്ടോ എന്റെ ഫെയ്സ്ബുക് പേജിലൂടെയോ പറയുന്നതാണ് പതിവ്. നിങ്ങളുമായി നേരിട്ട് വിശേഷങ്ങൾ പങ്കുവയ്ക്കുന്നതാണ് എനിക്കിഷ്ടവും.\n∙ ‘വിമെൻ ഇൻ സിനിമ കളക്ടീവി’ന്റെ ഭാവിപരിപാടികൾ ?\nമലയാളസിനിമയിലെ സ്ത്രീകളുടെ കൂട്ടായ്മയാണ് ഈ സംഘടന. അവരുടെ ആശങ്കകളും പ്രശ്നങ്ങളും അവകാശങ്ങളും ചർച്ച ചെയ്യാൻ ഒരു പൊതുവേദി. എന്നുകരുതി ഇത് സിനിയിലെ പുരുഷന്മാർക്കെതിരേയുള്ള സംഘടിത നീക്കമല്ല. സർക്കാരിന്റെ പിന്തുണയോടെ പെൻഷൻ പദ്ധതികൾ ആവിഷ്കരിക്കാനും സിനിമാപഠനത്തിന് സ്കോളർഷിപ് നൽകുന്നതടക്കമുള്ള മറ്റു ക്ഷേമപദ്ധതികളും സംഘടനയുടെ ലക്ഷ്യങ്ങളിൽ വരും. പ്രാരംഭഘട്ടത്തിലുള്ള സംഘടനയുടെ ബൈലോയും മറ്റും തയാറായി വരുന്നതേയുള്ളൂ. പൂർണതോതിൽ പ്രവർത്തനമാരംഭിക്കുന്നതോടെ കൂടുതൽ അംഗങ്ങളെ ഇതിന്റെ ഭാഗമാക്കും.\n∙ പുതിയ പ്രോജക്ടുകൾ ഏതൊക്കെയാണ് ?\nഉദാഹരണം സുജാതയും ആമിയും ഷൂട്ടിങ് തീർന്നു. മോഹൻലാൽ ഇനിയും കുറച്ചുകൂടി ചെയ്യാനുണ്ട്. ഒടിയൻ തുടങ്ങി. പല കഥകളും കേൾക്കുന്നുണ്ട്. നല്ല സിനിമകൾ വരട്ടെ.\n∙ മാധവിക്കുട്ടിയുടെ നായികമാരെല്ലാം രാധമാരാണ്, കൃഷ്ണനാണ് അവരുടെ ഇഷ്ടദൈവം. മഞ്ജുവിന്റെ ഇഷ്ടദൈവം ആരാണ് ?\nതീർച്ചയായും ഞാനൊരു ദൈവവിശ്വാസിയാണ്. ആ ഒരു ശക്തിയിൽ വലിയ വിശ്വാസമുണ്ട്. ഇഷ്ടദൈവം എന്നു പറയുന്നതിനെക്കാൾ നമ്മളെയൊക്കെ നേർവഴിക്കു നടത്തുന്ന ഒരു ശക്തിയുണ്ട് എന്നു പറയാനാണ് എനിക്കിഷ്ടം. ഇപ്പോൾ ഞാൻ താമസിക്കുന്ന വീട് ഒരു അമ്പലത്തിനോടു ചേർന്നാണ്, കാർത്യായനീ ദേവിയാണ് അവിടത്തെ പ്രതിഷ്ഠ. അതുകൊണ്ടുതന്നെ പ്രാർഥിക്കുമ്പോൾ മനസ്സിൽ വരുന്നത് ആ രൂപമാണ്. ഗുരുവായൂരപ്പനും കാർത്യായനീ ദേവിയുമൊക്കെ പ്രപഞ്ചശക്തിയുടെ ഓരോ ഭാവങ്ങളല്ലേ.\n∙ ആമിയെപ്പോലെ മതം മാറാൻ മഞ്ജുവിന് തോന്നുന്നുണ്ടോ ?\nമതം എന്നതിലുപരി, മനുഷ്യനിൽ വിശ്വസിക്കുന്ന ആളാണ് ഞാൻ. മതമോ ജാതിയോ നോക്കിയല്ല സൗഹൃദങ്ങൾ തിരഞ്ഞെടുക്കുന്നത്. എല്ലാ മതത്തിൽ പെട്ട സുഹൃത്തുക്കളും എനിക്കുണ്ട്. എല്ലാവരെയും ഒന്നുപോലെ കാണാനാണ് ഇഷ്ടം. അങ്ങനെയൊരു മാറ്റമൊന്നും എന്റെ ജീവിതത്തിൽ സംഭവിക്കുകയുമില്ല.


റീചാര്‍ജിന് ഇനി പോക്കറ്റ് കീറും ! എയര്‍ടെല്, വി നിരക്കുകള് കുത്തനെ വര്‍ദ്ധിപ്പിച്ചു - Express Kerala\nBusiness Technology November 23, 2021 | Published by : Express Kerala Network\nമൊബൈല് സേവനങ്ങളുടെ നിരക്ക് കുത്തനെ വര്‍ധിപ്പിച്ച് ടെലികോം കമ്പനികള്. എയര്‍ടെല്, വി കമ്പനികളാണ് നിരക്ക് വര്‍ദ്ധിപ്പിച്ചത്. പുതിയ നിരക്ക് പ്രകാരം പ്രീപെയ്ഡ് പ്ലാനുകളുടെ നിരക്ക് 20 മുതല് 25 ശതമാനം വരെ വര്‍ധിക്കും.\nവോഡഫോണ് ഐഡിയയുടെ നിരക്ക് വര്‍ധന മറ്റന്നാള് മുതലും എയര്‍ടെലിന്റെ നിരക്ക് വര്‍ധന ഈ മാസം 26 മുതലും പ്രാബല്യത്തില് വരും.\nവോയ്സ് പ്ലാനുകള്, അണ്‍ലിമിറ്റഡ് വോയ്സ് പ്ലാനുകള്, ഡേറ്റാ പ്ലാനുകള് എന്നിവയ്ക്കെല്ലാം നിരക്ക് വര്‍ധന ബാധകമാകും. എയര്‍ടെല് ഉപഭോക്താക്കള്‍ക്ക് 79 രൂപയുടെ വോയ്സ് പ്ലാനിന് 99 രൂപയും 149 രൂപയുടെ അണ്‌ലിമിറ്റഡ് താരിഫ് പ്ലാനിന് 199 രൂപയും നല്‍കേണ്ടി വരും.\nവോഡഫോണ് ഐഡിയ കമ്പനിയുടെ 79 രൂപ പ്ലാന് ലഭിക്കാന് 99 രൂപയും 149 രൂപയുടെ ഇന്റര്‍നെറ്റ് സേവനത്തിന് 179 രൂപയും നല്‍കണം.


ഒരു മെക്സിക്കൻ അപാകത - );\nഒരു മെക്സിക്കൻ അപാകത\nമാതാപിതാക്കളുടെ വിലാപങ്ങൾ കരളലിയിക്കുന്നു. മക്കളുടെ അപ്രതീക്ഷിത അപാര പെർഫോമൻസുകൾ സഹിക്കാനാവാതെ കടുത്ത സങ്കടത്തിലാണ് ഇന്നു പലരും. ഒളിച്ചോട്ടം, ആത്മഹത്യ, കഞ്ചാവ്, ഗുണ്ടായിസം, സെക്സ് റാക്കറ്റ് എന്നിങ്ങനെ നീളുന്നു മക്കളുടെ പെർഫോമൻസ് അപാരതകൾ. പെർഫോമൻസിനെ സംബന്ധിച്ചു യാതൊരു സൂചനയും നൽകാത്ത മക്കളുടെ അപാരതകൾ മാധ്യമങ്ങളിലൂടെയും നാട്ടുകാരിലൂടെയുമാണ് അവർ അറിയുന്നതത്രേ... ചങ്കു തകരുന്ന വേദനയാണ് അപ്പോൾ... കഷ്ടപ്പാടുകൾ അറിയിക്കാതെ വളർത്തിയ കഥകൾ പറഞ്ഞ് ത്യാഗത്തിന്റെ കണക്കുകൾ നിരത്തി "ഒരിക്കലും വിചാരിച്ചില്ല ഇവനിൽ നിന്നും ഇങ്ങനെയൊക്കെ" എന്ന പഞ്ച് ഡയലോഗോടെ അവസാനിക്കുന്ന തേങ്ങലുകൾ കേൾക്കുന്നവരിൽ ഈ ന്യൂജനറേഷനെതിരെ വികാരം നിറയും. പക്ഷെ ഞാൻ ഒരു അപാകത ആത്മാർത്ഥയുള്ള മാതാപിതാക്കളിൽ പലരിലും കാണുന്നുണ്ട്. ഒരു 'മെക്സിക്കൻ അപാകത'.\nമാതാപിതാക്കൾ തങ്ങളുടെ മക്കളുമായുള്ള അനുഭവത്തിന്റേയും വാത്സല്യത്തിന്റേയും അടിസ്ഥാനത്തിൽ മക്കളോടുള്ള വിശ്വാസവും പെരുമാറ്റവും ഒരു സോഫ്റ്റുവെയർപോലെ പ്രോഗ്രാം ചെയ്തിട്ടുണ്ട്. മക്കളോ, അവരുടെ സ്വപ്നങ്ങളും പെരുമാറ്റങ്ങളും ടെക്നോളജിയിലും മീഡിയയിലും ശ്രദ്ധിക്കുന്ന ആധുനിക ലോകത്തിന്റെ വികസന വിസ്മയങ്ങളുടെ അടിസ്ഥാനത്തിൽ പ്രോഗ്രാം ചെയ്തിരിക്കുന്നു. ഈ ആധുനിക സോഫ്റ്റുവെയറിന്റെ സവിശേഷത അതു അനുദിനം മാറ്റത്തിനു വിധേയമായിക്കൊണ്ടിരിക്കുന്നു എന്നതാണ്. അത് ഈ കാലഘട്ടത്തിന്റെ പ്രതിഭാസമാണ്. അപ്പോഴും ഈ ന്യൂജെനറേഷൻ സോഫ്റ്റുവെയർ നിയന്ത്രിക്കപ്പെടുന്നത് താരതമ്യേന സാവധാനത്തിൽ മാത്രം മാറ്റം വരുന്ന മാതാപിതാ-സോഫ്റ്റുവെയറിലാണ്. അവിടെയാണു പ്രശ്നം. മാറിക്കൊണ്ടിരിക്കുന്ന നവീന തലമുറയ്ക്കനുസരിച്ച് അറിവിലും പ്രതീക്ഷകളിലും പ്രവർത്തനങ്ങളിലും ബുദ്ധിപൂർവ്വം അപ്ഡേറ്റു ചെയ്യാത്ത പേരന്റീംഗ് ആണ് പലപ്പോഴും മക്കളെ വളർത്തുന്നതിലുള്ള ഇന്നത്തെ 'മെക്സിക്കൻ അപാകത'.\nഒരു ഉദാഹരണം: ഡിജിറ്റലൈസേഷന്റെ ഈ നാളുകളിൽ ഒരു ബാങ്കിൽ ഒരാൾ കുറച്ചു പണം നിക്ഷേപിച്ചു. അത്യാവശ്യത്തിനു പണമെടുക്കാൻ ചെന്നപ്പോൾ ബാങ്കുകാരു പറയുവാ അതു ഓൺലൈൻ ഹാക്കർമാർ മോഷ്ടിച്ചുവെന്ന്. നമ്മൾ എങ്ങനെ പ്രതികരിക്കും!!! ഹാക്കർമാരുടെ തന്ത്രങ്ങളെ അതിജീവിക്കുന്ന ബാങ്കീംങ് സോഫ്റ്റുവെയർ ഇല്ലാത്തതിനു ബാങ്കിനെ കുറ്റപ്പെടുത്തി പണം തിരിച്ചു പിടിക്കുമോ? അതോ ഹാക്കർമാരെ കുറ്റം പറഞ്ഞു നാം ബാങ്കിനോടു ക്ഷമിക്കുമോ? തീർച്ചയായും പണം തിരിച്ചു പിടിക്കും. പണത്തിന്റെ കാര്യത്തിലും മറ്റു സംവിധാനങ്ങളിലും നമ്മൾ അപ്റ്റു ഡേറ്റ് ആണ്. പക്ഷെ ഏറ്റവും വലിയ സ്വത്തായ മക്കളുടെ കാര്യത്തിൽ, അവരോടുള്ള പേരന്റീംഗ് ശൈലിയിൽ, സംഭാഷണങ്ങളിൽ, വാത്സല്യങ്ങളിൽ, പെരുമാറ്റങ്ങളിൽ, തമാശകളിൽ, നിരീക്ഷണങ്ങളിൽ, മനസിലാക്കലിൽ പലരും അപ്റ്റു ഡേറ്റ് അല്ല. മക്കളുടെ മനസിനുയോജിക്കുന്നില്ല മാതാപിതാക്കൾ. ആർക്കാണ് ഇവിടെ വീഴ്ച? ഇവിടെയും ഹാക്കർമാരെ കുറ്റം പറഞ്ഞു സമയം കളയുമോ? അതോ സ്വയം അപ് ഡേറ്റ് ചെയ്യുമോ?\nനമുക്ക് അപ്ഡേറ്റു ചെയ്യാം മക്കളുടെ മാറുന്ന സോഫ്റ്റുവെയറിനനുസരിച്ച്- മാറുന്ന പ്രവണതകൾക്കനുസരിച്ച്- മാറുന്ന സാഹചര്യങ്ങൾക്കനുസരിച്ച്. പഴിപറയാൻ നേരമില്ല. പാദങ്ങൾക്കടിയിലെ ശേഷിക്കുന്ന മണ്ണും ഒലിച്ചു പോകുന്നതിനുമുമ്പ് വേഗത്തിൽ അപ്ഡേറ്റു ചെയ്യാം. അതിനു പരിശ്രമം എന്ന അൺലിമിറ്റഡ് ഡേറ്റ സബ്സ്ക്രൈബ് ചെയ്ത് മാറിവരുന്ന കാലഘട്ടത്തിനു ചേർന്ന ഫലപ്രദമായ അറിവുകൾക്കായി മനസ് ഫുൾടൈം ഓൺലൈനാക്കിയിടാം. സൈക്കോളജി, ഫിലോസഫി, ടെക്കനോളജി തുടങ്ങിയ എല്ലാ ഓളജികളും നമ്മിൽ അപ്ഡേറ്റായിരിക്കട്ടെ. അങ്ങനെ നമ്മുടെ മക്കളുടെ ജീവിതം ഹാക്കർമാരിൽ നിന്നും എപ്പോഴും സുരക്ഷിതരായിരിക്കട്ടെ. അപ്ഡേറ്റ് ചെയ്തില്ലെങ്കിൽ അവർ മാതാപിതാക്കളെ അവരുടെ മനസിന്റെ പുറത്തേക്ക് അൺഇൻസ്റ്റാൾ ചെയ്തേക്കാം....\nകാര്യങ്ങൾ കൈവിട്ടുപോകുംമുമ്പ് തിരുത്താം നമുക്കീ 'മെക്സിക്കൻ അപാകത'...


Watch Video – Kairali News | Kairali News Live\nകൊവിഡ് പ്രതിസന്ധി മുന്‍നിര്‍ത്തി കേന്ദ്ര സര്‍ക്കാരിന് സുപ്രീംകോടതിയുടെ നോട്ടീസ്. ഓക്‌സിജന്, വാക്‌സിനേഷന് എന്നിവയില് ദേശീയ നയം കാണണമെന്നും സുപ്രീംകോടതി നിര്‍ദേശിച്ചു. വിഷയത്തില് സുപ്രിംകോടതി സ്വമേധയാ കേസെടുത്തു. ഹരീഷ് ...\nകേരളത്തില് എല്‍ഡിഎഫ് അനുകൂല വികാരമെന്ന് സിപിഐഎം പൊളിറ്റ് ബ്യുറോ അംഗം ബൃന്ദാ കാരാട്ട്. എല്‍ഡിഎഫ് സര്‍ക്കാരിന്റെ പ്രവര്‍ത്തനങ്ങളില് ജനങ്ങള്‍ക്ക് മതിപ്പ് ഉണ്ടെന്നത് വ്യക്തമാണെന്നും എല്‍ഡിഎഫ് മികച്ച വിജയം ...\nനാഷണല് കോണ്‍ഗ്രസ് പാര്‍ട്ടി (എന്‍സിപി) ദേശീയ അധ്യക്ഷന് ശരദ് പവാറിനെ വയറുവേദനയെ തുടര്‍ന്ന് മുംബൈയില് ആശുപത്രിയില് പ്രവേശിപ്പിച്ചതായി പാര്‍ട്ടി വൃത്തങ്ങള് അറിയിച്ചു. 80 കാരനായ മുന് കേന്ദ്രമന്ത്രിയെ ...\nകോതമംഗലത്തെ എല് ഡി എഫ് സ്ഥാനാര്‍ത്ഥി കയ്യേറ്റത്തിനിരയായ സംഭവത്തില് യു ഡി എഫ് പ്രതിരോധത്തില്. യു ഡി എഫ് അതിക്രമത്തിന്റെ ദൃശ്യങ്ങള് പുറത്തുവന്നതോടെ അക്രമത്തെ ന്യായീകരിക്കാന് കഴിയാത്ത ...\nസാമൂഹ്യമാധ്യമങ്ങള് വഴി പണംസ്വരൂപിച്ച് ചാരിറ്റി പ്രവര്‍ത്തനങ്ങള് നടത്തുന്ന ഫിറോസ് കുന്നുംപറമ്പിലിനെതിരെ പോലീസ് കേസ്. ചികിത്സാ സഹായ ഫണ്ട് തട്ടിയെടുത്തെന്ന പരാതിയിലാണ് കേസെടുത്തത്. ഫിറോസ് ഭീഷണിപ്പെടുത്തി എന്നാരോപിച്ച് വയനാട്ടില് ...\nവയനാട്ടില് 255 കോടി രൂപയുടെ റോഡുനിര്‍മ്മാണത്തിന് അനുമതി, 114 കോടിയുടെ മലയോര ഹൈവേ ; വയനാട്ടില് ബൃഹത്തായ വികസനപദ്ധതികളുമായി സംസ്ഥാന സര്‍ക്കാര്\nവയനാട് ജില്ലയില് ബൃഹത്തായ വികസനപദ്ധതികളുമായി സംസ്ഥാന സര്‍ക്കാര്. വയനാട് ജില്ലയുടെ സമഗ്രവികസനത്തിനായി സര്‍ക്കാര് പഞ്ചവല്‍സര പാക്കേജ് പ്രഖ്യാപിച്ചു. 7000 കോടി രൂപയാണ് ഇതിനായി വകയിരുത്തിയിരിക്കുന്നത്. റീബില്‍ഡ് കേരള ...\nതൊഴിലും നൈപുണ്യവും വകുപ്പിനു കീഴില് പ്ലാന്റേഷന് ഡയറക്ടറേറ്റ് ; വിവിധ വകുപ്പുകളിലായി തസ്തികകള് സൃഷ്ടിച്ച് എല്‍ഡിഎഫ് സര്‍ക്കാര്\nനിയമനവിഷയത്തില് പ്രതിപക്ഷത്തിന് വ്യക്തമായ മറുപടി തെളിവുകളടക്കം നിരത്തിക്കൊണ്ടാണ് മുഖ്യമന്ത്രി നല്‍കിയത്. പത്ത് വര്‍ഷത്തിലധികം ജോലി ചെയ്യുന്ന ചിലരെ സ്ഥിരപ്പെടുത്തുമെന്നും മുഖ്യമന്ത്രി വാര്‍ത്താ സമ്മേളനത്തില് വ്യക്തമാക്കി. 27000 സ്ഥിരം ...\nഭിന്നശേഷി പുനരധിവാസ ചികിത്സാ മേഖലയില് രാജ്യാന്തര മികവോടെ ‘നിപ്മര്’\nഭിന്നശേഷി പുനരധിവാസ ചികിത്സാ രംഗത്ത് മികവിന്റെ പുതിയ കേന്ദ്രമായി നിപ്മര്. ഇരിങ്ങാലക്കുടയ്ക്ക് സമീപം കല്ലേറ്റുംകരയില് സ്ഥിതി ചെയ്യുന്ന നാഷണല് ഇന്‍സ്റ്റിറ്റ്യൂട്ട് ഓഫ് ഫിസിക്കല് മെഡിസിന് ആന്‍ഡ് റീഹാബിലിറ്റേഷനെ ...\nയുഡിഎഫ് സര്‍ക്കാരിന്റെ കാലത്ത് നിയമന കുംഭകോണം ; ഒന്നാം റാങ്കുകാരിയെ പുറത്താക്കി\nയുഡിഎഫ് സര്‍ക്കാരിന്റെ കാലത്ത് നിയമന കുംഭകോണം പുറത്ത്. എഴുത്തുപരീക്ഷയില് ഒന്നാം റാങ്ക് ലഭിച്ച കോഴിക്കോട് കായണ്ണ സ്വദേശി എം സിന്ധുവിനെ പുറത്താക്കി. എഴുത്തുപരീക്ഷയില് ഒന്നാം റാങ്ക് നേടിയ ...\n‘അക്ഷയ് കുമാറിനെപ്പോലുള്ള അഭിനേതാക്കള് ധാരാളം , സച്ചിനോടും ലതാ മങ്കേഷ്‌കറിനോടും കേന്ദ്രം ട്വീറ്റ് ചെയ്യാന് ആവശ്യപ്പെടരുതായിരുന്നു’ ; രാജ് താക്കറെ\nകര്‍ഷകരെ പിന്തുണച്ച പോപ് താരം റിഹാനയ്ക്കെതിരെ സച്ചിന് വിമര്‍ശനവുമായി എത്തിയ സംഭവത്തില് കേന്ദ്ര സര്‍ക്കാരിനെതിരെ വിമര്‍ശനവുമായി മഹാരാഷ്ട്ര നവനിര്‍മാണ് സേന അധ്യക്ഷന് രാജ് താക്കറെ. കേന്ദ്രസര്‍ക്കാരിനു വേണ്ടി ...\nബിജെപി അധികാരത്തിലെത്തിയ ശേഷം ആഗോള ജനാധിപത്യ റാങ്കിങ്ങില് ഇന്ത്യ പിന്നില്\nആഗോള ജനാധിപത്യ റാങ്കിങ്ങിൻറെ പുതിയ പട്ടിക പുറത്തു വന്നു. ലോകരാഷ്ട്രങ്ങളിൽ അതത് കാലത്ത് നിലനിൽക്കുന്ന ജനാധിപത്യ അവകാശങ്ങളെയും മൂല്യങ്ങളെയും സംബന്ധിച്ചുള്ള സമഗ്രമായ പഠനത്തിന്റെ അടിസ്ഥാനത്തിൽ ഇക്കണോമിസ്റ്റ് ഇന്റലിജന്‍സ് ...\nചെപ്പോക്ക് ടെസ്റ്റ് ഇംഗ്ലണ്ടിന് മുന്നേറ്റം ; ജോ റൂട്ടിന് ഇരട്ട സെഞ്ചുറി\nചെപ്പോക്ക് ടെസ്റ്റിന്റെ ആദ്യ ഇന്നിംഗ്‌സില് ഇംഗ്ലണ്ടിന് മികച്ച നേട്ടം. രണ്ടാം ദിനം കളി നിര്‍ത്തുമ്പോള് സന്ദര്‍ശക ടീം 8 വിക്കറ്റ് നഷ്ടത്തില് 555 എന്ന നിലയിലാണ്. ഇരട്ട ...\nജനാധിപത്യ രാജ്യത്തിൽ ഒരു ജനകീയ സമരത്തെ സർക്കാർ നേരിട്ടേണ്ടത് ഇങ്ങനെയല്ലെന്ന് പിവി തോമസ്\nഎല്‍ഡിഎഫ് സര്‍ക്കാരിന്റെ കാലയളവില് ഒരുകോടി ചതുരശ്ര അടി വിസ്തീര്‍ണ്ണമുള്ള കെട്ടിട സൗകര്യങ്ങള് കേരളത്തിലെ ഐടി പാര്‍ക്കുകളില് ഒരുങ്ങിക്കഴിഞ്ഞു ; മുഖ്യമന്ത്രി\nഎല്‍ഡിഎഫ് സര്‍ക്കാരിന്റെ കാലയളവില് ഒരുകോടി ചതുരശ്ര അടി വിസ്തീര്‍ണ്ണമുള്ള കെട്ടിട സൗകര്യങ്ങള് കേരളത്തിലെ ഐടി പാര്‍ക്കുകളില് ഒരുങ്ങിക്കഴിഞ്ഞെന്ന് മുഖ്യമന്ത്രി പിണറായി വിജയന്. ടെക്‌നോസിറ്റിയില് അത്യാധുനിക സൗകര്യങ്ങളോടു കൂടിയുള്ള ...\nഒടിയന് വീണ്ടും….ഇരുട്ടിന്റെ രാജാവിന്റെ കഥ പറയാന് ‘കരുവ്’\nതീയേറ്ററുകളെ ഇളക്കിമറിക്കാന് ഒടിയന് വീണ്ടുമെത്തുന്നു. ഇരുട്ടിന്റെ രാജാവായ ഒടിയന്റെ കഥപറയുന്ന 'കരുവ്' ചിത്രത്തിന്റെ ടൈറ്റില് പോസ്റ്റര് പുറത്തിറങ്ങി. ആല്‍ഫാ ഓഷ്യന് എന്‍ടര്‍ടെയിന്‍മെന്റ്സിന്റെ ബാനറില് നവാഗതയായ ശ്രീഷ്മ ആര്. ...\nപ്രായപൂര്‍ത്തിയാകാത്ത പെണ്‍കുട്ടിയും ആണ്‍കുട്ടിയും തമ്മില് പ്രണയിച്ചാല് ആണ്‍കുട്ടിയ്ക്കെതിരെ മാത്രം പോക്സോ ചുമത്താന് കഴിയില്ലെന്ന് മദ്രാസ് ഹൈക്കോടതി\nപ്രായപൂര്‍ത്തിയാകാത്ത പെണ്‍കുട്ടിയും ആണ്‍കുട്ടിയും തമ്മിലുള്ള പ്രണയത്തില് ആണ്‍കുട്ടിയ്ക്കെതിരെ മാത്രം പോക്സോ കേസ് ചുമത്താന് കഴിയില്ലെന്ന് മദ്രാസ് ഹൈക്കോടതി. പ്രായപൂര്‍ത്തിയാകാത്ത പെണ്‍കുട്ടികളുടെ ഭാവി സംരക്ഷിക്കാനെന്ന പേരില് മാതാപിതാക്കള് കുട്ടിയുമായി ...


കണ്ണൂരില് കഴിഞ്ഞാഴ്ച്ച മരിച്ച വയോധികയ്ക്ക് കൊവിഡ് സ്ഥിരീകരിച്ചു | Metro Journal Online\n11th August 2020 MJ Desk കണ്ണൂർ, കൊവിഡ് ബാധിച്ച് മരിച്ചു, കൊവിഡ് മരണം\nകണ്ണൂരില് കഴിഞ്ഞ ശനിയാഴ്ച മരിച്ച വയോധികയ്ക്ക് കൊവിഡ് സ്ഥിരീകരിച്ചു. കോളയാട് സ്വദേശി മരാടി കുംഭയ്ക്കാണ് മരണശേഷം നടത്തിയ പരിശോധനയില് കൊവിഡ് സ്ഥിരീകരിച്ചത്. രോഗ ഉറവിടം വ്യക്തമല്ല. കഴിഞ്ഞ ശനിയാഴ്ച അവശനിലയില് ആയതിനെ തുടര്‍ന്നാണ് കുംഭയെ പേരാവൂര് താലൂക്ക് ആശുപത്രിയില് എത്തിച്ചത്. അപ്പോഴേക്കും മരണം സംഭവിച്ചിരുന്നു. ചുമയും ശ്വാസതടസവും അനുഭവപ്പെട്ടതിന് പിന്നാലെയാണ് അവശനിലയിലായത്.\nഅതേസമയം, ജില്ലയില് ഇന്ന് 30 പേര്‍ക്ക് കൂടി കൊവിഡ് 19 സ്ഥിരീകരിച്ചു. 21 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. മൂന്ന് ആരോഗ്യ പ്രവര്‍ത്തകര്‍ക്കും ഒരു ഡിഎസ്‌സി ജീവനക്കാരനും രോഗബാധ കണ്ടെത്തി. രോഗബാധിതരില് നാല് പേര് ഇതര സംസ്ഥാനങ്ങളില് നിന്നും ഒരാള് വിദേശത്ത് നിന്നുമാണ് എത്തിയത്.\n← ആശങ്കയിൽ തന്നെ തിരുവനന്തപുരം ഇന്ന് 297 പേർക്ക് കൊവിഡ്: ജില്ലയിലെ വിവരങ്ങൾ ഇങ്ങിനെ\nസംസ്ഥാനത്ത് പുതിയ 25 ഹോട്ട്‌സ്‌പോട്ടുകള് കൂടി; 32 പ്രദേശങ്ങളെ ഒഴിവാക്കി →\nGallery image with caption: സംസ്ഥാനത്ത് ഇന്ന് മൂന്ന് മരണം; കണ്ണൂരിൽ ആരോഗ്യപ്രവർത്തകൻ കൊവിഡ് ബാധിച്ച് മരിച്ചു 13th September 2020\nShare with your friendsലോകത്ത് കോവിഡ് വൈറസ് ഏറ്റവും മാരകമായി ബാധിച്ച രണ്ടാമത്തെ രാജ്യമാണ് ഇന്ത്യ. മരണ നിരക്കിലും രാജ്യത്ത് വലിയ ഉയര്‍ച്ചയുണ്ടായത് ആശങ്കയ്ക്ക് വഴിവച്ചിരുന്നു. എന്നാല്


രോഗപ്രതിരോധശേഷി കൂടിയ ആളുകളിൽ കാണുന്ന രോഗങ്ങൾ എന്തെല്ലാം ആണ്.\nഇന്ന് നമ്മൾ പറയുന്നത് ഓട്ടോ ഇമ്മ്യൂൺ ഡിസീസ് എന്ന് പറഞ്ഞാൽ എന്താണ് നമ്മുടെ ശരീരത്തിലെ കോശങ്ങൾക്ക് എതിരെ നമ്മുടെ ശരീരം തന്നെ ആൻറിബോഡി ഉൽപാദിപ്പിക്കുന്ന. ഒരു പ്രത്യേകതരം രോഗാവസ്ഥയാണ് ഇത് അത് ഏതൊക്കെ തരത്തിൽ ഉണ്ട് അതിൻറെ ലക്ഷണങ്ങൾ എന്തൊക്കെയാണ് എന്നതിനെക്കുറിച്ചാണ് ഇന്നത്തെ വീഡിയോയിൽ നമ്മൾ പറയുന്നത്. നമുക്ക് വളരെ സാധാരണയായി അറിയാവുന്ന ഒരു അസുഖമാണ് ആമവാതം എന്ന് പറയുന്നത് .\nഈ അസുഖം പ്രായം കൂടും തോറും നമ്മുടെ ശരീരത്തിൽ കൂടാനാണ് സാധ്യത കൂടുതലും അതുകൊണ്ട് നമ്മൾ എല്ലാവരും എക്സസൈസ് ചെയ്യുക നല്ലതാണ് പറയുന്നത് നമ്മുടെ ശരീരത്തിലെ പല അവയവങ്ങളും അതുപോലെതന്നെ ശരീരത്തിന് പലഭാഗങ്ങളിലും എനർജി കണ്ട്രോൾ ചെയ്യാൻ സാധിക്കുന്ന ഒരു കാര്യമാണ് അതുപോലെ ഈ അസുഖം വരുമ്പോൾ ശ്വാസകോശം ചുരുങ്ങല് ആയി ചില ആളുകൾക്ക് കാണാൻ സാധിക്കും അപ്പോൾ ചുമ ഭഗവാൻ കഫക്കെട്ട് എന്നിവ രൂപപ്പെടാൻ സാധ്യതയുണ്ട് അതുകൊണ്ട് നിങ്ങൾ പുകവലി പരമാവധി കുറയ്ക്കുക പുകവലി എന്നു പറയുന്നത് അത് നമ്മുടെ ശരീരത്തിലെ പലഭാഗത്തും അസുഖങ്ങൾ രൂപപ്പെടുത്താൻ സാധിക്കുന്ന ഒരുപാട് മൈക്കമരുന്നാണ് അതുകൊണ്ട് ഇതിൻറെ ഉപയോഗം നിങ്ങൾ പരമാവധി കുറയ്ക്കാൻ നോക്കുക.\nപോലെ തന്നെ നമ്മൾ മരുന്നുകളെല്ലാം കൺട്രോൾ ചെയ്യേണ്ടത് നമ്മൾ നമ്മുടെ അസുഖങ്ങളെ കൺട്രോൾ ചെയ്ത് നമ്മുടെ ജീവിതം മുന്നോട്ടുകൊണ്ടുപോകാൻ നോക്കുക. അതിനെ നശിപ്പിച്ചു കളയാം എന്ന് ഉദ്ദേശിക്കുന്ന ഒരു ചികിത്സയും ഇതുവരെ കണ്ടു പിടിച്ചിട്ടില്ല ഇല്ല. അതുപോലെതന്നെ ശാസകോശ ചുരുക്കം എന്ന് പറയുന്നത് എന്ന് നിസ്സാരം ആയിട്ടുള്ള ഒരു അസുഖമല്ല എന്നത് ഓർമ്മവേണം. ഇങ്ങനെയുള്ള അസുഖങ്ങൾ ഇല്ലാതിരിക്കാൻ നിങ്ങൾ ശ്രദ്ധിക്കുക അ അസുഖങ്ങൾ ഉണ്ടെങ്കിൽ പെട്ടെന്ന് തന്നെ ഡോക്ടറെ കണ്ട് ട്രീറ്റ്മെൻറ് സ്റ്റാർട്ട് ചെയ്യാൻ നോക്കുക. ഇതിനെ കുറിച്ച് കൂടുതൽ അറിയുവാൻ ഈ വീഡിയോ ഫുൾ ആയി കാണുക.


കരിക്കിൻ വെള്ളത്തിൽ നിന്നും 'വയാഗ്ര'; ഒടുവിൽ ഭർത്താവിനെതിരെ പരാതിയുമായി ഭാര്യ പോലീസ് സ്റ്റേഷനിൽ– News18 Malayalam\nHome » photogallery » buzz » WOMAN FILES COMPLAINT AGAINST HUSBAND AFTER HE GOT NATURAL VIAGRA FROM COCONUT\nകരിക്കിൻ വെള്ളത്തിൽ നിന്നും 'വയാഗ്ര'; ഒടുവിൽ ഭർത്താവിനെതിരെ പരാതിയുമായി ഭാര്യ പോലീസ് സ്റ്റേഷനിൽ\n'വയാഗ്ര' ലഭിച്ച ഭർത്താവിന്റെ ആവശ്യം നിറവേറ്റി ക്ഷീണിതയായ ഭാര്യയാണ് പോലീസിൽ പരാതി നൽകിയത്\n| February 16, 2021, 12:02 IST\nശാരീരിക ബന്ധത്തിന് ഊഷ്മളത കൂട്ടാൻ പലരും ആശ്രയിച്ചു പോരുന്ന പ്രതിവിധിയാണ് വയാഗ്ര. പുരുഷന്മാരാണ് ഉപഭോക്താക്കൾ. എന്നാൽ ഇത് വിൽക്കുന്ന കടയിൽ പോയി വാങ്ങാതെ തന്നെ വയാഗ്ര കൊണ്ടുള്ള ഫലം ലഭിച്ചാലോ? അങ്ങനെ സംഭവിച്ചതിന്റെ പരിണിത ഫലങ്ങൾ നേരിടേണ്ടി വന്ന ഒരു ഭാര്യ ഒടുവിൽ ഭർത്താവിനെതിരെ പരാതിയുമായി പോലീസ് സ്റ്റേഷനിൽ എത്തിയിരിക്കുകയാണ്\nകരിക്കിൻ വെള്ളത്തിൽ നിന്നും പ്രകൃതി ദത്തമായി 'വയാഗ്ര' ലഭിച്ചു എന്നാണ് ഭർത്താവിന്റെ വാദം. നാട്ടിലെ ഒരു കടയിൽ നിന്നുമാണത്രെ 'വയാഗ്ര' ഉള്ള കരിക്കിൻ വെള്ളം ലഭിക്കുക. എന്നാൽ ഭാര്യക്കാണ് ഉറക്കം നഷ്‌ടപ്പെട്ടത്. ഇതോടു കൂടി ഭർത്താവിന്റെ ആവശ്യം ഇരട്ടിയിലുമധികമായി (തുടർന്ന് വായിക്കുക)\n'വയാഗ്ര' കുടിച്ച ശേഷം ദിവസേന ഏഴു തവണ വരെ ഭർത്താവ് സെക്സ് ആവശ്യപ്പെടാൻ ആരംഭിച്ചുവത്രെ. തുടക്കത്തിൽ താൻ സന്തോഷവതിയായിരുന്നുവത്രെ. എന്നാൽ പോകപ്പോകെ ഭർത്താവിന്റെ ആവശ്യം നിറവേറ്റാൻ കഴിയാത്ത വിധം അവർ ക്ഷീണിതയായി\nപേര് വെളിപ്പെടുത്താത്ത യുവതി തായ്‌ലൻഡ് പോലീസിലാണ് കേസ് കൊടുത്തിരിക്കുന്നത്. ഇപ്പോൾ അടുത്തുള്ള കടയിൽ നിന്നും ഇയാൾ സ്ഥിരമായി കരിക്കിൻ വെള്ളം കുടിക്കുമത്രേ. ശേഷം ഇപ്പോഴും സെക്സ് ആവശ്യപ്പെടുകയാണ്\nതുടക്കത്തിൽ ശാരീരിക ബന്ധം ദിവസേന രണ്ടു തവണ എന്നതിന്റെ എണ്ണം കൂടിക്കൂടി വന്നു എന്നാണ് ഭാര്യയുടെ പരാതി. 64 വയസ്സുകാരനാണ് ഭർത്താവ്. ഭാര്യയ്ക്ക് 43 വയസ്സ് പ്രായമുണ്ട്. എത്ര തവണയായാലും ഉറങ്ങും മുൻപ് വീണ്ടും ആവശ്യപ്പെടുമെന്ന് ഭാര്യ\nഇവരുടെ കഥ നാട്ടിൽ പാട്ടായതും ഇപ്പോൾ ഈ സ്‌പെഷൽ കരിക്കിൻ വെള്ളം വിൽക്കുന്ന കടയിൽ നല്ല തിരക്കാണ്. ചിലപ്പോൾ ഒറ്റയടിക്ക് നാല് മുഴുവൻ കരിക്ക് വരെ കുടിക്കുന്നവരുണ്ടത്രേ. 64 വയസ്സുള്ള അമ്മാവനാണ് ഇവരുടെ പ്രചോദനം\nകരിക്കിൻവെള്ളം ടെസ്റ്റോസ്റ്റീറോൺ ഉയർത്തും എന്ന് പറയപ്പെടുന്നെങ്കിലും കൂടുതൽ ഗവേഷണം നടത്തിയാലേ ഇതിനു പിന്നിലെ രഹസ്യം അറിയാൻ കഴിയൂ എന്ന് ആരോഗ്യവിദഗ്ധർ പറയുന്നു


Explained: Could black fungus be linked to industrial oxygen?-ബ്ലാക്ക് ഫംഗസ് ബാധയ്ക്കും വ്യാവസായിക ഓക്സിജനും തമ്മിൽ ബന്ധമുണ്ടോ?\nബ്ലാക്ക് ഫംഗസ് ബാധയും വ്യാവസായിക ഓക്സിജനും തമ്മിൽ ബന്ധമുണ്ടോ?\nവ്യാവസായിക ഓക്സിജൻ മെഡിക്കൽ ഓക്സിജനെക്കാൾ 99.67 ശതമാനം ശുദ്ധമാണെങ്കിലും സിലിണ്ടറുകളുടെ അവസ്ഥ വ്യത്യസ്തമാണ്\nUpdated: June 12, 2021 11:18:51 pm\nPhoto by Tashi Tobgyal\nകോവിഡ് -19 ബാധിച്ച് രോഗമുക്തി നേടിയവരിൽ ബ്ലാക്ക് ഫംഗസ് എന്ന അപൂർവ രോഗബാധയുണ്ടാവുന്ന സംഭവങ്ങൾ വിവിധ സംസ്ഥാനങ്ങളിൽ റിപ്പോർട്ട് ചെയ്യപ്പെട്ടിരിക്കുകയാണ്. സ്റ്റിറോയിഡുകളുടെ അളവ്, അനിയന്ത്രിതമായ പഞ്ചസാരയുടെ അളവ്, കുറഞ്ഞ പ്രതിരോധശേഷി എന്നിവയാണ് ഈ രോഗം വരുന്നതിന് പിറകിലെന്ന് ആരോഗ്യ രംഗത്തുള്ളവർ പറയുന്നു. ഒപ്പം ഈ അപൂർവ രോഗം ഇപ്പോൾ സാധാരണമാവാനുള്ള കാരണത്തെക്കുറിച്ചും അവർ അന്വേഷിക്കുന്നു. ആശുപത്രികളിലെ ഓക്സിജന്റെ ഗുണനിലവാരം ഇതിന് കാരണമായോ എന്നും അവർ പരിശോധിക്കുന്നു.\nഓക്സിജന്റെ കുറവും വ്യാവസായിക ഓക്സിജനും\nരണ്ടാഴ്ച മുമ്പാണ് രാജ്യത്ത് ബ്ലാക്ക് ഫംഗസ് കേസുകൾ റിപ്പോർട്ട് ചെയ്യാൻ തുടങ്ങിയത്. കോവിഡ് രോഗമുക്തി നേടിയവരും രണ്ടാഴ്ചയോളം ഓക്സിജനും സ്റ്റിറോയിഡുകളും ഉപയോഗിച്ചവരുമായിരുന്നു ബ്ലാക്ക് ഫംഗസ് സ്ഥിരീകരിച്ചവരിൽ മിക്കവരും.\nരാജ്യത്ത് ഓക്സിജൻ ക്ഷാമം അനുഭവപ്പെട്ടതോടെ വലിയ അളവിൽ വ്യാവസായിക ഓക്സിജൻ മെഡിക്കൽ ആവശ്യങ്ങൾക്കായി വക മാറ്റിയിരുന്നു. ഇതോടൊപ്പം വ്യാവസായിക സിലിണ്ടറുകൾ മെഡിക്കൽ ഓക്സിജൻ സിലിണ്ടറുകളുടെ കുറവ് പരിഹരിക്കാൻ ഉപയോഗിച്ചു.\nപഞ്ചാബ് പോലുള്ള സംസ്ഥാനങ്ങളിൽ ചില വ്യാവസായിക സിലിണ്ടറുകൾ മെഡിക്കൽ ഗ്രേഡിലേക്ക് അപ്ഗ്രേഡ് ചെയ്തപ്പോൾ, രോഗികൾ ഉപയോഗിക്കുന്ന എല്ലാ നോൺ-മെഡിക്കൽ സിലിണ്ടറുകൾക്കും ഇത് സാധ്യമായില്ല.\nവ്യാവസായിക ഓക്സിജൻ മെഡിക്കൽ ആവശ്യങ്ങൾക്കായി ഉപയോഗിക്കുമ്പോൾ\nവ്യാവസായിക ഓക്സിജൻ മെഡിക്കൽ ഓക്സിജനെക്കാൾ 99.67 ശതമാനം ശുദ്ധമാണെങ്കിലും വ്യാവസായിക ഓക്സിജൻ സിലിണ്ടറുകളുടെ അവസ്ഥ മെഡിക്കൽ ഓക്സിജൻ സിലിണ്ടറുകളെപ്പോലെ മികച്ചതല്ല. വ്യാവസായിക ഓക്സിജൻ സിലിണ്ടറുകൾ ശരിയായ ശുചിത്വമില്ലാതെയും പരുക്കനായ രീതിയിലുമാണ് കൈകാര്യം ചെയ്യാറ്. കൂടാതെ, അവയിൽ നിരവധി ചെറിയ ലീക്കുകൾക്ക് സാധ്യതയുണ്ട്.\nവ്യാവസായിക വാതക സിലിണ്ടറുകൾ പൊടിപടലങ്ങൾ, ഈർപ്പം എന്നിവ ഉള്ളതിനാൽ വൈദ്യ ആവശ്യങ്ങൾക്കായി ഉപയോഗിക്കുന്നില്ലെന്ന് അജയ് ഗ്യാസസ് എന്ന സ്ഥാപനത്തിലെ രമേശ് ചന്ദർ പറഞ്ഞു\n“നവീകരിക്കാതെ അവ മെഡിക്കൽ ആവശ്യങ്ങൾക്കായി ഉപയോഗിക്കാൻ കഴിയില്ല, നവീകരണത്തിന് സമയവും പണവും ആവശ്യമാണ്, കഴിഞ്ഞ ഏതാനും ആഴ്ചകളിൽ ഓക്സിജന്റെ ആവശ്യകത വർദ്ധിച്ചതോടെ അത് സാധ്യമല്ലായിരുന്നു,” അദ്ദേഹം പറഞ്ഞു,\nവ്യാവസായിക സിലിണ്ടറുകളിലൂടെ വിതരണം ചെയ്യുന്ന ഓക്സിജന്റെ ഗുണനിലവാരം ബ്ലാക്ക് ഫംഗസ് കേസുകളിൽ വർദ്ധനവുണ്ടാക്കാമോ?\nവ്യാവസായിക ഓക്സിജനെ മെഡിക്കൽ ആവശ്യത്തിന് ഉപയോഗിക്കുമ്പോൾ പ്രോട്ടോക്കോൾ പലപ്പോഴും അവഗണിക്കപ്പെടുന്നതായി പഞ്ചാബിലെ ഒരു മുതിർന്ന മെഡിക്കൽ ഓഫീസർ പറഞ്ഞു. അവ സാധാരണയായി സംഭരിക്കപ്പെടുന്ന രീതിയും ചോർച്ചകളിലൂടെ മലിനീകരണമുണ്ടാവാനുള്ള സാധ്യതയും കണക്കാക്കി ശരിയായി വൃത്തിയാക്കലും നവീകരണവും നടത്തിയില്ലെങ്കിൽ അവ മെഡിക്കൽ ആവശ്യങ്ങൾക്ക് അയോഗ്യമാണ്. ലീക്ക് ഇല്ലാതാക്കലും വാൾവുകൾ പുതുക്കലുമടക്കമുള്ള മാറ്റങ്ങൾ അതിൽ വരുത്തേണ്ടതുണ്ട്.\nവ്യാവസായിക സിലിണ്ടറുകൾ നവീകരിക്കാതെ ഉപയോഗിക്കരുതെന്ന് മുന്നറിയിപ്പ് നൽകിയതായി മറ്റൊരു ഉദ്യോഗസ്ഥൻ പറഞ്ഞു. മലിനീകരണം ഒഴിവാക്കാൻ സംഭരണ സ്ഥലങ്ങൾ വൃത്തിയായി സൂക്ഷിക്കാൻ ആവശ്യപ്പെട്ടതായും അദ്ദേഹം അറിയിച്ചു.\nബ്ലാക്ക് ഫംഗസ് മണ്ണിലും നശിച്ചുകൊണ്ടിരിക്കുന്ന ജൈവ വസ്തുക്കളിലും പഴയ പദാർത്ഥങ്ങളിലും എല്ലാം കാണപ്പെടുന്നു. അകത്ത് മലിനമായ വെള്ളത്തിന്റെ സാന്നിധ്യമുള്ള ഓക്സിജൻ സിലിണ്ടറുകൾ പ്രത്യേകിച്ച് പ്രതിരോധശേഷി കുറവുള്ളവർക്ക് ഫംഗസ് ഭീഷണി ഉയർത്തുന്നു. അത്തരമൊരു ഓക്സിജൻ സിലിണ്ടറുകളുടെ ഗുണനിലവാരമില്ലായ്മയും ബ്ലാക്ക് ഫംഗസ് ബാധയും തമ്മിലുള്ള ലിങ്ക് തള്ളിക്കളയാനാവില്ലെന്ന് ഒരു മുതിർന്ന ഡോക്ടർ പറഞ്ഞു.\nWeb Title: Could black fungus be linked to industrial oxygen\nഒരു അഭിമുഖം ഡയാനയോട് ചെയ്തത്


tovino thomas childwood photo - Malayalam Filmibeat\nഈ കുട്ടിക്കുറമ്പനാണോ പ്രേക്ഷകരുടെ പ്രിയപ്പെട്ട അച്ചായൻ!! പഴയ ചിത്രത്തിലെ കഥ തിരഞ്ഞ് സോഷ്യൽ മീഡിയ\n| Updated: Thursday, April 4, 2019, 10:38 [IST]\n10 ഇയർ ചലഞ്ചും അതുപോലുളള ഇയർ ചലഞ്ചുകളും സോഷ്യൽ മീഡിയയിൽ ട്രെന്റിങ്ങായിരുന്നു. താരങ്ങളുടേയും മറ്റും പഴകാല ഫോട്ടോകൾ കുത്തിപ്പൊക്കനും ആരാധകരും കൂടിയിരുന്നു. എന്നാൽ ഇപ്പോൾ സോഷ്യൽ മീഡിയയിൽ ഒരു കുഞ്ഞുമുഖം വൈറലാകുന്നുണ്ട്. അത് ആരാണെന്ന് കണ്ടു പിടിക്കാനുളള പരിശ്രമത്തിലാണ് പ്രേക്ഷകർ.\nഫോട്ടോയിലുള്ളത് ഒരു നിസ്സാരക്കാരനായ വ്യക്തിയല്ലെന്നും മലയാള സിനിമയിലെ മിന്നും താരമാണെന്ന് മാത്രമാണ് ആകെ ഉള്ള ക്യൂ. ഇപ്പോൾ സ്പോർട്ട് ലൈറ്റിൽ തിളങ്ങി നിൽക്കുന്ന പല താരങ്ങളുടെ പിന്നാലെ പോയിട്ടും ആളെ തിരിച്ചറിയാൻ കഴിഞ്ഞിട്ടില്ല. എന്നാൽ ഏറ്റവും ഒടുവിൽ ഈ ചിത്രം വിരൽ ചൂണ്ടുന്നത് ടൊവിനോയുടെ നേർക്കാണ്. എന്നാൽ ഇത് കൃത്യമായി ഉറപ്പിക്കാൻ കഴിഞ്ഞിട്ടില്ല. ഫോട്ടോയുടെ ഉൾഭവം എവിടെ നിന്നാണെന്നുമുള്ളതും അവ്യക്തമാണ്.\nലൂസിഫറിന് പിന്നാലെ മധുരരാജയും!! പ്രേക്ഷകർക്ക് സർപ്രൈസുമായി ഏപ്രിൽ5ന് അബുദാബിയിൽ\nഅമ്മയോടൊപ്പം നിൽക്കുന്ന ചിത്രം\nമങ്ങിത്തുടങ്ങിയ ചിത്രമാണ് ഇപ്പോൾ സോഷ്യൽ മീഡിയയി ടെവിനോയുടെ പേരിൽ പ്രചരിക്കുന്നത്. അമ്മയോടൊപ്പം നിൽക്കുന്ന ചിത്രമാണ് പ്രചരിക്കുന്നത്. എന്നാൽ ഈ ചിത്രത്തിന്റെ ഉൾഭവം എവിടെ നിന്നാണെന്ന് ഇതുവരെ വ്യക്തമായിട്ടില്ല. എങ്കിലും സോഷ്യൽ മീഡിയയ ഒന്നടങ്കം പറയുന്നത് ഇത് ടൊവിനോ തോമസ് തന്നെയാണെന്നാണ്. താരത്തിന്റെ പുതി ചിത്രത്തിനോടൊപ്പം കുട്ടിക്കാലത്തെ ചിത്രവും സോഷ്യൽ മീഡിയയിൽ പ്രചരിക്കുന്നുണ്ട്.\nഇതിനു മുൻപ് ടൊവിയുടെ കൗമാര കാല ചിത്രം പ്രചരിച്ചിരുന്നു. സ്കൂൾ കാലഘട്ടത്തിലെ ചിത്രമായിരുന്നു അത്. ടൊവിനോ തോമസ് സ്കൂൾ ലീഡർ എന്നും ആ ചിത്രത്തിൽ എഴുതിയിട്ടുണ്ടായിരുന്നു. പേരില്ലെങ്കിൽ കൂടി ആ ചിത്രം ടൊവിയുടേത് തന്നെയാണെന്ന് ഒറ്റ നോട്ടത്തിൽ മനസ്സിലാക്കാൻ കഴിയുന്നുണ്ട്.\nഎപ്പോഴും വ്യത്യസ്തമായ ഗെറ്റപ്പിൽ പ്രത്യക്ഷപ്പെടുന്ന താരമാണ് ടൊവിനോ തോമസ്. താരത്തിന്റെ ഗെറ്റപ്പുകൾക്ക് എപ്പോഴും സോഷ്യൽ മീഡിയയിൽ വൻ സ്വീകാര്യത നേടാറുമുണ്ട്. ആരാധകർ ഏറ്റവും കൂടുതൽ ഫോളോ ചെയ്ത് ഒരു ലുക്കായിരുന്നു ടൊവിയുടെ ഗപ്പി ഗെറ്റപ്പ്. നീണ്ട താടിയും മീശയുമെല്ലാം പ്രേക്ഷകർക്കിടയിൽ വൻ സ്വീകാര്യത ലഭിച്ചിരുന്നു.\nക്ലീൻ ഷേവിൽ ടൊവിനോ\nകുറ്റി താടിയിൽ അല്ലെങ്കിൽ നീണ്ട താടി വളർത്തിയ ഗെറ്റപ്പിലാകും ടൊവിനോ അധികം പ്രേക്ഷകർക്ക് മുന്നിൽ പ്രത്യക്ഷപ്പെടുക. എന്നാൽ ലൂസിഫറിലെ ടൊവിനോ ഗെറ്റപ്പ് പ്രേക്ഷകർക്കിടയിൽ വലിയ ചർച്ചയായിരുന്നു. ക്ലീൻ ഷേവിൽ ഇന്റർനാഷണൽ ഗെറ്റപ്പിലായിരുന്നു താരം പ്രത്യക്ഷപ്പെട്ടത്. ചിത്രത്തിലെ താരത്തിന്റെ പ്രകടവും ശ്രദ്ധിക്കപ്പെട്ടിട്ടുണ്ട്.\nRead more about: tovino thomas movie social media സിനിമ സോഷ്യല് മീഡിയ\ntovino thomas childhood photo


ആ പുഞ്ചിരി മായുന്നില്ല... ദേലംപാടി ഹനീഫ ഫൈസി വിട പറഞ്ഞിട്ട് ഒരാണ്ട് - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nആ പുഞ്ചിരി മായുന്നില്ല... ദേലംപാടി ഹനീഫ ഫൈസി വിട പറഞ്ഞിട്ട് ഒരാണ്ട്\nഅനുസ്മരണം/ ഹാഫിസ് കബീര് ഹിമമി\n(my.kasargodvartha.com 15.03.2018) ഒരു സ്‌നേഹത്തിന്റെയും സഹനത്തിന്റെയും പ്രഭാ വെളിച്ചവും മങ്ങിയിരിക്കുന്നു. മൂന്ന് പിടി മണ്ണും വാരിയിട്ട് നിറകണ്ണുകളോടെ പള്ളി മൈതാനിയില് നിന്നും വിട പറയുന്ന നേരം ഹനീഫ ഉസ്താതിന്റെ കുടെ പഠിക്കാന് ഭാഗ്യം ലഭിച്ച ഒരു കൂട്ടം പണ്ഡിത നേതൃത്വത്തെ കണ്ടുമുട്ടി. സംസാരത്തിനിടക്ക് വിങ്ങുന്ന ഹൃദയത്തോടെ അവരിലൊരാള് ഓര്‍മ്മകള് ഒന്നൊന്നായി അയവിറക്കുകയാണ്. മരണത്തിന് ഒരു രാത്രി മുമ്പ് ഹനീഫ ഉസ്താദ് തന്റെ സുഹൃത്തിന് ഒരു ഓഡിയോ ക്ലിപ് ഫോര്‍വേഡ് ചെയ്യുന്നു. താഴെ അടിക്കുറിപ്പും നല്‍കിയിരിക്കുന്നു. '60 പിന്നിട്ട ഒരു വയോധികന്റെ മനോഹരമായ ബാങ്ക്'. കേട്ടപ്പോഴാണ് കാര്യം ഗ്രഹിച്ചത്. ഉസ്താദ് സ്വന്തം ബാങ്ക് വിളിച്ച് റെക്കോഡ് ചെയ്ത് അയച്ചതാണിത്. ആ നിര്‍മ്മലമായ വിശാല മനസ്സിനു മുമ്പില് പിഞ്ചു കുട്ടികള് പോലും തോറ്റു കൊടുക്കാതെ പറ്റുമോ.\nഹനീഫ എളയ എന്ന് ഞങ്ങള് ആദരവോടെ വിളിച്ചിരുന്ന ഒരു സ്‌നേഹത്തിന്റെയും എളിമയുടെയും പര്‍വ്വത ഗോപുരമാണ് ഞങ്ങള്‍ക്ക് നഷ്ടപ്പെട്ടത്. താഴ്മയും നിറപുഞ്ചിരി തൂകുന്ന മുഖഭംഗിയും ഇത്രത്തോളം നല്‍കപ്പെട്ട ഒരു മനുഷ്യനെ ഞങ്ങള് എവിടെ ചെന്നാണ് ഇനി കണ്ടെത്തേണ്ടത്. എല്ലാം നാഥന്റ വിധിയെന്നോര്‍ത്ത് സമാധാനിക്കുക അത്ര മാത്രം.\nപ്രശാന്തസുന്ദരമായ ചേരൂര് കടവിലെ കോട്ട ഫാമിലിയില് നിന്ന് വൈവാഹിക ജീവിതനൗക കെട്ടിപ്പടുക്കുമ്പോള് ആരും ചിന്തിച്ചിരിക്കില്ല ഇത് അഹ് ലുസുന്നയുടെ പണ്ഡിത നേതൃത്വം നെഞ്ചേറ്റുന്ന ഹനീഫ ഫൈസിയെന്ന വലിയ ചെറിയ മനുഷ്യനാണെന്ന്. മൂക്കത്ത് വിരല് വെച്ച് അല്‍ഭുതത്തോടെ ഞങ്ങള് നോക്കി നിന്നതാണ് ഉസ്താദിന്റെ മരണവേളയിലെ അനുശോചന പ്രവാഹങ്ങളെ. അതിലുപരി പ്രാര്‍ത്ഥനക്കും സങ്കടക്കയത്തിലകപ്പെട്ട കുടുംബത്തിന് സമാധാന വാക്കുകള് നല്‍കാനുമായി. ദേലംപാടിയെന്ന ഒരു കുഗ്രാഗ്രാമത്തെ ലക്ഷ്യം വെച്ചു കടന്നു വന്ന അനേകായിരം പണ്ഡിതതേജസ്സുകളെ, പ്രവര്‍ത്തകരെ, സ്ഥാപന മേധാവികളെ അതില് ഖമറുല് ഉലമ കാന്തപുരം ഉസ്താതുണ്ട്. ബദറു സ്സാദാത്ത് ഇബ്രാഹിം ഖലീലുല് ബുഖാരി തങ്ങളുണ്ട്. എസ് എസ് എഫ് സംസ്ഥാന പ്രസിഡണ്ട് ഡോ. ഫാറൂഖ് നഈമിയുണ്ട്. ഇങ്ങനെ എഴുതിയാല് അവസാനിക്കാത്ത വലിയ പരമ്പര തന്നെ. ഇതൊക്കെ ഹനീഫ ഉസ്താത് എങ്ങനെ സമ്പാദിച്ചു. ഉത്തരം കണ്ടെത്താനുള്ള യാത്ര ആരംഭിക്കുമ്പോള് കുടുംബമെന്ന വഴിയില് ഞങ്ങള് എത്തിച്ചേരുന്നത് വലിയൊരു ചോദ്യത്തിനുള്ള വിശാലമായ ഉത്തരത്തിലേക്കാണ്.\nപലപ്പോഴും പലരും ആശങ്കയോടെ അതിലുപരി അത്ഭുതത്തോടെ ചോദിച്ച ചോദ്യമാണ് ജീവിതത്തിന്റെ മുഴുസമയങ്ങളും പ്രവാസത്തിന്റെ കനല് പാതകളില് ജീവിതം മരിച്ചു തീര്‍ത്തപ്പോഴും കിടന്നുറങ്ങാനുള്ള ഒരു ഭവനം പോലും ഹനീഫ ഉസ്താതിന്റെ കുടുംബത്തിന് അന്യമായിരുന്നു. ഒരു സാധാരണ കുടുംബത്തിന്റെ കഷ്ടപ്പാടുകള്‍ക്കപ്പുറം ഒരു ഗള്‍ഫുകാരനെന്ന നിലയില് അല്‍പമെങ്കിലും അഭിവൃദ്ധി പ്രതിക്ഷിക്കുന്ന സമൂഹത്തിനു മുന്നില് തീരാ കഷ്ടപ്പാടുകള് മാത്രമായിരുന്നു ഉസ്താദിന്റെ കുടുംബത്തിനുണ്ടായിരുന്നത്. ഇതിനുള്ള ഉത്തരങ്ങളാണ് മരണവേളയും ശേഷമുള്ള കേരളത്തിനകത്തും പുറത്തുമായി നടന്ന പ്രാര്‍ത്ഥനാ സദസ്സുകളും അനുസ്മരണ സംഗമങ്ങളും വിശാലമായി നമ്മെ ചിന്തിപ്പിക്കുന്നത്.\nഉസ്താദ് ജീവിതം ഒഴിഞ്ഞ് വെക്കുകയായിരുന്നു. അത് ഭാര്യ മക്കള്‍ക്കല്ല കുടുംബത്തിനല്ല മറിച്ച് അശരണരും നിലാരംബരുമായ ആശ മുറ്റ ഒരു പറ്റം കുടുംബങ്ങള്‍ക്കായി. അതിലുപരി കരുണയുടെയും സ്‌നേഹത്തിന്റെയും ഈറ്റില്ലങ്ങളായ ഒരു കൂട്ടം അനാഥ, അഗതിമന്ദിരങ്ങള്‍ക്കായ്. സൃഷ്ടാവ് എല്ലാം സ്വീകരിക്കാനായി നമുക്ക് പ്രാര്‍ത്ഥിക്കാം.\nമുത്തു നബി ഒരു മനുഷ്യന്റെ ഏറ്റവും വലിയ സവിശേഷതയായി എണ്ണപ്പെട്ട സ്വഭാവ ശുദ്ധീകരണ പ്രക്രിയകളില് സര്‍വ്വതും മേളിച്ച ഉദാത്ത മാതൃകകള് ഹനീഫ ഉസ്താതിന്റെ മുഖമുദ്രയായിരുന്നു. കുഞ്ഞിളം മനസ്സുമായി ആടിയും പാടിയും ഏതൊരാളുടെയും ഹൃദയം കവരുന്ന വശ്യപെരുമാറ്റം. ഒരിക്കലും മറക്കാനാവുന്നില്ല. അത് കൊണ്ട് തന്നെ കുടുംബത്തിനകത്തും പുറത്തുമായി പിഞ്ചു കുട്ടികള് മുതല് വയോവൃദ്ധര് വരെ ഉസ്താദുമായി കൂട്ടിടപഴകാനും സ്‌നേഹ സംഭാഷണം നടത്താനും ഒരു പടി മുന്നിലായിരുന്നു. ആ നിഷ്‌കളങ്ക ഹൃദയശുദ്ധിയെ കുറിച്ച് ആര്‍ക്കാണ് വിമര്‍ശിക്കാന് കഴിയുക. അഹ്ലുസുന്നയുടെ കണിശതയാര്‍ന്ന സമീപനങ്ങളിലുള്ള തീവ്രതകാരണം. ചിലരെങ്കിലും വിയോജിപ്പിന്റെ പക്ഷത്ത് ഉണ്ടായിരുന്നെങ്കിലും വ്യക്തി ജീവിതത്തിനകത്ത് എല്ലാവരും ഒരുപോലെ തൃപ്തരായിരുന്നു.\nഒരു വേള ചില കാരണങ്ങളാല് തന്നോട് വിയോജിപ്പ് പ്രകടിപ്പിച്ച ഒരു കുടുംബ സുഹൃത്ത് വീട്ടിലെ ഒരു മരണാനന്തര പരിപാടിയില് തന്നെ ക്ഷണിക്കാതിരിക്കുകയും. അവര് ക്ഷണിച്ചില്ലെങ്കിലും എനിക്ക് പോവാതിരിക്കാന് എങ്ങനെ കഴിയുമെന്ന് ചിന്തിച്ച് നടന്നു പോയതും പരേതന് ഖുര്‍ആനോതി ഹദിയ ചെയ്തതും. ഇത് കണ്ട് ആ കുടുംബനാഥന് പൊട്ടിക്കരഞ്ഞതും. ഇളയുമ്മ അയവിറക്കിയത് ഞാനോര്‍ക്കുകയാണ്. എന്തൊരു ഹൃദയമാണത്. ഇതൊക്കെ ഈ ലോകത്ത് എങ്ങനെയാണ് സാധ്യമാവുന്നത്. എല്ലാം പ്രവാചക മാതൃകകളുടെ നേര്‍സാക്ഷ്യങ്ങള്.\nസമൂഹത്തില് ജീവിക്കുന്ന മനുഷ്യന് തന്റെ ചുറ്റുപാടും ചില കര്‍ത്യവ്യങ്ങള് ചെയ്ത് തീര്‍ക്കാനുണ്ട്. ആ ഉത്തമ ബോധത്തില് നിന്നാണ് ഹനീഫ ഉസ്താദിന്റെ സംഘാടനവും നേതൃത്വമഹിമയും പ്രശസ്തമാവുന്നത്. മികച്ച സംഘാടകനും മികച്ച നേതാവിനും ഉസ്താദ് ഒരു തുറന്ന പുസ്തകമായിരുന്നു. എവിടെ കണ്ടാലും നാടും സംഘടനയും ഉസ്താദിന്റെ പ്രധാന ചര്‍ച്ചാ വിഷയമായിരിക്കും. അവസാന സമയത്ത് പോലും തന്നെ പിടിച്ചിരുത്താന് ശ്രമിക്കുന്ന രോഗലക്ഷണങ്ങളെ പോലും പരിഗണിക്കാതെ താന് നേതൃസ്ഥാനം അലങ്കരിക്കുന്ന മുസ്ലിം ജമാഅത്തിനു വേണ്ടി രാത്രിയും പകലും സഞ്ചരിക്കുന്ന ക്ലേശകരമായ വലിയ യാത്രകള് ഞാന് നേരില് കണ്ടിട്ടുണ്ട്. ആ സമയത്തൊക്കെ എന്തിനാണ് ഇത്ര കഷ്ടപ്പാട് സഹിക്കുന്നതെന്ന ചോദ്യശരത്തിന് മരിച്ചാലെന്തെങ്കിലും വേണ്ടേ എന്ന നിഷ്‌കളങ്കമായ മറുചോദ്യങ്ങള് പലപ്പോഴും നമ്മേ ഇരുത്തി ചിന്തിപ്പിക്കുന്നതാണ്.\nജീവിതം അര്‍ത്ഥപൂര്‍ണമായ ചുരുക്കം ചിലര്‍ക്ക് മാത്രം നാഥന് നല്‍കുന്ന അപാരമായ അനുഗ്രഹം ലഭിച്ച വലിയ ഒരു പണ്ഡിതനും സേവകനുമാണ് ഹനീഫ ഉസ്താദ്.\nKeywords: Kerala, Article, Hafiz Kabeer Himami, Delampady Hafeefa Faizy commemorence


ജീവന്റെ ജീവനാണ് കലാമണി; ഓർക്കുന്നു കേരളത്തിന്റെ കരുതലും - Janayugom Online\nHome / Social Media / ജീവന്റെ ജീവനാണ് കലാമണി; ഓർക്കുന്നു കേരളത്തിന്റെ കരുതലും\nPosted on June 03, 2020, 4:37 pm\nതന്റെ ജീവന്റെ ജീവനായ അനന്തരാവകാശിയുടെ ജീവന്റെ തുടിപ്പുകൾ ഇല്ലായെന്ന തോന്നൽ വരുന്നു. ഇത്തരൊടെങ്കിലും പറയാൻ ഭാഷയും വലിയ പിടിയില്ല. അപ്പോൾ സഹായവുമായി വരുന്നയൊരാളെ എങ്ങനെ മറക്കും. ഇത്തരം ഒരു കഥ പറയുമ്പോൾ നാട്കേരളമാണ്.പേരുകൾ മാറിവരുമെങ്കിലും സ്നേഹത്തിന്റെ സാക്ഷ്യങ്ങൾക്ക് കേരളമാണ് അടിസ്ഥാനഭൂമി . ഭാഷയുടെയും നാടിന്‍റെയും സംസ്കാരത്തിന്‍റെയും അതിരുകളലിയുന്ന കനിവിന്‍റെ ലോക് ഡൗണ് അനുഭവങ്ങളിലേക്ക് മറ്റൊരു കുറിപ്പ് കൂടി.ഇരിങ്ങോള് ജി.വി.എച്ച്.എസ്.എസിലെ സൈക്കോസോഷ്യല് കൗണ്‍സിലര് ആയ എ.ആര് കലാമണിയാണ് ഉത്തരാഖണ്ഡ് സ്വദേശിയായ യുവാവിനെയും ഭാര്യയെയും സഹായിക്കാൻ സാധിച്ചതിന്റെ സന്തോഷം ഫേസ് ബുക്കിലൂടെ പങ്കുവച്ചത്.\nയുവാവും ആറ് മാസം ഭര്‍ഭിണിയായ ഭാര്യയും കലാമണിക്ക് ഇപ്പോള് സ്വന്തം സഹോദരങ്ങളാണ്. വനിത ശിശു ക്ഷേമ വകുപ്പിൻറെ സൈക്കോ സോഷ്യല് ടെലി കൗണ്‍സിലിങ്ങിന്‍റെ ഭാഗമായാണ് കലാമണി ആ യുവാവിനെ ആദ്യമായി ഫോണില് വിളിക്കുന്നത്. എന്താവശ്യത്തിനും ഒരു വിളിപ്പാടകലെ കരുതലോടെ ഒരാള് ഉണ്ടെന്ന വാഗ്ദാനമായിരുന്നു ആ വിളിയില് പങ്കു വെച്ചത്. ദിവസങ്ങള്‍ക്ക് ശേഷം പരിഭ്രാന്തിയോടെ ആ നമ്പറില് നിന്ന് വിളിയെത്തുമ്പോള് ഒരാളുടെ ജീവിതത്തിലെ അവസാന പ്രതീക്ഷ താനാണെന്ന് കലാമണി സ്വപ്നത്തില് പോലും ചിന്തിച്ചിരുന്നില്ല.\nയുവാവും അദ്ദേഹത്തിന്‍റെ ഗര്‍ഭിണിയായ ഭാര്യയും മാത്രമാണ് കേരളത്തിലുണ്ടായിരുന്നത്. ഒരു ദിവസം മുഴുവന് കുഞ്ഞ് അനക്കമില്ലാതിരുന്നപ്പോള് ഭയന്നാണ് യുവാവ് കലാമണിയെ വിളിച്ചത്. സഹായിക്കാന് ആരുമില്ലെന്നും ആരെ വിളിക്കണമെന്ന് അറിയില്ലെന്നുമുള്ള കരച്ചിലിൻറെ വക്കിലെത്തിയ ആശങ്ക . ഒപ്പമുണ്ട് എന്ന വാക്കു മാത്രമായിരുന്നു കലാമണിക്ക് തിരിച്ചു നല്‍കാനുണ്ടായിരുന്നത്. ഹിന്ദി മാത്രമറിയാവുന്ന ഭാര്യയോട് നന്നായി ഹിന്ദി കൈകാര്യം ചെയ്യുന്ന സൈക്കോ സോഷ്യല് കൗണ്‍സിലറായ ഹണിയുടെ സഹായത്തോടെ ബന്ധപ്പെട്ടു. പ്രോഗ്രാം ഓഫീസര് മായാലക്ഷ്മിയുടെ സഹായത്തോടെ നിമിഷ നേരങ്ങള്‍ക്കകം ആരോഗ്യ വകുപ്പിന്‍റെ ആംബുലന്‍സ് യുവാവിൻറെ താമസസ്ഥലത്തെത്തി.\nകുഞ്ഞ് സുരക്ഷിതമായിരിക്കണേ എന്ന പ്രാര്‍ത്ഥനയില് പകലാക്കിയ രാത്രിയായിരുന്നു അത്. രാത്രി ഒരു മണിയോടെ ആശ്വസത്തിൻറെ സന്ദേശമെത്തി. കുഞ്ഞ് സുരക്ഷിതമായിരിക്കുന്നു, ഡോക്ടര് നിര്‍ദേശിച്ച മരുന്നുകളുടെ വിവരങ്ങള് സുഹ‍ൃത്തുക്കളുടെ സഹായത്തോടെ യുവാവിനെ പറഞ്ഞു മനസിലാക്കി. ഭാഷയറിയാത്ത ഒരിക്കലെങ്കിലും നേരില് കാണുമോയെന്നറിയാത്ത യാതൊരു വിവരങ്ങളുമറിയാത്ത ഒരു കുടുംബവുമായി വിളക്കിയെടുത്ത ബന്ധം വാക്കുകള്‍ക്ക് പറഞ്ഞു തീര്‍ക്കാന് സാധിക്കില്ല.\nകഴിഞ്ഞ ദിവസം കലാമണിക്ക് ഉത്തരാഖണ്ഡില് നിന്നൊരു ഫോണ് വിളിയെത്തി. സഹോദരി എന്ന വിളിയോടെ… നന്ദിയോടെ …കാതങ്ങള്‍ക്കപ്പുറം തനിക്കൊരു സഹോദരിയുണ്ടെന്ന് കുടുംബാംഗങ്ങളെ അറിയിച്ചു എന്ന സന്തോഷത്തോടെ…ജിവന്‍റെ സൃഷ്ടിയില് കാവലാളാവുക എന്ന മഹത്തായ കര്‍മമാണ് താന് ചെയ്തതെന്ന പൂര്‍ണവിശ്വാസമുണ്ട് കലാമണിക്ക്. രോഗങ്ങളും ദൂരങ്ങളും മനുഷ്യനെ അകറ്റിയാലും മനുഷ്യത്വമെന്ന വികാരം എന്നും ഒരുമിച്ചു നിര്‍ത്തുമെന്ന ഉറച്ച വിശ്വാസവും.\nEnglish summary: Kalamani’s facebook post\nമുടി നീട്ടിവളർത്തിയ ഇവൻ കഞ്ചാവാണ്! അന്ന് കണ്ണീരണിഞ്ഞു, ഇന്ന് അമ്മയ്ക്ക് അഭിമാനമാണ് ഈ കണ്ണൻ


ഇതാണ് പുതിയ കരുത്തന് എക്‌സ്ട്രീം 200R; പ്രതീക്ഷയോടെ ഹീറോ | Hero Xtreme 200R Unveiled - Malayalam DriveSpark\nഇതാണ് പുതിയ കരുത്തന് എക്‌സ്ട്രീം 200R; പ്രതീക്ഷയോടെ ഹീറോ\nPublished: Tuesday, January 30, 2018, 14:10 [IST]\nനീണ്ട രണ്ട് വര്‍ഷത്തെ കാത്തിരിപ്പിന് വിരാമം. പുതിയ എക്‌സ്ട്രീം 200R മോട്ടോര്‍സൈക്കിളിനെ ഹീറോ ഇന്ത്യയില് കാഴ്ചവെച്ചു. 2016 ഓട്ടോ എക്‌സ്‌പോയില് ഇന്ത്യന് നിര്‍മ്മാതാക്കള് അവതരിപ്പിച്ച കോണ്‍സെപ്റ്റ് പതിപ്പിന്റെ പ്രൊഡക്ഷന് പതിപ്പാണ് പുതിയ എക്‌സ്ട്രീം 200R.\nകമ്മ്യൂട്ടര് ബൈക്ക് നിര്‍മ്മാതാക്കള് എന്ന പേരില് നിന്നും മുക്തി നേടാനുള്ള തീവ്ര ശ്രമത്തിലാണ് ഹീറോ. ഈ വര്‍ഷം വിവിധ ശ്രേണികളില് തങ്ങള് കൈയ്യൊപ്പ് ചാര്‍ത്തുമെന്ന് ഹീറോ തുടക്കത്തിലെ വ്യക്തമാക്കിയിരുന്നു.\nലക്ഷ്യത്തിലേക്കുള്ള ഹീറോയുടെ ആദ്യ ചുവടുവെയ്പാണ് പ്രീമിയം നിരയിലേക്ക് കടന്നെത്തിയിരിക്കുന്ന പുതിയ എക്‌സ്ട്രീം 200R. ഏറ്റവും പുതിയ 200 സിസി എയര്-കൂള്‍ഡ് എഞ്ചിനിലാണ് ഹീറോ എക്‌സ്ട്രീം 200R ന്റെ വരവ്.\n8,500 rpm ല് 18.1 bhp കരുത്തും 6,000 rpm ല് 17.2 Nm torque ഉം ഉത്പാദിപ്പിക്കുന്നതാണ് പുതിയ 200 സിസി എഞ്ചിന്. വൈബ്രേഷന് കുറയ്ക്കുന്നതിന് വേണ്ടി ബാലന്‍സര് ഷാഫ്റ്റ് എഞ്ചിനില് ഒരുങ്ങുന്നുണ്ട്.\n5 സ്പീഡ് ഗിയര്‍ബോക്‌സ് മുഖേന എഞ്ചിനില് നിന്നും പിന്‍ചക്രങ്ങളിലേക്ക് കരുത്തെത്തും. 39.9 കിലോമീറ്റര് ഇന്ധനക്ഷമതയാണ് 'വേള്‍ഡ് മോട്ടോര്‍സൈക്കിള് ടെസ്റ്റ് സൈക്കിളില്' എക്‌സ്ട്രീം 200R കാഴ്ചവെച്ചത്.\n37 mm ടെലിസ്‌കോപിക് ഫോര്‍ക്കുകളും മോണോ-ഷോക്ക് റിയര് യൂണിറ്റും ഒരുങ്ങിയ ഡയമണ്ട് ഫ്രെയിം ചാസിയിലാണ് ഹീറോ എക്‌സ്ട്രീം 200R ന്റെ ഒരുക്കം.\nസിംഗിള് 276 mm ഡിസ്‌ക് ബ്രേക്ക് മുമ്പിലും 220 mm ഡിസ്‌ക് പിന്നിലും മോട്ടോര്‍സൈക്കിളില് ബ്രേക്കിംഗ് നല്‍കും. ഓപ്ഷനലായി സിംഗിള്-ചാനല് എബിഎസിന്റെ പിന്തുണയും എക്‌സ്ട്രീം 200R ല് ഉപഭോക്താക്കള്‍ക്ക് നേടാം.\n17 ഇഞ്ച് അലോയ് വീലുകളില് യഥാക്രമം 100/80 R17, 130/17 R17 യൂണിറ്റ് ടയറുകളാണ് ഇടംപിടിക്കുന്നത്. രണ്ട് വര്‍ഷം മുമ്പ് കണ്ട എക്‌സ്ട്രീം 200S കോണ്‍സെപ്റ്റില് നിന്നുള്ള ഡിസൈന് പരിണാമം പുതിയ എക്‌സ്ട്രീം 200R ല് ഏറെ ദൃശ്യമാണ്.\nമൂര്‍ച്ചയേറി നില്‍ക്കുന്ന രണ്ട് എല്‍ഇഡി ലൈറ്റുകള്‍ക്ക് കീഴെയുള്ള വലിയ ഹെഡ്‌ലാമ്പാണ് എക്‌സ്ട്രീം 200R ന്റെ പ്രധാന ആകര്‍ഷണം. അനലോഗ് റെവ് കൗണ്ടറോടെയുള്ള ഇന്‍സ്ട്രമെന്റ് ക്ലസ്റ്ററാണ് മോട്ടോര്‍സൈക്കിളില് സാന്നിധ്യമറിയിക്കുന്നത്.\nവേഗത ഉള്‍പ്പെടെ റൈഡറിന് ആവശ്യമായ വിവരങ്ങള് ഡിജിറ്റല് സ്‌ക്രീന് ലഭ്യമാക്കും. മസ്‌കുലാര് ഫ്യൂവല് ടാങ്കിന് കുറുകെയുള്ള ഡ്യൂവല് ടോണ് എക്‌സ്ട്രീം ഗ്രാഫിക്‌സ് എക്‌സ്ട്രീം 200R ലേക്ക് ശ്രദ്ധ വിളിച്ചു വരുത്തുമെന്ന കാര്യം ഉറപ്പ്!\nഫ്രണ്ട് കൗളിലും, ഫ്യൂവല് ടാങ്കിലും, ബെല്ലി പാനിലും ഇടംപിടിച്ചിട്ടുള്ള എയര് വെന്റുകള് മികവാര്‍ന്ന എഞ്ചിന് കൂളിംഗ് ഉറപ്പു വരുത്തും. 795 mm ആണ് എക്‌സ്ട്രീം 200R ന്റെ സീറ്റ് ഉയരം.\nഅഗ്രസീവ് റിയര് എന്‍ഡിനോട് നീതിപുലര്‍ത്താന് മോട്ടോര്‍സൈക്കിളിന്റെ റിയര് ഫെന്‍ഡറിന് സാധിച്ചിട്ടുണ്ട്. സ്പ്ലിറ്റ് ഗ്രാബ് ഹാന്‍ഡിലുകളുടെയും പരിഷ്‌കരിച്ച ടെയില് യൂണിറ്റിന്റെയും പശ്ചാത്തലത്തില് വിശിഷ്ടമായ ഭാവമാണ് എക്‌സ്ട്രീം 200R കൈവരിച്ചിരിക്കുന്നത്.\nഅഞ്ച് നിറഭേദങ്ങളിലാണ് പുതിയ ഹീറോ എക്‌സ്ട്രീം 200R ലഭ്യമാവുക.\nകൂടുതല്... #hero motocorp #ഹീറോ\nHero Xtreme 200R Unveiled – An Extreme Revival. Read in Malayalam.\nStory first published: Tuesday, January 30, 2018, 14:10 [IST]


ഇക്കോസ്പോർട്ടിന് ഒരു ഇലക്‌ട്രിക് അപരൻ; യുവാൻ ഇവിയെ കുറിച്ച് കൂടുതൽ അറിയാം - Malayalam DriveSpark\n7 min ago അരങ്ങേറ്റത്തിന് ഒരുങ്ങി ഹോണ്ടയുടെ കോംപാക്‌ട് എസ്‌യുവിയും; 2021 മെയ് മാസത്തിൽ വിപണിയിലെത്തും\n10 min ago പരീക്ഷണയോട്ടം തുടര്‍ന്ന് ഏഴ് സീറ്റര് ജീപ്പ് കോമ്പസ്; സ്‌പൈ ചിത്രങ്ങള്\n37 min ago നീണ്ട കാത്തിരിപ്പ് അവസാനിപ്പിക്കാം; തണ്ടർബേർഡിന്റെ പിൻഗാമി മെറ്റിയർ 350 നവംബർ ആറിന് എത്തും\n59 min ago എലൈറ്റ് i20 മോഡലിന് ആകര്‍ഷമായ ഓഫറുമായി ഹ്യുണ്ടായി\nUpdated: Wednesday, June 3, 2020, 18:12 [IST]\nചൈനീസ് ഇലക്ട്രിക് വാഹന നിർമാതാക്കളായ BYD ലോകത്തിലെ അതിവേഗം വളരുന്ന ഇലക്ട്രിക് വാഹന നിർമാതാക്കളിൽ ഒരാളാണ്. ടൊയോട്ട ഉൾപ്പെടെ നിരവധി വാഹന ബ്രാൻഡുകളുമായി ഇവർക്ക് പങ്കാളിത്തവുമുണ്ടെന്നതും ശ്രദ്ധേയമാണ്.\nകമ്പനി ഇപ്പോൾ കൊളംബിയ ഉൾപ്പെടെയുള്ള മറ്റ് വിപണികളിൽ പ്രവർത്തനം വിപുലീകരിക്കുന്നു. ഫോർഡ് ഇക്കോസ്പോർട്ടിന്റെ അതേ രൂപകൽപ്പനയുള്ള ഒരു പുതിയ യുവാൻ കോംപാക്‌ട് ഇലക്ട്രിക് എസ്‌യുവിയുമായാണ് BYD ഇപ്പോൾ കളംനിറഞ്ഞിരിക്കുന്നത്.\nഈ വർഷം രണ്ടാം പകുതിയിൽ കമ്പനി കൊളംബിയയിൽ യുവാൻ ഇലക്ട്രിക് വാഹനം വിതരണം ചെയ്യാൻ തുടങ്ങും. ആദ്യ ബാച്ചിൽ 132 ഇലക്ട്രിക് കാറുകളാണ് വിതരണം ചെയ്യുക.\nപ്രാദേശിക വിതരണക്കാരായ മോട്ടോറീസ വഴിയായിരിക്കും ഇലക്‌ട്രിക് മോഡലിന്റെ വിൽപ്പന നടക്കുക. യുവാന് പുറമെ ചൈനീസ് വാഹന നിർമാതാക്കൾ കൊളംബിയയിൽ വലിയ എസ്‌യുവിയായ ടാങും അവതരിപ്പിക്കും.\nഫോർഡ് ഇക്കോസ്പോർട്ടിന് സമാനമായ സ്റ്റൈലിംഗ് BYD യുവാന് ഉണ്ട്. എന്നിരുന്നാലും ഇതിന് പുതിയ ഡിസൈൻ ഘടകങ്ങളും ലഭിക്കുന്നുവെന്നത് ശ്രദ്ധേയമാണ്. മുൻവശത്ത് യുവാന് സിഗ്നേച്ചർ ഫ്രണ്ട് ഗ്രിൽ, പുതുതായി സ്റ്റൈൽ ചെയ്ത സി-പില്ലർ, എൽഇഡി ഹെഡ്‌ലൈറ്റുകൾ എന്നിവ ലഭിക്കുന്നു.\n53.22 കിലോവാട്ട്സ് ബാറ്ററിയാണ് BYD യുവാനിൽ ഉള്ളത്. ഇത് സാധാരണ ഉപയോഗത്തിൽ 410 കിലോമീറ്റർ അല്ലെങ്കിൽ കുറഞ്ഞ വേഗതയിൽ 535 കിലോമീറ്റർ വരെ മൈലേജും വാഗ്ദാനം ചെയ്യുന്നു.\n3.9 സെക്കൻഡിനുള്ളിൽ 50 കിലോമീറ്റർ വേഗത യുവാൻ കൈവരിക്കുമെന്ന് BYD അവകാശപ്പെടുന്നു. ഇലക്ട്രിക് പവർട്രെയിൻ 160 bhp പവറും 275 Nm torque ഉം ആണ് ഉത്പാദിപ്പിക്കുന്നത്. ഫാസ്റ്റ് ചാർജറിൽ ഒരു മണിക്കൂർ 10 മിനിറ്റിനുള്ളിൽ ഇലക്ട്രിക് ബാറ്ററി പൂജ്യത്തിൽ നിന്ന് 80 ശതമാനം വരെ ചാർജ് ചെയ്യാൻ സാധിക്കും.\n4,870 മില്ലിമീറ്റർ നീളവും 82.8 കിലോവാട്ട് ബാറ്ററിയും BYD ടാങിന് ഉണ്ട്. സാധാരണ അവസ്ഥയിൽ 500 കിലോമീറ്റർ ദൂരവും കുറഞ്ഞ വേഗതയിൽ 600 കിലോമീറ്റർ വരെ ഓടുന്നതുമായ ഈ മോഡൽ ഉടൻ യൂറോപ്യൻ വിപണിയിൽ വിൽപ്പനക്ക് എത്തും.\nരണ്ട് ഇലക്ട്രിക് മോട്ടോറുകളുള്ള ഇത് മൊത്തം 489 bhp കരുത്തും 330 Nm torque ഉം ആണ് വികസിപ്പിക്കുന്നത്. ഇത് വെറും 4.4 സെക്കൻഡിനുള്ളിൽ പൂജ്യത്തിൽ നിന്ന് 100 കിലോമീറ്റർ വേഗത കൈവരിക്കുന്നു. ഫാസ്റ്റ് ചാർജർ ഉപയോഗിച്ച് എസ്‌യുവിയുടെ ബാറ്ററി 30 മിനിറ്റിനുള്ളിൽ 80 ശതമാനം വരെ ചാർജ് ചെയ്യാം.\nChinese BYD Yuan EV Introduced. Read in Malayalam


റിക്കാർഡുകൾ തകർത്തു മുന്നേറ്റം\nഓഹരി സൂചികകൾ ആവേശത്തോടെ മുന്നോട്ട്\n|15 Feb 2021 5:38 AM GMT\nസെൻസെക്സ് 52,000 കടന്നു. നിഫ്റ്റി 15, 300 ഉം. ബുള്ളിഷ് ആവേശ ലഹരിയിൽ വിപണി കുതിച്ചു ചാടുകയാണ്. ബാങ്കുകളും ധനകാര്യ കമ്പനികളും ഈ കുതിപ്പിനു മുന്നിൽ നിന്നു. മുഖ്യ സൂചികകൾ മുക്കാൽ ശതമാനം ഉയർന്നപ്പോൾ ബാങ്ക്, ഫിനാൻഷ്യൽ സൂചികകൾ ഒന്നര ശതമാനത്തിലേറെ ഉയർന്നു. ബാങ്കുകളുടെ നിഷ്ക്രിയ ആസ്തി പ്രശ്നം മുമ്പേ കരുതിയതിലും ചെറുതാണെന്ന സൂചനയാണു ബാങ്കുകളെ സഹായിച്ചത്.\nഐസിഐസിഐ ബാങ്ക്, എച്ച്ഡിഎഫ്സി, ആക്സിസ് ബാങ്ക്, ബജാജ് ഫിനാൻസ് തുടങ്ങിയവ ഉയർച്ചയിൽ മുന്നിൽ നിന്നു.\nമിഡ് ക്യാപ് ഓഹരികളും നല്ല കയറ്റത്തിലാണ്.\nഡിജിറ്റൽ ബിസിനസ് പ്രത്യേക ഉപകമ്പനിയാക്കി മാറ്റാൻ ശ്രമിക്കുന്നതായ റിപ്പാേർട്ടുകൾ ഭാരതി എയർടെലിൻ്റെ വില മൂന്നു ശതമാനത്തോളം കയറ്റി.\nചോളമണ്ഡലം ഇൻവെസ്റ്റ്മെൻ്റ് ആൻഡ് ഫിനാൻസിൻ്റെ മൂന്നാം പാദ ലാഭം പ്രതീക്ഷയിലും കുറവായെങ്കിലും ഓഹരി വില 12 ശതമാനം കയറി. വാഹന വിപണിയുടെ ഉണർവിൽ മദർസൺ സുമി ഓഹരി ഏഴു ശതമാനം ഉയർന്നു. ഇന്ത്യ ബുൾസ് ഹൗസിംഗിനെ മോർഗൻ സ്റ്റാൻലി തരം താഴ്ത്തിയതിനെ തുടർന്ന് ഓഹരി വില കുത്തനെ താണു.\nക്രൂഡ് ഓയിൽ വില നല്ല കയറ്റത്തിലാണ്. ബ്രെൻ്റ് ഇനം 63.68 ഡോളർ വരെ കയറിയിട്ട് അൽപം താണു. യൂറോപ്പിലും അമേരിക്കയിലും ലോക്ക് ഡൗണുകൾ മാറുന്നതും യുഎസ് ഉൽപാദനം കുറയുന്നതും വിലക്കയറ്റത്തിനു പ്രേരണയായി. രാജ്യത്തെ വിലക്കയറ്റത്തോത് കൂട്ടാവുന്ന വിധം ഇന്ധനങ്ങളുടെ ചില്ലറ വില ദിവസേന വർധിപ്പിക്കുന്നുണ്ട്.\nഡോളർ ഇന്നു ദുർബലമായി. 14 പൈസ താണ് 72.61 രൂപയിലാണു ഡോളർ ഓപ്പൺ ചെയ്തത്. കഴിഞ്ഞ വർഷം മാർച്ചിനു ശേഷമുള്ള ഏറ്റവും ഉയർന്ന നിലയിലാണു രൂപ.\nവിലക്കയറ്റവും പലിശയും കൂടുമെന്ന വിലയിരുത്തലിൽ കടപ്പത്രങ്ങൾക്കു വില താണു. വരുമാനം (Yield) ആറു ശതമാനം കിട്ടത്തക്കവിധമായി വില. വരുമാനം ആറു ശതമാനത്തിൽ താഴെയാക്കാൻ കഴിഞ്ഞയാഴ്ച റിസർവ് ബാങ്ക് പരിശ്രമിച്ചിരുന്നു.'


ഭാര്യയെകുറിച്ച് ചോദിച്ചപ്പോൾ പെട്ടെന്ന് അയാൾ ക്യാമറയ്ക്ക് മുന്നിൽ വിതുമ്പിക്കരഞ്ഞു ഏങ്ങലടക്കി പറഞ്ഞു | HEALTH NEWS TV\nഭാര്യയെകുറിച്ച് ചോദിച്ചപ്പോൾ പെട്ടെന്ന് അയാൾ ക്യാമറയ്ക്ക് മുന്നിൽ വിതുമ്പിക്കരഞ്ഞു ഏങ്ങലടക്കി പറഞ്ഞു\nഭാര്യയെകുറിച്ച് ചോദിച്ചപ്പോൾ പൊടുന്നനെ അയാൾ ക്യാമറയ്ക്ക് മുന്നിൽ വിതുമ്പിക്കരഞ്ഞു.ഏങ്ങലടക്കി പറഞ്ഞു. “അവളായിരുന്നു എന്‍റെ ബലം. പോയപ്പോൾ ആകെ ഉലഞ്ഞുപോയി. ഞാനൊരു ഏകാന്ത ജീവി ആയത് പോലെ!”ആകെ സമ്പാദ്യമായുണ്ടായിരുന്ന2ലക്ഷം രൂപ മുഴുവനും വാക്സിൻ വാങ്ങാനായി മുഖ്യമന്ത്രിക്ക് നൽകിയ ജനാർദ്ധനൻ എന്ന ബീഡി തൊഴിലാളിയെ കാണാൻ പോയതായിരുന്നു ഞാനും ക്യാമറമാൻ വിപിൻ മുരളിയും Vipin Murali . കണ്ണൂർ കുറുവയിലെ പഴയൊരു വീടിന്റെ ഉമ്മറത്തിരുന്ന് അയാൾ ബീഡി തെറുക്കുന്നു. റേഡിയോയിൽ ഒരു നാടൻ പാട്ടും ആസ്വദിച്ചായിരുന്നു ജോലി. ആരുമറിയാതെ ദുരിതാശ്വാസ നിധിയിലേക്ക് അയാൾ പണം നൽകിയിട്ട് മൂന്ന് ദിവസം കഴിഞ്ഞിരുന്നു. മാധ്യമപ്രവർത്തകർ ആളെ അന്വേഷിച്ച് കണ്ടുപിടിച്ചത് ഇപ്പോഴാണ്.\nജനാർദ്ധനൻ എന്ന കമ്യൂണിസ്റ്റുകാരന്റെ ജീവിത കഥ ഇങ്ങനെയാണ്. 12 ആം വയസ്സിൽ തുടങ്ങിയ ബീഡി തെറുപ്പ്. കേൾവി കുറവ് ഉണ്ടായിരുന്നിട്ടും നിരന്തരം അസുഖങ്ങൾ അലട്ടിയിട്ടും അയാൾ തളർന്നില്ല. രണ്ട് മക്കൾക്കും ഭാര്യ രജനിയ്ക്കുമൊപ്പം സന്തോഷത്തോടെ ജീവിച്ചു. രജനി കഴിഞ്ഞ കൊല്ലം മരിച്ചു. പിന്നെ അയാൾ അധികം ആരോടും സംസാരിക്കാതെയായി. ജോലി കഴി‍ഞ്ഞാൽ ടൗണിലൊക്കെ ഒന്ന് നടന്ന് മടങ്ങിവരും. വൈകുന്നേരം വാർത്തകളൊക്കെ ടീവിയിൽ കാണും. അഞ്ച് പതിറ്റാണ്ട് കാലത്തെ അധ്വാനത്തിൽ മിച്ചം വന്നതായിരുന്നു രണ്ട് ലക്ഷത്തി എണ്ണൂറ്റമ്പത് രൂപ.\n“വാക്സിൻ സൗജന്യമായി നൽകുമെന്ന് മുഖ്യമന്ത്രി നേരത്തെ വാക്കു തന്നതായിരുന്നല്ലോ. ഒരു ഡോസിന് നാനൂറ് രൂപ സംസ്ഥാനങ്ങൾ നൽകണമെന്ന് കേന്ദ്രം പറഞ്ഞപ്പോൾ മുഖ്യമന്ത്രി വാക്കുമാറ്റിയില്ല. മുഖ്യമന്ത്രി തളരാതിരിക്കാനാണ് ഞാനെന്റെ സമ്പാദ്യം മുഴുവൻ നൽകിയത്.”കയ്യിലുള്ളതെല്ലാം നുളളിപ്പെറുക്കി നൽകിയാൽ ഇനിയെങ്ങനെ ജീവിക്കുമെന്ന് ചോദിച്ചു.(ഉത്തരം കേട്ടപ്പോൾ അങ്ങനെ ചോദിക്കേണ്ടിയിരുന്നില്ല എന്ന് തോന്നിപ്പോയി)\nപണ്ട് ദിനേശിൽ ഉള്ളകാലം തൊട്ടേ ഞാൻ ഒന്നാം തരം തെറുപ്പ് കാരനായിരുന്നു. ഇന്നും നാല് മണിക്കൂർ ഇരുന്നാൽ ആയിരം ബീഡി തെറുക്കും. ഇതിന്റെ പകുതി പണം മതി എനിക്ക് ജീവിക്കാൻ. നാടൻ പാലിൽ അവിലും പഴവും കുഴച്ച് കഴിക്കുന്നതിന്റെ സുഖം അറിയോ? പതിനഞ്ച് രൂപമതി അതുണ്ടാക്കാൻ”\n” പ്രതിസന്ധി കാലത്ത് പണം കയ്യില് വച്ചിട്ട് എന്ത് ചെയ്യാനാണ്. ആവശ്യത്തിന് ഉപകരിച്ചിട്ടില്ലെങ്കിൽ ഈ ലക്ഷങ്ങൾക്ക് കടലാസിന്റെ വില മാത്രല്ലേ ഉള്ളൂ”കൊച്ചുമകൻ അഭിനവിന്റെ കൈയും പിടിച്ച് വീടിനകത്തേക്ക് കയറുമ്പോൾ അയാൾ ജീവിതത്തിന്റെ തത്വം പറഞ്ഞു. ആറടി മണ്ണല്ലാതെ സ്വന്തമെന്ന് അഹങ്കരിക്കാൻ നമുക്കൊക്കെ എന്താണുള്ളത് .സഖാവ് ചാലാടൻ ജനാർദ്ദനന്നേ കുറിച്ചു Naufal Bin Yousaf എഴുതിയതാണ്\nPrevious articleവെറും പച്ച മണ്ണ് മാത്രം മതി മരം പോലെ ഇരിക്കുന്ന മോഡൽ ചെടി ചട്ടി ഉണ്ടാക്കാം ഇ രീതിയിൽ\nNext articleവ്യാജ മാസ്ക് എങ്ങനെ തിരിച്ചറിയാം? എന്താണ് N95 മാസ്കിനെ മറ്റുള്ളവയിൽ നിന്ന് വ്യത്യസ്തമാക്കുന്നത്?


‘വീട്ടുകാർ പറയുന്നത് ഞാൻ കേൾക്കില്ല ; എതേലും ചതി കുഴിയിൽ ചെന്ന് ചാടും..’ – സാനിയ ഇയ്യപ്പൻ - M Today Online\nക്വീൻ എന്ന ആദ്യ സിനിമയിലൂടെ മലയാളത്തിന്റെ ഗ്ലാമർ ക്വീനായി മാറിയ താരമാണ് സാനിയ ഇയ്യപ്പൻ.\nക്വീൻ എന്ന ആദ്യ സിനിമയിലൂടെ മലയാളത്തിന്റെ ഗ്ലാമർ ക്വീനായി മാറിയ താരമാണ് സാനിയ ഇയ്യപ്പൻ. ആദ്യ സിനിമതന്നെ ഒരുപാട് ആരാധകരും ട്രോളുകളും സമ്മാനിച്ച താരമാണ് സാനിയ. പക്ഷെ സാനിയയുടെ വസ്ത്രധാരണം പലപ്പോഴും ഒരുപാട് രൂക്ഷ വിമർശനങ്ങൾക്ക് ഇടയാക്കാറുണ്ട്. പക്ഷേ അത്തരം കാര്യങ്ങൾക്ക് എതിരെ താരം എപ്പോഴും തിരിച്ചും പ്രതികരിക്കും.\nഇപ്പോഴിതാ സാനിയ അടുത്തിടെ നേരിടേണ്ടി വന്ന സൈബർ അക്രമങ്ങൾക്ക് എതിരെ മനോരമയ്ക്ക് നൽകിയ അഭിമുഖത്തിലൂടെ വീണ്ടും പ്രതികരിച്ചിരിക്കുകയാണ്. തന്റെ വീട്ടുകാരോട് പലരും പറഞ്ഞിട്ടുണ്ട് നിങ്ങൾ നിങ്ങളുടെ മകളെ വഷളാക്കുകയാണ്, അവൾ പറയുന്നത് എല്ലാം ചെയ്തുകൊടുത്തോ എന്നൊക്കെ. പക്ഷേ സത്യം പറയട്ടെ ഞാൻ വളരെ അനുഗ്രഹം ലഭിച്ച കുട്ടിയാണ്.\nപക്ഷെ അവർ അതിനൊന്നും ചെവി കൊടുക്കാതെ, പണ്ട് പറയും പോലെ ഒരു ചെവിയിലൂടെ കേട്ട് മറ്റേ ചെവിയിലൂടെ കളയും . വീട്ടുകാർക്ക് ഞാൻ ഈ സിനിമ ഫീൽഡിൽ വരണമെന്ന് ആഗ്രഹമുള്ളവരായിരുന്നു. അമ്മയ്ക്ക് ഞാനൊരു വലിയ ഡാൻസർ ആവണമെന്നും എന്റെ അച്ചനു ഞാൻ ഒരു സിനിമാനടിയാവണമെന്നും ആയിരുന്നു ആഗ്രഹം. പക്ഷെ എനിക്ക് മോഡേൺ ഡ്രസ്സുകൾ ഇടാൻ ആയിരുന്നു ഭയങ്കര ആഗ്രഹം\nഇങ്ങനെയുള്ള വാക്കുകള് ഇനി പറയരുത് -ഐശ്വര്യ രാജേഷ്.\nമോഡേൺ ഡ്രസ്സ് ഇടുമ്പോൾ വൃത്തികേട് ആണെന്ന് പറയാതിരിക്കാനാണ് ഞാൻ എന്റെ വണ്ണം ഇത്രയും കുറച്ചത്. എനിക്കു സ്വന്തം അച്ഛനും അമ്മയും പറയുന്നത് മാത്രം കേട്ടാൽ മതി, മറ്റുള്ളവർ പറയുന്നത് ഞാൻ കേൾക്കണ്ട കാര്യമില്ലല്ലോ..! ഞാൻ കണ്ണുമടച്ച് ആളുകളെ വിശ്വസിക്കുന്ന ഒരാളാണ്. പക്ഷെ എന്റെ അമ്മ എപ്പോഴും പറയും മോളെ സനു നീ ആൾക്കാരെ പെട്ടന്ന് വിശ്വസിക്കുന്നുവെന്ന്\nപക്ഷെ ഞാൻ അത് കേൾക്കില്ല. ഒടുവിൽ കുറച്ചു നാൾ കഴിഞ്ഞ് കരഞ്ഞോണ്ട് ഞാൻ ചെന്ന് പറയും അമ്മേ അമ്മ പറഞ്ഞ പോലെ തന്നെ സംഭവിച്ചു എന്നൊക്കെ. ഒരു പരുത്തിവരെ അമ്മയും അച്ഛനും പറയുന്നത് സത്യമാണ് ഞാൻ അങ്ങനെയാണ് ഇപ്പോഴും വിശ്വസിക്കുന്നത്. അവർ എത്ര തവണ പറഞ്ഞു തന്നാലും സത്യം പറഞ്ഞാൽ ഞാൻ അതൊന്നും ഒരിക്കലും കേൾക്കാറില്ല.ഞാൻ വീണ്ടും എതേലും കുഴിയിൽ ചെന്ന് പെട്ടന്നു തന്നെ ചാടും.. കുറച്ചുകൂടി അവര് പറയുന്നത് കേൾക്കുന്ന ഒരാളാവണമെന്ന് ഞാൻ ആഗ്രഹിക്കുന്നു അവരുടെ വാക്കുകൾ വിശ്വസിക്കുന്നയാളാണ് ഞാൻ..’ സാനിയ പറഞ്ഞു.


| അണ്ടര് 20 അത്‌ലറ്റിക്‌സ് ഹിമാ ദാസ് ഫൈനലില് | Mangalam\nSunday, March 17, 2019 Last Updated 19 Min 41 Sec ago English Edition\nഅണ്ടര് 20 അത്‌ലറ്റിക്‌സ് ഹിമാ ദാസ് ഫൈനലില്\nടാംപീര് (ഫിന്‍ലന്‍ഡ്): ലോക അണ്ടര് 20 അത്‌ലറ്റിക്‌സ് ചാമ്പ്യന്‍ഷിപ്പില് ഇന്ത്യക്കു മെഡല് പ്രതീക്ഷ. വനിത താരം ഹിമ ദാസ് 400 മീറ്റര് ഫൈനലില് കടന്നതോടെയാണ് ഇന്ത്യക്കു പ്രതീക്ഷ നല്‍കുന്നത്. 18 വയസുകാരിയായ ഹിമ വേഗമേറിയ താരമായാണു ഫൈനലില് കടന്നത്. സെമി ഫൈനല് ഒന്നാം ഹീറ്റില് മത്സരിച്ച ഹിമ 52.10 സെക്കന്‍ഡില് ഓവറോള് ചാര്‍ട്ടില് ഒന്നാംസ്‌ഥാനക്കാരിയായാണു ഫിനിഷ് ചെയ്‌തത്.\n52.25 സെക്കന്‍ഡിലാണ് ഇന്ത്യന് താരം യോഗ്യതാ റൗണ്ട് കടന്നത്. ഹിമയ്‌ക്കൊപ്പം മത്സരിച്ച മലയാളി താരം ജിസ്‌ന മാത്യു യോഗ്യത നേടിയില്ല. രണ്ടാം ഹീറ്റില് മത്സരിച്ച ജിസ്‌ന അഞ്ചാമതാണു ഫിനിഷ് ചെയ്‌തത്. 53.86 സെക്കന്‍ഡില് ഫിനിഷ് ചെയ്‌ത ജിസ്‌ന ഓവറോളില് 13-ാം സ്‌ഥാനക്കാരിയായി. റൊമാനിയയുടെ ആന്ദ്രെയാസ് മിക്‌ലോസ് 52.58 സെക്കന്‍ഡില് ഹിമയ്‌ക്കു പിന്നില് രണ്ടാംസ്‌ഥാനക്കാരിയായി.\nഅണ്ടര് 20 ചാമ്പ്യന്‍ഷിപ്പില് സ്വര്‍ണം നേടുന്ന ആദ്യ ഇന്ത്യന് താരമെന്ന നേട്ടത്തിന് അരികെയാണ് അസംകാരിയായ ഹിമ. ഏപ്രിലില് നടന്ന കോമണ്‍വെല്‍ത്ത് ഗെയിംസില് ഹിമ 51.32 സെക്കന്‍ഡില് ഫിനിഷ് ചെയ്‌തെങ്കിലും ആറാംസ്‌ഥാനക്കാരിയാകാനായിരുന്നു യോഗം. പുരുഷ വിഭാഗം 400 മീറ്റര് ഓട്ടത്തില് ഗൗരവിനു ഫൈനലില് കടക്കാനായില്ല. 48.61 സെക്കന്‍ഡില് ഫിനിഷ് ചെയ്‌ത ഗൗരവ് ഓവറോളില് 42-ാമനായി. ലോങ്‌ജമ്പില് ഇന്ത്യക്കു വേണ്ടി മത്സരിച്ച മലയാളി താരം എം. ശ്രീശങ്കര് ആറാമനായി. 7.75 മീറ്ററായിരുന്നു ശ്രീങ്കറിന്റെ മികച്ച ദൂരം.\nഷോട്ട്‌പുട്ടില് ആശിഷ് ഝാകര് ഫൈനലില് കടന്നു. ഓവറോളില് എട്ടാംസ്‌ഥാനക്കാരനായാണ് ആശിഷിന്റെ കുതിപ്പ്. 70.52 മീറ്ററാണ് ആശിഷിന്റെ മികച്ച ദൂരം. സഹതാരം ദംനീത് സിങ് ഫൈനല് കാണാതെ മടങ്ങി. 67.48 മീറ്റര് വരെ എറിഞ്ഞ ദംനീത് 15-ാമനായി.\nടോക്യോ ഒളിമ്പിക്‌സിലേക്ക് 'നടന്നു കയറി' മലയാളി താരം കെ.ടി. ഇര്‍ഫാന്: യോഗ്യത നേടുന്ന ആദ്യ ഇന്ത്യന് താരം\nനമ്മുക്കൊന്നിച്ച് നില്‍ക്കാം, ഇത് രാജ്യത്തിന് സ്‌നേഹം ആവശ്യമുള്ള സമയം: 'നിസ്‌കാര നിര'യുടെ ഹൃദയസ്പര്‍ശിയായ ചിത്രം പങ്കുവെച്ച് വില്യംസണ്\nബലാത്സംഗത്തിനും പീഡനത്തിനും തെളിവുണ്ട്; ഭാര്യയുടെ പരാതി സത്യമെന്ന് അന്വേഷണ റിപ്പോര്‍ട്ട്; ഷമിക്കെതിരെ നടപടിയെടുക്കാത്ത ബിസിസിഐക്കെതിരെ രോഷം\nബ്ലാസ്‌റ്റേഴ്‌സ് ജൂനിയര് ടീമിനും രക്ഷയില്ല\nജീന് പോള് ഡുമിനി ഏകദിനത്തില് നിന്ന് വിരമിക്കുന്നു\nഇന്ത്യന് സൂപ്പര് ലീഗ് ഫുട്‌ബോള് : വിന്‍ഗാദയും പുറത്തേക്ക്; പുതിയ പരിശീലകനെ തേടി ബ്ലാസ്‌റ്റേഴ്‌സ്